
»Što su nevolje veće, 
tim čvršće mora biti 
naše pouzdanje u Boga.« 

Blaženi Alojzije Stepinac, 
moli za nas! 




f Budite vršitelji riječi, 
a ne samo slušatelji. 1 (Jk 1,22) 

»Slušajući riječi navještaja iz Evanđelja: 'Gospo¬ 
dine, upravljaj nas pravim putem', misao se sponat- 
no upravila na ljudska i vjernička zbivanja poveza¬ 
na uz Papu Pia IX., Giovannia Maria Mastai Ferret- 
tia. Usred nemirnih i tragičnih događaja svoga 
vremena, on je bio primjer neuvjetovanog prijanjan- 
ja uz nepromijenljiv poklad objavljenih istina. Vje¬ 
ran u svakoj prigodi zahtjevima svoje službe, poz¬ 
navao je uvijek posvemašnju predanost Bogu i du¬ 
hovnim vrijednostima. Njegov dugi pontifikat nije 
nipošto bio lagan i morao je ne malo trpjeti u vršenju 
svog poslanja u službi Evanđelja. Bio je vrlo ljubljen, 
ali i mržen i klevetan. 


Ivan Pavao II. prigodom beatifikacije kardinala Alojzija 
Stepinca , u Mariji Bistrici , 3. listopada 1998. 


U nedjelju, 3. rujna 2000. papa Ivan Pavao 
II. proglasio je blaženima dvojicu papa, Pia 
IX. i Ivana XXIII., zatim Guglielma Giusep- 
pea Chaminadea, utemeljitelja Marijanista, 
Tommasa Reggioa, nadbiskupa Genove i 
Dom Columba Marmiona, opata benedikti- 
naca u Maredsousu. 


U Misi proglašenja novih blaženika, na Trgu Sv. 
Petra u Rimu, Sveti je Otac istaknuo njihovu du¬ 
hovnu veličinu i značenje za Crkvu i svijet da- _ 
našnjeg vremena. Donosimo glavne misli iz papi- = 
ne propovijedi: 



No, upravo je u tim suprotnostima najživlje sjalo 
svjetlo njegovih kreposti: produljene kušnje usmje¬ 
rile su njegovo pouzdanje u božansku Providnost, u 
čije vrhovno vodstvo u ljudskim zbivanji¬ 
ma on nikad nije posumnjao. Tu se 
rađala duboka vedrina Pia IX., 
premda usred neshvaćanja i 
brojnih napada prema nje¬ 
mu od neprijateljski raspo¬ 
loženih osoba. Tko mu je 
bio blizu rado bi rekao: 
'U ljudskim stvarima 
treba se zadovoljiti čini¬ 
ti najbolje što se može, a 
u ostalom se prepustiti 
Providnosti koja će izli¬ 
ječiti manjkavosti i 
ljudske nedostatke.' 
Učvršćen tim unu¬ 
tarnjim uvjerenjem saz¬ 
vao je Prvi vatikanski 


Blaženi Pio IX. 


koncil koji je učiteljskom vlašću pojasnio neka pitan¬ 
ja koja su tada bila u žiži rasprava, potvrđujući 
sklad između vjere i razuma. U trenucima kušnje 
Pio IX. je našao potporu u Mariji, kojoj je bio vrlo po¬ 
božan. Proglašujući dogmu o Bezgrešnom začeću, 
svima je dozvao u svijest da u olujama ljudskoga ži¬ 
vota u Djevici svijetli svjetlo Kristovo, jače od grije¬ 
ha i smrti. 

Ti si dobar i spreman na opraštanje.’ (Ul. antif.) 
Promatramo danas u slavi Gospodinovoj jednog 
drugog Prvosvećenika, papu koji je osvojio svijet ge¬ 
stom iz koje zrači jedinstvena dobrota duše. Božan¬ 
ski je naum htio da beatifikacija objedini dvojicu pa¬ 
pa koji su živjeli u vrlo različitim povijesnim okol¬ 
nostima, ali ujedinjeni, osim svake pojavnosti s ne 
malo sličnosti na ljudskom i duhovnom planu. Poz¬ 
nato je duboko poštivanje koje je papa Ivan imao za 
Pia IX., čiju je beatifikaciju želio. Za vrijeme duhov¬ 
ne obnove, 1959., zabilježio je u svojem Dnevniku: 


Na naslovnici: Blaženi Alojzije Stepinac podijeljuje sakra- 
menat krizme na Duhove 1940. u dvorištu između nadbi¬ 
skupskog dvora i katedrale. 





















PAPINA 


RIJEČ 


'Ja uvijek mislim na Pia IX. svete i slavne uspo¬ 
mene i želim ga nasljedovati u njegovim žrtva¬ 
ma. Želio bih biti dostojan proslaviti njegovu ka¬ 
nonizaciju.' (Giornale delV Anima, str. 560.) 

U sjećanju sviju ostaje vedar lik pape Ivana i 
dvije ruke raširene da zagrle cijeli svijet. Kolike 
su osobe bile osvojene jednostavnošću njegove 
duše, srodne širokom iskustvu ljudi i stvari! Vje¬ 
tar novina koje je on donio ne odnosi se sigurno 
na nauk, već na način kako ga izlagati. Novi je 
bio stil govora i djelovanja, novi naboj priv¬ 
lačnosti kojom je on približavao sve ljude i 
moćnike zemlje. Upravo tim duhom on je najavio 
II. vat. sabor kojim je otvorio novu stranicu povi¬ 
jesti Crkve: kršćani su se osjetili pozvanima da 
naviještaju Evanđelje obnovljenom hrabrošću i s 
puno većom pozornošću na 'znakove' vremena. 
Koncil je uistinu bio proročko naslućivanje ovo- 



Ivan XXIII. sudjeluje u bazilici sv. Petra , u obredima 
»papinske kapeleza blagopokojnog kard. A. Stepinca, 
sedmi dan nakon njegove smrti 


ga starog Prvosvećenika koji je započeo, premda 
u ne malim teškoćama, razdoblje nade za kršćane 
i za čovječanstvo. 

U zadnjim trenucima svojega života on je Cr¬ 
kvi povjerio svoju oporuku: To što najviše vrijedi 
u životu je blagoslovljeni Isus Krist, njegova Sve¬ 
ta crkva, njegovo Evanđelje, istina i dobrota.' Tu 
bismo oporuku htjeli prihvatiti i mi danas dok 
zahvaljujemo Bogu koji nam ga je dao kao pasti¬ 
ra. 

'Budite vršitelji riječi, a ne samo slušatelji.' (Jk 
1,22) Ove riječi apostola Jakova prizivaju nam u 
svijest osobu i apostolat Tommasa Reggioa, sve¬ 
ćenika i novinara, koji je postao biskupom u bis¬ 
kupiji Ventimiglia i napokon nadbiskupom Ge- 
nove. Bio je čovjek vjere i kulture i, kao pastir, 
znao se uvijek učiniti pozornim vođom vjernika 
u svim prigodama. Osjetljiv na mnogostruka tr¬ 
pljenja i siromaštvo svojega naroda učinio se dje¬ 
latnim za hitnu pomoć svima i u svim situacija¬ 
ma u kojima su se nalazili potrebnici. Upravo je u 
tom vidu dao začetak redovničkoj obitelji ss. Sve¬ 
te Marte, povjeravajući im zadaću pružanja svoje 
pomoći pastirima Crkve, osobito na karitativ¬ 
nom i odgojnom polju. 

Njegova poruka može se svesti na dvije riječi: 
istina i ljubav. Istina prije svega, koja znači pozor¬ 
no slušanje riječi Božje i odvažni stav u obrani i 
širenju evanđeoskog nauka. A onda ljubav, koja 
potiče ljubiti Boga i, zbog svoje ljubavi, zagrliti 
sve, jer su braća u Kristu. Ako je bilo čemu Tom- 
maso Regio u svojim izborima davao prednost, 
onda je to bila pomoć onima koji su se nalazili u 
teškoći i trpljenju. Eto zbog čega danas on biva 
predložen kao uzor biskupima, svećenicima i lai¬ 
cima, osim onima koji tvore dio njegove duhovne 
obitelji. 

Danas se benediktinski red raduje zbog beati- 
fikacije jednoga od svojih najslavnijih sinova. 
Dom Columba Marmiona, monaha i opata iz Mar- 
desousa. Dom Marmion, predao nam je izvorno 
blago duhovnog nauka za Crkvu našega vreme¬ 
na. U svojim spisima on naučava put svetosti, 
jednostavan i toliko više zahtjevan, za sve vjerni¬ 
ke, koje je Bog u svojoj ljubavi odredio da budu 
njegova posinjena djeca u Isusu Kristu (usp. Ef 
1,5). Isus Krist, naš Otkupitelj izvor je svih milos¬ 
ti, on je središte našeg duhovnog života, naš uzor 
svetosti. (...) 

Nove blaženike: Pia IX., Ivana XXIII., Tom¬ 
masa Reggioa, Guglielma Giuseppea Chamina- 
dea, i Columba Marmionea, s pouzdanjem moli¬ 
mo da nam pomognu živjeti na način što sličniji 
Kristovome duhu. Njihova ljubav prema Bogu i 
braći neka bude svijetlo na našem hodu u ovoj 
zori trećeg milenija!« 

PAPINA RIJEČ 


Pio IX. - Giovanni Maria 
Mastai Ferretti rodio se u mjestu 
Senigallia 13. svibnja 1792. iz vr¬ 
lo ugledne obitelji. Postao je sve¬ 
ćenikom nakon hvalevrijednog 
iskustva dobrovoljnog djelovan¬ 
ja u ustanovi za odbačene dječa¬ 
ke »Tata Giovanni« u Rimu i već 
u 35. godini života posvećen za 
biskupa nakon vrlo uspješne 
dvogodišnje diplomatske zada¬ 
će u Čileu. Vrlo je mudro i us¬ 
pješno upravljao biskupijama 
Spoleto i Imola. S 48 godina 
imenovan je kardinalom, a u 54. 
godini života izabran je za papu 
(1846.). Zauzeo se za posuvre- 
menjenje papinske države i ra¬ 
dije prihvatio izgnanstvo nego 
da bude izravno uključen u prvi 
rat između Austrije i Piemonta 
za talijansku nezavisnost. Bra¬ 
nio je i druge ugnjetavane naro¬ 
de, među kojima i poljski, i, upr- 
kos teškim međunarodnim poli¬ 
tičkim prilikama, proglasio 
istinu Bezgrešnog Začeća Blaže¬ 
ne Djevice Marije (1854.) i otvo¬ 
rio Prvi vatikanski koncil, koji će 
proglasiti papinsku nepogreši¬ 
vost ex cathedra. Njegov pontifi- 
kat za sada je u povijesti Crkve 
najduži nakon pontifikata sve¬ 
toga Petra. Upravljao je Crkvom 
32 godine, sve do 7. veljače 1878. 

Ivan XXIII. rođen je 25. stu¬ 
denoga 1881. u vrlo siromašnoj 
obitelji u mjestu Sotto ii Monte. 
Ljubav i skromnost dvije su naj- 
prepoznatljivije sastavnice nje¬ 
gove duhovnosti. Bio je vojni 
kapelan, tajnik biskupa u Berga- 
mu, duhovnik u sjemeništu i 
predsjednik talijanskog Djela za 
širenje vjere. Kroz 10 godina bio 
je apostolski pohoditelj malene 
katoličke zajednice u Bugarskoj 
i isto toliko godina proveo je kao 
apostolski delegat u Turskoj i 
Grčkoj. Nakon izvrsno obavlje¬ 
ne službe nuncija u Parizu Pio 
XII. ga je 1953. imenovao kardi¬ 
nalom i nadbiskupom patrijar¬ 
hom u Veneziji. Nakon smrti Pia 
XII. izabran je za papu (1958.). 
Kardinali su mislili da će njegov 


pontifikat biti kratak i »prolaza- 
n«. To je on u stvari i bio, ali u 
posve drugom smislu, jer je kroz 
svojih 5 godina upravljanja (um¬ 
ro je 3. lipnja 1963.) papa Ivan 
XXIII. pripremio veliki »prola¬ 
zak« Crkve iz prošloga vremena 
u ovo današnje. Najavio je i 
predsjedao prvom razdoblju Dru¬ 
gog vatikanskog sabora i pros¬ 
vjetljivao duše svojstvenom 
evanđeoskom radošću. 

— • — 

Guglielmo Giuseppe Cha- 
minade (Perigueux 1761. - Bor- 
deaux 1850.) odbio je dati zak¬ 
letvu vjernosti civilnoj vlasti ko¬ 
ju je kleru nametnula francuska 
revolucija. Zbog toga je morao 
svoju svećeničku službu vršiti u 
potajnosti, a onda u izgnanstvu. 



Vrativši se u Francusku u 
Napoleonovo vrijeme, 8. prosin¬ 
ca 1800. utemeljio je marijansku 
kongregaciju za evangelizaciju 
novih vremena na novi način. 
Tako su nastale zajednice mari- 
janista, laika i redovnika, 
muških i ženskih, prožetih du¬ 
hom snažne misijske gorljivosti 
i bezbrojnih dobrih djela. Ubrzo 
se obitelj marijanista proširila 
sve do SAD-a. Duhovnost oca 
Chaminadea sadrži mnoge sas- 
tojnice koje su danas vrlo ak¬ 


tualne, osobito imajući u vidu 
nakanu Crkve i potrebu nove 
evangelizacije, sučeljujući se s 
izazovima svijeta koji, čini se, 
odbacuje kršćansku baštinu. 

— • — 

Tommaso Reggio (Genova 
1818. - Triora 1901.) je svećenik 
duboke kulture i velike ljudsko¬ 
sti. Nakon što je desetljeće pro¬ 
veo u vodstvu sjemeništa u Ge- 
novi i Chiavariu proslijedio je 
pastoralnu djelatnost kao novi¬ 
nar, upravljajući od 1861. do 
1864. novine »Stendardo Catto- 
lico« koje su u velikome utjecale 
na formiranje i sazrijevanje ka¬ 
toličanstva u Liguriji. Ta je nje¬ 
gova djelatnost uskoro zamijen¬ 
jena biskupskom službom u bis¬ 
kupijama Ventimiglia i Genova. 
Tu je službu vršio »pobožnošću, 
ljubavlju i razboritošću«. Ute¬ 
meljio je redovničku zajednicu 
sestara Svete Marte s dužnošću 
pomoći Isusu prisutnome u naj¬ 
siromašnijoj braći. Jer su ga pro¬ 
suđivali kao vrlo otvorenog pas¬ 
tira, više je puta bio prisiljen na 
šutnju i odricanje. I zbog tih či¬ 
njenica danas je prethodnik i 
uzor suvremenih biskupa. 

Dom Columba Marmion 

(Dublin 1858. - Maredsous 

1923.) rodio se u Irskoj. Za sve¬ 
ćenika je zaređen u Rimu, a re¬ 
dovnikom postao u Belgiji. Za 
njega kažu da je »mistik bez gra¬ 
nica«. Dragovoljno se odrekao 
obećavajuće crkvene karijere da 
bi se posvetio studiju, propovi¬ 
jedanju i poučavanju. Njegovi 
duhovni nagovori objavljeni su 
u tri velika sveska i, premda je 
bio zauzet vođenjem velike mo- 
nastičke zajednice, postao je du¬ 
hovni oslonac za premnoge du¬ 
še, koje su mu još za života pri¬ 
pisivale glas svetosti. Učitelj 
duhovnog života, osobito za Bo¬ 
gu posvećene duše, Columba 
Marmion pridonio je da su za ja¬ 
čanje svoje vjere mnogi katolički 
vjernici počeli vrednovati Bibli¬ 
ju i liturgijske izvore. 

U enciklici »Redemptor hominis - 
Otkupitelj čovjeka«, koju je Ivan Pa- 
vao II. objelodanio 4. ožujka 1979., na¬ 
lazimo vrlo značajnu misao. U broju 
17. Papa je ustvrdio: »Naše je stoljeće 
sve do sada bilo stoljeće velikih nes¬ 
reća za čovjeka, stoljeće velikih pus¬ 
tošenja ne samo materijalnih nego i 
moralnih, možda ponajviše moral¬ 
nih.« U vremenu kad je Sveti Otac 
pred 21 godinu ukazivao na zle pos¬ 
ljedice moralnog pustošenja, hrvatski 
se narod još nalazio u diktaturi komu¬ 
nističkog bezboštva. Možda zbog to¬ 
ga nismo uočili ovu Papinu misao: 
»Dobro osobe u zajednici, kao osnov¬ 
ni čimbenik zajedničkog dobra, mora 
pretpostavljati bitno mjerilo svih 
programa, sistema i režima. Ne bude 
li tako, ljudski život, također i u vrije¬ 
me mira, osuđen je na različita trplje¬ 
nja, u isto se vrijeme zajedno s tim 
patnjama razvijaju različiti oblici gos- 
podovanja nad čovjekom, totalitariz¬ 
ma, neokolonijalizma, imperijalizma, 
koji ugrožavaju suživot medu narodi¬ 
ma (...). Zaista, znakovita je činjenica 
više puta iznova potvrđena povijes¬ 
nim iskustvom, da gaženje ljudskih 
prava ide u korak s gaženjem prava 
naroda.« 

Potom je Sveti Otac ukazao na či¬ 
njenicu kako je narod gospodar vlas¬ 
tite sudbine. Reče: »Bitni smisao dr¬ 
žave kao političke zajednice jest u 
tome da je društvo, odnosno oni koji 
to društvo sačinjavaju, a to je narod, 
gospodar vlastite sudbine. Taj pak 
smisao ne biva ostvaren ako umjesto 
vršenja vlasti uz moralno sudjelova¬ 
nje društva odnosno naroda doživ¬ 
ljavamo kako određena skupina na¬ 
meće svoju vlast svim članovima 
toga društva.« (isto mj.) 

Vrlo su znakovite, ali i aktualne 
ove Papine riječi. 

Prošlih mjeseci bili smo svjedoci 
da si je upravo jedna skupina ljudi 
uzela za pravo, a protiv općih normi 
kulturnoga nasljeđa, i protiv vjerskih 
osjećaja najvećeg broja stanovnika, 
promicati psovku »kao dio nove kul¬ 
ture«, »kao umjetnički izričaj«, dio 
»novog duha« koji je postao dio »no¬ 
ve kulture«. Možda i jest psovka, gle¬ 


dana očima književnika, mislilaca, 
»kombinacija najrazličitijih jezičnih 
iskaza kojima se obavlja simboličko 
nasilje nad pojedincima ili pak nekim 
normama«. Oni »s prevlasti prirodne 
reakcije, spontano iz sebe izbacuju 
ljutnju ili bijes na sve ono što ih spu¬ 
tava..., na sve ono što stoji na putu 
njihova 'slobodnog' iskazivanja.« 

Da li je doista psovka toliki kul¬ 
turni domet, i za naš životni prostor 
toliko presudan, da može gaziti kato¬ 
ličku baštinu, koja je najvećim dije¬ 
lom utkana u tkivo hrvatske kulture, 
te savjesti onih koji u skladu sa svo¬ 
jim vjerskim ispovijedanjem ne prih¬ 
vaćaju psovku kao izraz umjetničkog 
doživljavanja, pa i dobar ukus svih 
građana, a to je najbrojniji dio 
društva, koji na psovku i prostotu 
reagira s gnušanjem i potiranjem. 

Nije jasno je li tu samo riječ o po- 
javku, usputnom ili nasilnom, nekul- 
ture u »kulturi«, ili je to doista name¬ 
tanje psovke i prostačkog uličnog 
govora, dostignuće onih koji iz me¬ 
đunarodnih fondova dobivaju novac 
za »promicanje kulture« i brigu za 
»odgoj« u Republici Hrvatskoj. Sva¬ 
kako bi bilo potrebno obrazložiti tko 
i s kojom nakanom promiče taj »novi 
oblik kulture«? Odakle mu pravo 
vrijeđati one koji u ime svoje građan¬ 
ske dužnosti i slobode savjesti traže 
zaštitu javnog reda i morala, progla¬ 
šavajući ih »ignorantima seoskog 
mentaliteta«? 

Blaženi je Alojzije Stepinac u 
propovijedi na završetku uskrsnih 
konferencija, 14. travnja 1940., rekao 
studentskoj mladeži: »U Vama, vjer¬ 
noj akademskoj omladini, gledam u 
ovim danima neizvjesnosti najsoli- 
darniji zalog sretne budućnosti hr¬ 
vatskog naroda. Vi ste kroz bure i 
oluje današnjice sačuvali u sebi 
neoštećene moralne i vjerske vredno¬ 
te, koje su u krvavoj i slavnoj prošlos¬ 
ti sačuvale životnu snagu i neslomlji¬ 
vu otpornost našeg naroda. Vi ste 
pozvani, da te vrednote razvijate te 
ih kao tajne vječne mladosti i besmr¬ 
tnosti predate kasnijim naraštajima. 

Upravo zato rado dolazim kao 
natpastir svake godine među vas. 
Sretan sam da vas u dane kad opća 
raskalašenost i nemoral izjedaju na¬ 
rode, nalazim gdje srcem i ustima go¬ 
vorite: 'Poći ću k oltaru Božjem - k 
Bogu, koji je radost mladosti moje!' 



Nadbiskup Alojzije Stepinac za pohoda 
grobu bi Augustina Kažotića u Luceri 
1 7 . studenoga 1939. 


(Ps 43, 4) Sretan sam, kad vas mogu 
nahraniti kruhom, iz kojeg niču čisti i 
neokaljani ljiljani. Sretan sam, što 
vam za velike i teške zadatke bu¬ 
dućnosti mogu pružiti hranu jakih i 
nesavladivih. Sretan sam, da vam 
pred katastrofom, koja prijeti svima, 
mogu staviti u srce klicu uskrsnuća i 
besmrtnosti. Ali osobito se veselim, 
što u tamnoj noći opasnih zabluda, 
kad Otac naš nebeski svojim sve¬ 
moćnim prstom piše po zemlji ozbilj¬ 
nu opomenu: 'Jao si ga vama, što ve¬ 
lite dobru zlo, a zlu dobro!' (Iz 5,20), i 
kad Istinu neprestano prati zabluda 
kao sjena, ne bi li se 'prevarili, kad bi 
bilo moguće, i izabrani' (Mk 13, 22), 
što mogu opet jednom u vaše mlade 
duše punom pregršti baciti sjajne 
zrake nebeskog svjetla nauke.« 

Ivan Pavao II. je u spomenutoj 
enciklici »Otkupitelj čovjeka« ustvr¬ 
dio i ovo: »Poštivanje ljudskih prava 
je mjerilo zrelosti i pravednosti poli¬ 
tičkog sustava. A u ta prava uključe¬ 
na je vjerska sloboda zajedno s pra¬ 
vom na slobodu savjesti.« (RH, br. 
17) Kao vjernici, ohrabreni i ovim ri¬ 
ječima svoga vrhovnog pastira, smi¬ 
jemo prosvjedovati protiv svega što 
ugrožava našu vjersku slobodu i slo¬ 
bodu naše savjesti. Znamo, naime, 
da cilj slobode nije sama sloboda, »o- 
na je dar za sve ono što je dobro« 

Nadbiskup Alojzije Stepinac kao sudionik jedne križarske proslave 


(RH, br. 21). Stoga svi oni koji viču i 
na tržište lansiraju »novo meso«, »no¬ 
vu kulturu«, »prostačenje«, sve obli¬ 
ke ubijanja i razaranja ljudske osobe, 
od izravnog ubojstva (abortus) do 
polaganog umiranja (sredstva ovis¬ 
nosti), trebali bi se obazirati na dobro 
onih koji iz svog temeljnog ljudskog 
opredjeljenja žele čuti i u život primi¬ 
jeniti svoje vjersko osvjedočenje, u 
punoj slobodi od svake liberalističke 
diktature. 

Poučeni iskustvom »da su prili¬ 
ke u kojima čovjek u suvremenom 
svijetu živi daleko od objektivnih 
zahtjeva moralnoga reda, još dalje od 
zahtjeva društvene ljubavi« (RH 16), 
imamo se pravo javno zauzimati da 
budu poštivana objektivna prava op- 
čepriznatoga moralnog reda. 

Zastajuči nad sve snažnijim raz- 
golićenjem i poniženjem čovjeka, a 
koje se vrši u ime ideologije ili mani¬ 
pulacije, s pravom, vjerujem, može¬ 
mo postaviti pitanje, da li napredak u 
kulturnom promicanju, na koje se 
pozivaju suvremeni pronosioci »kul¬ 
ture«, čini život čovječnijim? »Čini li 
čovjeka dostojnijim?« (RH 15) 

»Da li nakon toga čovjek postaje 
bolji, duhovno zreliji, svjesniji dosto¬ 
janstva svoje ljudske naravi, odgo¬ 
vorniji, otvoreniji prema drugima, 
osobito slabijima?« (RH 15) I javna 
polemika koja se pojavila ovog ljeta 
uz pokušaj promidžbe psovke kao 
»kulture« pokazala je osjetljivost jav¬ 
nosti i velikim dijelom zrelost kato¬ 
ličkih vjernika da se suprotstave to¬ 
me zlu. Za ponadati se da će 
Katolička crkva u Hrvata pronaći na¬ 


čin kako u suvremeni život ukvasati 
duh Evanđelja i promicati dostojan¬ 
stvo čovjekove osobe u skladu s 
Božjim istinama i kršćanskom bašti¬ 
nom, kojoj je Katolička crkva na 
ovim prostorima dala nepobitan po¬ 
vijesni doprinos. Zlobnici joj i danas 
prigovaraju da je »zaglibila u nacio¬ 
nalističkom blatu«, predbacujući joj 
lažne objede i ishitrene optužbe. Ka¬ 
ko li bi joj tek sud povijesti predbaci¬ 
vao kad bi zaglibila u »moralnom 
blatu«, koje stvaraju zahtjevi za uru- 
šavanjem dobra u općoj globalizaciji 
zla. 

Na to nas, osim toga, obvezuje 
blaženi naš Alojzije Stepinac, koji se, 
videći kako zao crv zla pokušava ug¬ 
roziti zdravo tkivo hrvatskog narod¬ 
nog bitka i Katoličke crkve u njemu, 
borio protiv ideoloških zabluda pro¬ 
isteklih iz fašističke, nacističke, komu¬ 
nističke, liberalne i masonske kuhinje. 

Njega su posebno boljeli poroci 
psovke i kletve. O tome je on govorio 
vrlo često. Tako je u Okružnici od 23. 
lipnja 1937. napomenuo: »Kao stra¬ 
šna bura i užasan vihor dižu se dne- 
vice k Bogu kletve i psovke, one hoće 
da obore Božji prijestol, one najogav- 
nije pogrde dobacuju u Božje lice, 
one najveću sramotu nanose Bogu, 
presv. Trojstvu, BI. Djevici Mariji, an¬ 
đelima, svecima i čitavom nebu, pa 
kako možemo pomisliti, da će Gos¬ 
podin ostaviti neosvećena ova naj¬ 
sramotnija djela protiv njegova veli¬ 
čanstva i njegove svetosti?« 

Ukazivao je na te narodne mane i 
poticao na njihovo iskorijenjenje. »Mi 
treba dakle«, reče, »da se i sami osta¬ 


vimo psovke i da svim silama pora¬ 
dimo oko toga, da psovke i psovača 
nestane u našem hrvatskom narodu 
(...). Potrebno je da borbu protiv 
psovke i kletve ne provode samo po¬ 
jedinci niti pojedina udruženja i bra¬ 
tovštine, nego čitavo društvo, svi oni 
koji u psovci osjećaju i gledaju neiz¬ 
mjernu uvredu Božju, gubitak sretne 
vječnosti i narodnu propast.«(Nav. 
mj.) 

U cilju uspješnije borbe protiv 
psovke blaženi je Alojzije 7. srpnja 
1937. uputio pismo predsjedniku 
HSS dr. Mačeku u kojem je istaknuo: 
»Uljudno Vas molim, da biste i Vi sa 
svoje strane preko brojnih seljačkih 
organizacija, 'Seljačkog Doma', od¬ 
nosno, kako Vam se bude činilo naj¬ 
zgodnije poraditi, da se ta naša na¬ 
rodna sramota ako ne sasvim 
istrijebi, a ono barem svede na mini¬ 
mum. Mi dakako kletvu promatra¬ 
mo kao uvredu Božjeg veličanstva, 
zbog koje se mnogo nesreća ruši na 
naš narod. Ali svakako, iole kulturan 
čovjek mora priznati, da je psovka i 
kletva jedan nekulturan izljev srca, 
pa će već iz nacionalnog ponosa uči¬ 
niti što može, da se ovo zlo istrijebi, 
pa da hrvatski narod bude uistinu 
plemenit i osjećajan, i riječju i dje¬ 
lom.« 

U ljetnim je mjesecima 1937. Bla- 
ženik odaslao pisma ovoga ili sličnog 
sadržaja pojedinim kulturnim i hr¬ 
vatskim društvima odnosno njiho¬ 
vim vodstvima u Zagrebu: Hrvat¬ 
skom Radiši, Napredku, Hrvatskoj 
ženi. Hrvatskom Srcu, Katarini Zrin- 
skoj i Hrvatskom Radničkom Save¬ 
zu. O potrebi iskorijenjenja psovke iz 
naroda »pisao je Banu i komandantu 
Armije«. 

Tjednik »Seljački Dom« prihva¬ 
tio je Blaženikovu molbu te je u broju 
od 8. kolovoza 1937. donio poticaj i 
zaključak za svoje čitatelje i članove 
HSS: »Hrvatski narod koji si je posta¬ 
vio geslo 'Vjera u Boga...' kao i ideje 
pravde i poštenja, prezret će i odbaci¬ 
ti od sebe svaku kletvu, već zato, da 
kletvama i psovkom ne ruši sam svo¬ 
je geslo i svoje ideale, kao i zato, da 
pokaže svoju punu svijest čovječnos¬ 
ti, kojoj ne dolikuje psovka i kletva.« 

Blaženi je Alojzije hrabro stajao 
uz svoj vjernički i hrvatski narod. Že¬ 
lio mu je dobro na zemlji i u slavi ne¬ 
ba. To ga je nukalo na obranu civili¬ 
zacije ljubavi, na civilizaciju prožetu 
Evanđeljem. Tako doživljavamo i 
ove riječi što ih je izgovorio u propo¬ 
vijedi na otvorenju Euharistijskog 

kongresa u Čazmi, 20. srpnja 1940.: 
»Mnogi se dive plodovima kršćanske 
civilizacije i rado bi dalje uživati nje¬ 
zine blagodati, ali se u isto vrijeme ne 
srame šurovati s razornim komuniz¬ 
mom, koji je čista negacija svega, što 
je lijepa i dobra stvorila kršćanska ci¬ 
vilizacija. Mnogi kod nas uviđaju, što 
je značila Katolička crkva u hrvat¬ 
skom narodnom životu, a nisu još 
smogli toliko odvažnosti da otpuhnu 
sekte, koje su stvorili oni, koji su se 
pomoću njih ponadali ako ne istrije¬ 
biti, a ono barem prepoloviti naš na¬ 
rod, kao recimo pomoću starokatoli- 
cizma. Mnogi žele bolju budućnost 
svome narodu i znadu vrijednost 
obitelji za narodni život, ali se u isto 
doba ne žacaju da riječju i perom 
izvrgnu ili dopuštaju izvrgavati rug¬ 
lu obiteljski život i uzveličavati slo¬ 
bodnu ljubav i druge prljavštine. Svi 
znadu i osjećaju da nisu manji zločin¬ 
ci iz vršioci direktnog pobačaja kao i 
oni, koji na cestama ubijaju nevine 
ljude. A ipak mnogi misle, da duh 
vremena traži da i dalje stanoviti lju¬ 
di u hrvatskom narodu živu od krva¬ 
rine pomorene hrvatske dječice. Svi 
znadu, kolika zla uzrokuje zla štam¬ 
pa, a ipak mnogi misle, da nisu odgo¬ 
vorni pred Bogom, ako pomažu 
štampu, koja je kadra kaditi i Bogu i 
đavolu, već prema tome kako traže 
trgovački interesi. 

Polovičnost u vjeri jedna je od 
najgorih zaraza naših dana.« 

Članci, svjedočanstva, doku¬ 
menti te govori i misli blaženog Aloj- 
zija Stepinca i u ovom će broju Glas¬ 
nika svakom čitatelju predočiti 
njegov jasan i odvažan stav u obrani 
prirodnog i Božjeg zakona, osobito 
na području moralnoga života. 

Uz te teme spomenut ćemo se u 
Glasniku pokojne s. Branimire Hor- 
vat, djelatnice u Postulaturi, te prof. 
Josipa Berke, koji je svojim profesor¬ 
skim radom i kršćanskim svjedoče¬ 
njem kroz 50 godina odgajao navjes¬ 
titelje kršćanskog morala, predava- 
jući latinski i hrvatski jezik u gimna¬ 
ziji Dječačkog sjemeništa u Zagrebu, 
te prof. Luke Perinića, tako prisnog 
Alojzijeva djelatnika u liječenju soci¬ 
jalne bijede i promicanju kulturne 
djelatnosti tiskanjem lijepoga štiva. 

Zahvaljujem svima na prispjelim 
svjedočanstvima, Blaženikovim foto¬ 
grafijama, vijestima o uslišanjima na 
njegov zagovor. Molimo jedni za dru¬ 
ge- 


Dr. Juraj Batelja, postulator 


S BLAŽNIM 
ALOJZIJEM 

Kako je već u Glasniku najavljeno, Postulatura je za tisak pripremila i 
objavila knjigu: Alojzije Stepinac, nadbiskup zagrebački, Propovijedi , govori 
i poruke od 1934. do 1940. Knjiga će biti predstavljena javnosti uz treću ob¬ 
ljetnicu njegova proglašenja blaženim. Knjigu ovih propovijedi preporuča- 
mo svakom čitatelju Glasnika. 

Knjigu mogu dobiti na adresi Postulature. 

Za ovaj broj Glasnika izabrali smo govor na temu: 

Ne treba nam toliko učenih glava , 
koliko poštenih !, 

koji je Blaženik održao novogradiškim gimnazijalcima prigodom posjeta, 
21. svibnja 1938. 


Draga mladeži! 

Hvala vam na ovakovom srdačnom dočeku! Hvala vam i na ova- 
kovom svečanom prijamu. Reći ću vam sada par riječi, koje primite 
duboko k srcu! 

Upravo sada dolazi mi na pamet prizor Garcije Morena, predsjed¬ 
nika Republike Ekvadora. On je kao predsjednik znao često doći na 
univerzu i slušati ispite budućih vođa naroda. Jednoga dana prisus¬ 
tvovao je on ispitu jednoga kandidata prava. I kad je ovaj položio ispit 
s odličnim uspjehom, ustao je Garcia Moreno i čestitao mu na uspjehu. 
Pri tom mu je rekao otprilike slijedeće: »Odličan ste jurist! Čestitam 
Vam što tako dobro poznajete zakone ove zemlje! A pitam ja Vas, da li 
Vi isto tako dobro poznajete Božje zakone?« 

I vi, dragi mladići, koji ste krenuli da danas-sutra budete vođe na¬ 
roda, trebate znati najprije katekizam, najprije Božji zakon. 

I vi ste došli ovamo da nakupite znanja, da danas-sutra iziđete van 
sa univerze kao suci, advokati, liječnici i. t. d. No, draga mladeži, nije 
narodu potrebno samo školovanih, koliko korisnih ljudi! Ljudi sa so¬ 
lidnim znanjem. A solidnom znanju treba poštenje i volje za rad! Jer 
danas narod ne treba ničega kao poštenih ljudi! A zato vam je osobito 
potrebno temeljito poznavanje vjerskih istina! Naglašujem, ne treba 
nam toliko učenih glava, koliko poštenih! 

Vi ćete danas-sutra, kad stupite u život, naići na mnoge, mnoge 
zapreke, ali treba imati volje i te zapreke nadvladati! Govorit će vam 
možda, da znanost nema posla s religijom; da se znanost protivi religi¬ 
ji. No da li je uistinu tako? - Ne, nije! Neka mi oni koji to tvrde nađu 
jednoga učenjaka svjetskoga glasa koji je tvrdio da nema Boga. Tko to 
tvrdi? Ili to tvrde oni ljudi, koji su moguće samo malo primirisali zna¬ 
nost, ili ljudi pokvarena i nemoralna života! 

A zašto je tako? Zašto se najveći učenjaci ne protive učenju kršćan¬ 
stva, i zašto se ne protive Bogu? Ta tko je izvor znanja? Ta izvor zna¬ 
nosti je neprevarljivi Bog! A da Njega nema, tvrde oni bijedni ljudi, ko¬ 
ji ne mogu prodrijeti u narav jednoga mrava ili pčele, a misle da su 
usisali svu mudrost svijeta u svoje prazne glave! Samo oni, koji nemo¬ 
ralno žive, koji se snize na životinju, nastoje da pustim frazama ušut¬ 
kaju svoju savjest. Ti ljudi onda iznose najobičnije hipoteze kao znan- 

stvene činjenice! Zato vam je potrebno, draga mla¬ 
deži, da skupite što više zdravog i pravog znanja, da 
bi onima mogli dokazati i pokazati istinu. 

No mnogi će vam govoriti da se Crkva kosi sa 
znanošću. Ne, predragi. Crkva se ne protivi znanos¬ 
ti! Dapače. Crkva je uvijek podupirala i njegovala 
znanost. Mnoga, gotovo sva svjetska sveučilišta mo¬ 
gu zahvaliti svoj postanak Katoličkoj crkvi! Nije pot¬ 
rebno da za ovo idemo daleko tražiti dokaze; evo i u 
našem Zagrebu je univerza djelo Katoličke crkve. A 
zar se je našao koji učenjak svjetskog glasa, koji je 
tvrdio da nema Boga? Ne, do sada nije! I opet ne tre¬ 


ba tražiti boljih dokaza nego kod nas. Zar se možda 
protivio učenju Crkve jedan Ruđer Bošković, najve¬ 
ći matematičar, fizičar i astronom svoga vremena? 
Bio je redovnik! Ili se možda protivio učenju Crkve 
najveći svjetski arheolog dvadesetog vijeka, don 
Frane Bulić? Ili naš povjesničar Klaić i bezbroj dru¬ 
gih znamenitih ljudi? Pođite svuda, i ne ćete naći ni¬ 
jednog čovjeka učenjaka koji ne poštiva religiju! Za¬ 
to vam je potrebno solidno znanje svete vjere, jer Cr¬ 
kva treba učenih i poštenih ljudi, i zato i goji 
znanost. 

A uz solidno znanje treba vam i poštenje, jer će 
samo pošten čovjek služiti moralu i pravici. A vi, ko¬ 
ji ćete danas sutra voditi narod, treba da budete 
pošteni, jer ako slijepac slijepca vodi, obadva će u ja¬ 
mu pasti! Ne smijete raditi po diktatu drugih, nego 
samo po diktatu vaše savjesti, koju vam je dao Bog! 

Ne zgrtati novac, nego vjerno i pošteno služiti 
svomu narodu po diktatu svoje savjesti! Ta kada bi 
svi ljudi služili i radili po diktatu savjesti, tada bi bi¬ 
lo drugačije stanje u svijetu!!! 

Vi, dragi mladići, ako hoćete biti pravi i vjerni 
vođe naroda, trebate skupiti solidnog znanja, treba¬ 
te imati poštenje i volju, trebate biti pošteni i karak¬ 
terni ljudi, jer o vama će ovisiti sreća naroda! Trebate 
slušati svoje roditelje, koji su vas ovamo poslali, da 
postanete ljudi, trebate slušati vaše profesore, koji 
vas odgajaju za vaš budući život. 

Nadam se, da će ove riječi od srca k srcu, da će 
one pasti na plodonosno tlo. Pa kad dođete u život, 
nadam se, da ćete biti ljudi sa zdravim kršćanskim 
moralom, i da ćete znati voditi narod pravom sta¬ 
zom cvjetnijoj budućnosti. Jer naš narod treba sada, 
kao nikada prije, čestitih ljudi punih znanja i pošte¬ 
nja! Dao Bog da takvi ljudi budete i vi! 

A sada svima podijeljujem biskupski blagoslov! 

Nedjelja, 29. svibnja 1938. 

br. 22. str. 2-3. 


IZ KNJIGE 
DOJMOVA 

Mili naš Kardinale, želim Vam da¬ 
nas čestitati Vaš zemaljski rođendan i 
zahvaliti na svim dobročinstvima koje 
dnevno činite, nama vašim moliteljima. 
Zahvaljujemo Svemogućem Bogu koji 
nam Vas je darovao preko ruku vaših ro¬ 
ditelja. Bili ste svjetionik u teškim dani¬ 
ma Vašeg uzništva, ostali ste to i danas 
u teškim časovima i danima i godinama 
naše povijesti. Hvala Vam na uslišanim 
molitvama. Zagovarajte nas i dalje preko 
srca Marijina srcu Isusovu i Presv. Troj¬ 
stvu. 


Za sve zahvalna Vaša štovateljica 
od 1934. god. 

U Zagrebu, 8. svibnja 2000. - Gab- 
rijela i obitelj 

***** 

Dragi naš Blaženiče! Danas smo 
imali divnu priliku susresti se s Tobom u 
ovom prostoru i Katedrali. Utječemo se 
Tvom moćnom zagovoru i zahvaljujemo 
na svemu dobru. - Zagreb, 11. svibnja 
2000. (Slijede potpisi učenika i učenica 
te učiteljica 3. a razreda O.Š. Brezovica) 
***** 

Hodočašće janjevačke djece iz Kis- 
tanja - »Stepinčevim stazama« 19-20. 
svibnja 2000. 


Obavljamo ovo hodočašće s djecom 
koja su redovito dolazila na »zornice« 
koje naša župa organizira u vrijeme Do- 
šašća. To su djeca osmogodišnje škole 
od prvog do osmog razreda. Hodočašće 
u Godini Velikog Jubileja, s nakanom sli¬ 
jediti put Blaženog Alojzija Stepinca, na¬ 
dahnuti se njegovom osobom, ustrajati 
na putu Evanđelja i ljubavi prema bratu 
čovjeku po njegovom uzoru. Djecu na 
hodočašću prate ss. milosrdnice koje 
pastoralno djeluju na župi: s. Blaženka 
Delonga i s. Lambertina Dukić sa župni¬ 
kom don Gašparom Dodićem. Zagreb, 
19. svibnja 2000. (Slijede 23 potpisa 
mladih Janjevčana) 

***** 

Uz Euharistijski kongres u Zagrebačkoj nadbiskupiji 

Zagrebačka će nadbiskupija, proslavljujući svetu godinu Jubileja 2.000 obljetnice kršćanstva, 
1. listopada ove godine proslaviti Euharistijski kongres u Zagrebu. Tom slavlju želi se priključiti 
i Glasnik Postulature s dva pisma blaženog Alojzija Stepinca o slavljenju i čašćenju Euharistije. 
On je prije uhićenja (1946.) proslavio 14 euharistijskih kongresa u Zagrebačkoj nadbiskupiji. 


Pismo vlč. Vinku Komeričkom, 
župniku u Desiniću. Ovo pismo 
raspravlja o potrebi razmatranja i 
kontemplacije da se sačuva vjer¬ 
nost u svećeničkom životu. 

Krašić, 1.VI.1957. 

Carissime! 

Primio sam Tvoje cijenjeno pis¬ 
mo, kojim me obavješćuješ, da ćete 
naskoro imati svećeničku rekolek- 
čiju. Bilo u sto dobrih časova! Kao 
što i sam vidiš, bezbožni komuni¬ 
zam ne odustaje od svoje nakane, 
zatrti svaki trag i spomen na Boga 
na zemlji i istrijebiti Crkvu Kristo¬ 
vu, a to je Katolička crkva. Nije 
dakle čudo, da i Vatikan ponavlja 
ono, što sam neki dan čuo na fran- 
cu-skom jeziku iz Vatikana i dobro 
si zapisao: »De nouveau... Le com- 
munisme est absolument inconci- 

liable avec la religion.« 1 Ponovno 
se dakle stavlja na srce svima, da se 
znadu ravnati: komunizam i religi¬ 
ja su dva kontradiktorna pojma. 
Jednoga mora nestati, a to ne će biti 
Katolička crkva, jer Kristovo obeća¬ 
nje stoji i dalje: »Et portae inferi non 
praevalebunt.« 2 Komunizam je ap¬ 
solutno nepomirljiv s vjerom. 

No kako znadeš, može se desiti 
i desilo se, da tu i tamo sotona pris¬ 
voji vlast bar za neko vrijeme i Cr¬ 
kvu bar za neko vrijeme istrijebi iz 
kojeg kraja. Zar nije današnja Tur¬ 
ska bila kula kršćanstva u vijeme 
svetoga Pavla, pa do dolaska Tura¬ 
ka? Egipat, Sirija, Palestina, kakvo 
cvatuće kršćanstvo za vrijeme onih 
velikih pustinjaka i stilita! A u Eu¬ 
ropi, dosta je sjetiti se samo Nje¬ 
mačke, Švedske, Danske, Finske, 
Norveške, Engleske etc. Danas su 
to kule hereza, kojima se već ne zna 
ni broja, ili bolje kule formalnog 
poganstva, ako stoji, što sam n.pr. 
čitao za Švedsku, da sedam pro 


mille 3 vjeruje u Boga ili prakticira 
vjeru. Kad pak stvari tako stoje, on¬ 
da nema sumnje, da svećenik mora 
biti spreman na tešku borbu, dok 
Gospodin ne kaže »dosta« za ovu 
kugu (bez borbe ne će svećenik ni¬ 
kada biti na toj zemlji), jer ne veli 
uzalud Kempenac: »Fili, nuncjuam 
securus es in hac vita , sed c\uoad vixe- 
ris, semper arma spiritualia tibi sunt 
necessaria .« 4 Mislim pak, da Ti ne 
trebam posebno isticati, da među 
odlična arma spiritualia 5 svećeniko¬ 
va spada meditacija, razmatranje. I 
kad bi koji svećenik kušao podcije¬ 
niti važnost dnevnog razmatranja, 
stavio bi se iznad autoriteta proro¬ 
ka, koji govori: »Desolatione desolata 
est tena, quia nullus est, qui recogitet 
corde.« 6 Ako je meditacija potrebna 
redovniku unutar četiri samostan¬ 
ska zida, kud više nama svećenici¬ 
ma, koji smo izvrgnuti svim nava¬ 
lama svijeta i po danu i po noći. Ka¬ 
ko možemo izbjeći ruševinama 
naše duše, ako živimo po svjetski, 
bez pravog poznavanja naših sve¬ 
ćeničkih dužnosti, mlitavi? A kako 
su teške i velike dužnosti sveće¬ 
ničke! A kako će svećenik upoznati 
mnogostrukost svojih dužnosti i 
praktična sredstva prihvatiti za nji¬ 
hovo ostvarenje, ako nikada ne raz¬ 
matra? Ne kaže uzalud i ne opomi¬ 
nje uzalud mudri Sirah: »Cogitatum 
tuum habe in praeceptis Dei et in man- 
datis Illius maxime assiduus esto et Ip- 
se dobit tibi cor et concupiscentia sa- 
pientiae dabitur tibi.« 7 

Sjećaš se iz Deuteronomiuma, 
kad je Bog preko Mojsija ponovio 
narodu izraelskom zapovijedi svo¬ 
je. I jer je znao, kako će zemaljske 
brige i rastrešenost brzo baciti u za¬ 
borav te zapovijedi u svijesti naro¬ 
da, zato mu govori: »Eruntque verba 
haec in corde tuo et meditaberis in eis 
sedens in domo tua et ambulans in iti- 
nere, dormiens atque consurgens et li- 
gabis ea quasi signum in manu tua , 


eruntque et movebuntur inter oculos 
tuos , scribesc\ue ea in limine et ostiis 
domus tuae.« 8 Ako je to Bog naredio 
već priprostom puku, kud više vri¬ 
jedi za nas, svećenike Gospodnje. 
Onda samo moći ćemo gorjeti kod 
prikazivanja svete Misne Žrtve, 
kod molitve brevira, sancta sancte 
tractare , 9 kao što je dijeljenje svetih 
sakramenata i sakramentalija, jer će 
nas upravo meditacija učiniti ignem 
urentem , 10 kao što veli Psalmist: »Et 
in meditatione mea exardescet ignis.« n 
U protivnom slučaju smrznut ćemo 
se i biti slični onome, za kojega ka¬ 
že Sveto Pismo: »Propterfrigus piger 
arare nolui.« 12 

Ja znam, da su svećenici danas 
preopterećeni poslom. Ali Ti se sje¬ 
ćaš, jer si bio svjedok žalosnih otpa¬ 
da iza Prvoga svjetskog rata, kako 
su pale neke columnae 13 katoličkog 
pokreta kod nas među svećenici¬ 
ma. Raditi, raditi, raditi bilo im je 
geslo. Da bude uspjeh što veći na 
oko, radili su, ali zanemarili medi¬ 
taciju, ili bolje, vlastitu dušu, i re¬ 
zultat je bila ruina magna. u 

Stavi dakle toplo na srce braći 
svećenicima, da svi, napose mlađi, 
kojima predstoje još mnoge borbe i 
muke, budu ljudi meditacije, da 
uzmognu sve junački podnijeti i 
spasiti sebe i povjerene si ovce. Uz 
blagoslov i pozdrav u Gospodinu 

+ Alojzije kard. Stepinac 
nadbiskup zagrebački 15 

Pismo vlč. Vinku Komeričkom, 
župniku u Desiniću, o pripravi za 
slavljenje sv. Mise i potrebi zahva¬ 
le za dar Euharistijske žrtve. 

Krašić, 2.VI.1957. 

Carissime! 

Primio sam Tvoje cijenjeno pis¬ 
mo i za drugu mjesečnu svećeničku 
rekolekciju. Upravo ovih dana či- 

tao sam knjigu glasovitog apostola 
ne samo u Njemačkoj, nego pozna¬ 
tog već po svoj Europi, a i izvan, p. 
Leppicha S .]., koji u formi nagovo¬ 
ra iznosi grozne mane našega vre¬ 
mena. Nije dakako mogao obići ni 
komunizam, najveću herezu da¬ 
našnjeg vremena, pa se obraća Kri¬ 
stu i kaže: »Herr Jesus Christus, an- 
gesichts der kommunistischen 
VVeltpropaganda mochten wir fast 
jenen Stimmen glauben, die uns 
damit drohen, dass der Kommu- 
nismus die ganze Welt verbrennen 
wird. Aber Du hast Dein au-se- 
rwahltes Volk auch durch das rote 
Meer geleitet. Fiihre uns, die Du 
mit Deinem Blute erlost hast, durch 
diese rote Flut hindurch. Dein Va- 
ter hat nicht Karl Marx den Auftrag 
und die Gnade gegeben, das Ange- 
sicht der Erde zu erneuern, sonde- 

rn uns Christen, sofern wir mit 
Deiner Lehre ernst machen.« 16 

Kao što znaš, lice zemlje se ob¬ 
novilo dolaskom Kristovim na svi¬ 
jet i dovršenjem Njegove krvave 
žrtve na drvetu križa. » Scientes , 17 
veli apostol sveti Petar, c\uod non 
corruptibilibus auro vel argento re~ 
dempti estis, sed pretioso Sanguine 
quasi agni immaculati Christi et in- 
contaminati.« 18 Ako je pak tako, a 
tako sigurno jest, onda moramo i 
mi svećenici »ernst machen« 19 s 
najsvetijim činom na zemlji, sve¬ 
tom Misom, po kojoj se u prvom re¬ 
du obnavlja lice zemlje. A sigurno 
se ne može govoriti o »ernst mac¬ 
hen«, 20 ako se svećenik brižno ne 
pripravlja na svetu Misu i dolično 
ne zahvaljuje za nju. Što naime ka¬ 
že Mudrac u Svetome Pismu? »Qui 
timent Dominum, praeparabunt corda 
sua et in conspectu lllius sanctificabu- 
nt animas suas .« 21 Za Izraelce u pus¬ 
tinji čitamo, kad su prvi put opazili 
manu, da su pitali: »Manhu? - Quid 
est hoc ?« 22 Koliko više mi, kad kani¬ 
mo pristupiti k oltaru, moramo da 
se zamislimo i zapitamo, što kani¬ 
mo činiti, kad ono, što nama dolazi 


u ruke nije obična mana u pustinji, 
nego Kruh života, Isus Krist. Mojsi- 
ju nije bilo dopušteno približiti se 
ni gorućem grmu: »Ne appropies 
huc; solve calceamenta de pedibus tuis, 
locus enim, in quo stas, tena sancta 
est.« 23 Nama je dano približiti se ne 
gorućem grmu, nego Kristu pod 
prilikama kruha i vina na oltaru. 
Zar ćemo s manje respekta pristu¬ 
pati nego Mojsije gorućem grmu? 
Jakov je nakon sna, u kojem je vidio 
silaziti i uzlaziti anđele Božje, po vi¬ 
kao izvan sebe: »Vere Dominus est in 
loco isto et ego nesciebam. Quam terri- 
bilis est locus iste! Non est hic aliud 
nisi domus Dei et porta coeli .« 24 Što 
bismo istom morali reći mi, koji ne 
u snu, nego u zbilji, gledamo, ne 
ljestve s anđelima, nego Gospodara 
anđela, stvarno prisutnog na olta¬ 
ru, kada obavljamo pretvorbu, ili 
bolje. On preko nas jadnih ljudi, 
kruha u Tijelo i vina u Krv Kristo¬ 
vu! Nije dakle potrebno trošiti više 
riječi, kako se dolikuje dolična 
priprava za svetu Misu svakom 
svećeniku, makar ne znam kako 
bio zaposlen, da ga ne bi možda sti¬ 
gao prijekor, izrečen preko proro¬ 
ka: »Ne offeratis ultra sacrificium 
frustra; incensum abominatio est Mi- 
hi. Lavamini, mundi estote, auferte 
malum cogitationum vestrarum, 
cjuiescite agere perverse.« 25 U protiv¬ 
nom slučaju bila bi neistina, što go¬ 
vorimo kod svake Mise: » Ego in in- 
nocentia mea ingressus sum .« 26 

A ako se dolikuje priprava, do¬ 
likuje se i zahvala. »Benedic, anima 
mea, Dominum, et omnia quae intra 
me sunt, nomini sancto Ejus et noli ob- 
livisci omnes retributiones Ejus.« 27 
Mojsije zadivljen govori Izraelcima 
u Deuterono-miu-mu: » Nec est alias 
natio tam grandis, c\uae habeat deos 
appropincjuantes šibi, sicut Deus nos- 
ter adest cunctis obsecrationibus nos- 
tris .« 28 Što bi rekao Mojsije danas, 
da mu je dano služiti svetu Misu? I 
ako se je Salomon okoristio pita¬ 
njem Gospodnjim ili ponudom: 



BI. Alojzije u razgledavanju prirodnih 
ljepota u okolici Zagreba 


»Postula quod vis, ut dem tihi «, 29 zar 
ne bismo bili ludi, kad se ne bismo 
zaustavili u društvu Isusovu, ono¬ 
ga Isusa, »de quo virtus exibat et sa- 
nabat omnes«. 30 Ja ne kažem, da sve¬ 
ćenik mora izmoliti ono, što je u 
breviru ili na tabli u sakristiji ozna¬ 
čeno kao gratiarum actio 31 (makar bi 
nerazborito bilo ne okoristiti se to¬ 
likim divnim i bogatim oprostima), 
ali otići bez usrdne zahvale od sve¬ 
te Mise, zaslužilo bi ukor: »Domus 
mea deserta est et vos festinatis unu- 
squisque in domum suam.« 32 Zar se 
ne pristoji mnogo više ono: »lnveni, 
quem diligit anima mea, tenui nec di- 
mittam Eum.« 33 

Ako se budemo Njega držali i 
Njega držali, onda, i samo onda, bit 
ćemo u stanju renovare faciem te- 
rae, 24 jer je samo On put, istina i ži¬ 
vot. Uz blagoslov i pozdrav u Gos¬ 
podinu Tebi i ostaloj braći svećeni¬ 
cima 

+ Alojzije kard. Stepinac 
nadbiskup zagrebački 35 


»Ponavljam... Komunizam je apso¬ 
lutno nespojiv s religijom.« 

2 

»I vrata paklena neće je nadvladati.«, 
Mt 18, 18. 

Od tisuće. 


4 »Sine, nikada nisi siguran u ovom ži¬ 
votu i dok god budeš živio, uvijek će ti 
trebati duhovno oružje.« 

5 Duhovno oružje. 

6 »Sva je zemlja pusta jer nikoga nema 
koji bi u srcu razmišljao.«. Jer 12,11 (Vg). 


»Razmišljaj o zapovijedima Gospod¬ 
njim i neprestano se drži njegovih nare¬ 
daba, i Gospod će osnažiti tvoje srce, i 
steći ćeš mudrost koju želiš.«. Sir 6, 37. 

»Riječi ove što ti ih danas naređujem, 
neka ti se urežu u srce. Napominji ih svo- 

jim sinovima. Govori im o njima kad sje¬ 
diš u svojoj kući i kad ideš putem; kad li- 
jegaš i kad ustaješ. Pri veži ih na svoju 
ruku za znak, i neka ti budu kao zapis 
među očima! Ispiši ih na dovratnicima 
kuće svoje i na vratima svojim!« 

9 Sveto vršiti svetinje. 

10 »Žarkim ognjem«, usp. Ps 104, 4. 

11 »I u razmatranju mojem buknuo bi 
oganj.«, usp. Ps 39, 4. 

12 »Zbog zime lijenčina ne ore.«, usp. Izr 
20, 4. 

13 Stupovi. 

14 Ruševina velika, usp. Mt 7, 27. 

15 AP,sv. XIII, str. 491. 

16 »Gospodine Isuse Kriste, naočigled 
komunističke svjetske propagande goto¬ 
vo bismo povjerovali onim prijetećim 
glasovima da će komunizam sav svijet 
spaliti. Ali Ti si svoj izabrani narod pro¬ 
veo i kroz Crveno more. Provedi one, 
koje si svojom krvlju spasio, kroz tu crve¬ 
nu bujicu. Tvoj Otac nije dao nalog i mi- 


PISMA ČITATELJA 

Poštovanom Uredništvu časo¬ 
pisa BLAŽENI ALOJZIJE STEPINAC 

Alojzije Ljupče Filič, Radničko 
naselje prilaz 1/50, 43000 Bjelovar, 
Tel: 043/234-796 

Župa sv. Terezije Avilske 

Uvaženi i vrlo poštovani gos¬ 
podine Batelja, 

več odavno dugo imam nam¬ 
jeru napisati Vam pismo, u kojem 
želim opisati silno oduševljenje i 
radost u povodu proglašenja bla¬ 
ženim sluge Božjega Alojzija Ste- 
pinca, zagrebačkog nadbiskupa i 
metropolite, kardinala svete rim¬ 
ske Crkve. 

Godinama intenzivno pratim 
događaje koji su predhodili tome 
uzvišenom činu, te sam i sam 
osobno prikupljao dokumente, li¬ 
teraturu, časopise, naučne radove 
i sve što danas čuvam u svojoj obi¬ 
teljskoj arhivi. 

Ne mogu opisati taj tajanstve¬ 
ni osječaj koji me je zainteresirao 
da počnem prikupljati navedenu 
arhivsku građu, kao i da pratim 
sve događaje uključujuči i Vaš rad 
na tome, kao i mnogih drugih an¬ 
gažiranih osoba. 


lost Karlu Marxu da obnovi lice zemlje, 
nego nama kršćanima, dok god smo vjer¬ 
ni tvome nauku.« 

17 Ta znate. 

18 »Niste otkupljeni nečim raspadljivim, 
srebrom ili zlatom, nego dragocjenom 
krvlju Krista, nevinoga i neokaljanoga Ja- 
ganjca.«, 1 Pet 1, 18. 

19 »Svojski postupati«. 

20 Svojskom činu. 

21 »Koji se boje Gospodina, imaju pri¬ 
pravno sve i pred njim se posvećuju.«. Sir 
2, 20 (Vg). 

22 »Što je to?«, Izl 16, 15. 

23 »Ne prilazi ovamo! Izuj obuću s nogu! 
Jer mjesto na kojem stojiš, sveto je tlo!«, 
Izl 3, 5. 

24 »Zaista se Jahve nalazi na ovome mje¬ 
stu, ali ja nisam znao. Kako je strašno ovo 
mjesto! Zaista ovo je kuća Božja i vrata 
nebeska!«. Post 28,16-17. 

25 »Prestanite mi nosit ništavne prinose, 
kad mi omrznu ... Operite se, očistite. 


Uvijek sam pred grobom Na¬ 
šeg blaženika osjećao unutarnje 
raspoloženje i oduševljenje koje je 
u meni tako raslo da sam se sav 
preporučio Njegovoj nebeskoj za¬ 
štiti. 

Moje srce mi je govorilo godi¬ 
nama prije proglašenja blaženim da 
je istinski Svetac. Vjerujte mi, nut¬ 
rina mog bića je to živo osjećala. 

No moram Vam još nešto is¬ 
pričati: 

Rođen sam i školovao se u 
Gradu Smederevu, župa sv. Ivana 
Krstitelja, beogradska nadbisku¬ 
pija. S obzirom na društveno ok¬ 
ruženje i totalitarni sustav, na času 
povijesti profesor nam je jednom 
prilikom ispričao i o blaženiku, 
govoreći o Njemu sve najgore laži, 
blateći bez milosti. No ja sam bio 
jedan od sretnika da sam pripadao 
pravoj Kristovoj vjeri, te sam pohi¬ 
tao svom župniku sada pokojnom 
Anti Pripušiću, inače suvremeni¬ 
ku blaženog Alojzija Stepinca, i is¬ 
pričao mu taj događaj. 

Kada me je pažljivo saslušao 
rekao mi je ovo: 

»Sinko, on je Svetac, ne zabo¬ 
ravi to.« Nakon toga započeo je 
njegov i moj razgovor na tu temu, 
te mi je pokojni župnik ispričao 


Uklonite mi s očiju djela opaka, prestani¬ 
te zlo činiti.«. Iz 1, 13.16. 

26 »Hodih u nedužnosti.«, Ps 26, 1. 

27 »Blagoslivljaj Jahvu, dušo moja, i sve 
što je u meni sveto ime njegovo i ne zabo¬ 
ravi dobročinstava njegovih!«, Ps 103,1-2. 

28 »Jer, koji je to narod tako velik da bi 
mu bogovi bili tako blizu kao što je Jahve, 
Bog naš, nama, kad god ga zazovemo?«, 
Pnz 4, 7. 

29 »Traži, što da ti dadem.«, 1 Kr 3, 5. 

30 »Snaga izlazila iz njega i sve ozdrav¬ 
ljala.«, Lk 6,19. 

31 Zahvala. 

32 »Dom moj je razvaljen dok se svaki od 
vas brine za dom svoj.«, Hag 1, 9. 

33 »Nađoh onoga koga ljubi duša moja. 
Uhvatila sam ga i neću ga pustiti.«, Pj 3,4. 

34 »Obnoviti lice zemlje.«, usp. Ps 104,30. 

35 AP, sv. XIII, str. 492. 


mnoge divne stvari, dodavši na 
kraju da o tom razgovoru nikome 
ne govorim jer da možemo završi¬ 
ti skupa u zatvoru. 

Od tada plamti u mom srcu ži¬ 
va vatra, koju je rasplamsao, u to 
duboko vjerujem, blaženi Alojzije 
Stepinac. I dalje nastavljam pratiti 
redovno sve što se napiše o Blaže¬ 
niku. Imam sve brojeve Glasnika, 
a u prilogu pisma izvještavam Vas 
o slučajnoj sreći da se na prvu 
proslavu zateknem na mjestu bla¬ 
goslova župe posvećene Njego¬ 
vim imenom u Hrvatskoj. 

Uvaženi i vrlo poštovani gos¬ 
podine Batelja, 

žarko Vas molim, ako je to mo¬ 
guće, da me obrađujete jednom re¬ 
likvijom blaženog Alojzija Stepin¬ 
ca. 

Ja bih bio neopisivo sretan ka¬ 
da bih dobio kakvo pismo, ili tek¬ 
st, ili dio toga što je Blaženik vlas¬ 
titom rukom napisao. 

Molim za razumijevanje, jer su 
mi namjere najiskrenije i pune po¬ 
štovanja. 

U nadi pozitivnog odgovora 
primite izraze mog iskrenog po¬ 
štovanja i uvažavanja. 

U Bjelovaru , 5. rujna 1999. 

JOSIP 

VRANEKOVIĆ 
- DNEVNIK - 



1.III.1952. 

Često spominje i ugodno se sjeća 
duhovnika iz Germanikuma O. 
Pfiilfa. Nijemac je po rodu. Brat mu 
bio ministar. Imao je velike veze u 
svijetu... Posebno ja naglašavao, da 
charizma vlada među pitomcima. Na 
tu nakanu se posebno i molilo. Koli¬ 
ko je naime tu bilo kontrasta: narod¬ 
nost - ćud - godine, ali išlo je dobro 
naprijed. Gdje god su Germaničari 
danas na svijetu, duhom su poveza¬ 
ni... Imali smo svoje »zidne novine« - 
prave »žeravice«. Tu se svaki kadgod 
mogao naći - ili u kakvoj karikaturi 
ili opisu, ali bez vrijeđanja, u pozitiv¬ 
nom smislu. Predložiti ću, prvom 
zgodom, da se izda biografija tog vri¬ 
jednog patra. 

U zatvoru sam služio prvu misu 
bez paramenta - za njega. Baš je tada 
umro. - »Isuse dragi, kako se ponizu- 
ješ, pa to u čaši je tvoja krv - molio 
sam - služeći tu Sv. Misu. Kad to gle¬ 
dam, koje čudo, da čovjeka snađe i 
vjerska sumnja! - Tolika je ljubav 
Božja. Koliko li je puta u Lepoglavi, 
Borić služio Sv. Misu bez kaleža slu¬ 
žeći se čašom. Vino sam mu potajno 
slao u maloj flašici od lijeka. Slučajno 
sam imao kod sebe mali Misal iz Ri¬ 
ma, pa sam mu ga dao. Pod izlikom, 
da mi donosi vodu, i tada bih mu dao 
vino za Misu.« 

»Kad me je u Petrinjskoj ulici 
posjetio Nežić na zgodan način do¬ 
dao mi je hostije za Sv. Misu. Stražar 
je to opazio, pa pita: »Sto je to?« 
»Pustite, to Vas neće mnogo zanima¬ 
ti, rečem mu - i bilo je sve u redu...« 

»Ponesite sve moje propovijedi 
koje sam u Lepoglavi sastavio u Zag¬ 
reb, neka bi ih čč. ss. Milosrdnice pre¬ 
tipkale u pet primjeraka. Onda bi ih 
na bilo koji način umnožili i odštam¬ 
pali. Možda bi to mogao Starčević 
preko veze, što je ima u Karlovcu. La¬ 
gane su te propovijedi, ali će možda 
poslužiti kojem svećeniku na selu. Za 
neke stvari nisam dosta siguran, da li 
su dobro obrađene, osobito neki sim¬ 
boli Bogorodice iz Starog Zavjeta. 
Dajte ih pregledati O. Anđelku Juri- 
ću D. I. Sto sam mogao, kad nisam 


imao pri ruci potrebne literature.« 
(Kako je to ponizni sud o svome ra¬ 
du!) 

Spomenuo sam mu život redov¬ 
nice Alfonze - klarise iz Indije - nje¬ 
zinu sličnost sa Sv. Malom Terezijom 

- kako je mnogo trpjela za svećenike. 
»Ah, ima dosta i danas takovih duša 

- reče on - eto, jedna je karmelićanka 
molila Boga, da joj kao žrtvu i pamet 
oduzme. Tako i bi. Brzo je i umrla. Pa 
što je mene drugo držalo nego molit¬ 
ve dobrih duša.« 

»Nikad nisam dao, da mjesto 
mene drugi služi Sv. Misu pro popu- 
lo - čak ni na godišnjicu mamine 
smrti. Tada je Borić imao godišnjicu 
za mamu, a ja pro populo.« 

»U Germanikumu bilo je određe¬ 
no, kojim će se jezikom govoriti za 
vrijeme pojedinog odmora. Jednom 
kolega iz Đakova Pero Ivanešić ona¬ 
ko slavonski temperamentan reče ne¬ 
kom Nijemcu iz Kolna: »Mrga jed¬ 
na.« 

Ovaj dotrči k meni i pita me: 
»Herr Stepinac: Was heisst 'mrga jed¬ 
na’?« Ja mu se samo nasmijem, jer 
sam znao od kuda to potječe, pa ka¬ 
žem: »To se ne da prevesti...« A bilo je 
s tim našim dragim Perom više za¬ 
nimljivih zgoda. Nismo smjeli pušiti. 
Dopušteno je bilo samo u slučaju, 
ako smo išli kamo u posjete, pa bi nas 
netko ponudio. Dođemo tako jed¬ 
nom u jugoslavensku ambasadu na 
primanje. Pero je kupio cigarete i da 
udovolji slovu zakona, pruži mi kuti¬ 
ju sa cigaretama i veli: daj me ponu¬ 
di! - A što sam mogao? Da mu »ne 
opteretim savjest« - ponudio sam ga. 
Badava sve, dok je netko đak - on je 
isti, bilo da je u uniformi, talaru ili ci¬ 
vilu. 


»Budno oko dobrog našeg špiri- 
tuala u Germanikumu opazi, da sam 
u vrijeme odmora malo povučen - 
tih. Pa nisam mogao biti potpuno isti 
sa onom »mlađarijom«. Ipak u onak¬ 
vom razdoblju života, 8 godina biti 
stariji - prilična je razlika. Da me ma¬ 
lo oživi i eventualno rastrese prepo¬ 
ruči mi, da igram rukomet. E da je re¬ 
kao nogomet, to bi išlo, ali rukomet 
baš nisam prije igrao. Ipak počnem s 
igrom, kako mi je savjetovao. Igram 
drugi, treći puta... i brate moj, to ti je 
kod mene postala prava strast! Je¬ 
danput smo igrali filozofi protiv teo¬ 
loga. Temeljito smo ih smlatili: 32 : 24 
za nas mlađe. Baš sam nemilo udarao 
loptom u gol. Čudili se od kud imam 
tako jaki udarac. Golman se bome 
koji puta i maknuo pred loptom... Ne 
bi se čudili da su više znali, kako su 
moje mišice učvrstile se i na najtežim 
seljačkim radovima... Svako iskustvo 
dobro dođe. Stvarno je špiritual dob¬ 
ro pogodio - osjećam, da mi je ta ra¬ 
zonoda mnogo koristila. Uz to i veli¬ 
ke šetnje, veći ekskursi. Najvolio sam 
ići u planine - na visine...« 

»U konviktu u Vlaškoj ulici imali 
smo kuglanu. Jednom je upravitelj 
Dr. Lončarić kupio odojka, da počasti 
sve profesore. Spremi ga živoga iza 
strunjače na kraju kuglane. Nismo za 
to znali. Ja uzmem kuglu i tako 
snašno je odapnem, te je tolikom sna¬ 
gom udarila u slamnjaču, da 'nisu 
trebali prase klati'«. 

3.III.1952. 

Dolazi tajnik Mijo Pišonić i sve¬ 
ćenik - Slovenac - salezijanac iz Chi- 
lea (Ognjena zemlja). Tamo ima 
10.000 Hrvata. I biskup je neki Hrvat 

BI. Alojz i je Stepi nac u pohodu župi Pokupsko 21. rujna 1939. 


Borić. Gdje sve nema siromašnog na¬ 
šeg naroda! I onda idu neki govoriti 
o čistoći rase...!« 

»Tajnik mi javlja, da Dašek moli, 
da mu dadem pismenu potvrdu, da 
smije do smrti stanovati u Dvoru. Pa 
zašto mu ne bih to priuštio! Četrde¬ 
set godina vjerno je služio, pa je to i 
zavrijedio!« 

Do sada je primao listove izvana, 
ali već 4 dana nema ništa. Doznao 
sam, pa sam mu to i saopćio, da ima 
jedna povjerljiva uredba, da se sveće¬ 
nicima ne isporučuju paketi... »Neka! 
- reče on. Ja se ne bih ni malo čudio, 
da i crkve zatvore. Zato poučiti ljude: 
krunicu u ruke - i pouzdanje u Boga. 
On jedini može, da nas čudom svo¬ 
jim izbavi iz ove nevolje.« 

4.III.1952. 

Šetali smo do raspela pred Krne- 
žićima. Pred nekoliko godina jedan je 
fakin odsjekao glavu Raspetomu. Se¬ 
ljak Torbar Šandro načinio je drugu, 
stavio gore i corpus obojadisao. Nije 
doduše umjetnički izvađao, ali je do¬ 
lično. Zato reče Preuzvišeni: To je si¬ 
gurno milije Spasitelju nego ne znam 
kakva umjetnina!'« 

Od ovog vrhunca kod raspela 
gleda posjede svog oca u Krašićkoj 
gori, Vrhovcu, Kamenarovo i - gleda 
na Karlovac, gdje mu je otac opo¬ 
ručno htio ostaviti prekrasnu dvo¬ 
katnicu. »Odrekao sam se baštine. 
Sve sam ostavio braći. I vidio sam, da 
je tako najbolje. S tog naslova nisam 
nikada kao nadbiskup pomagao rod¬ 
bine. Imali su dosta - otac im je osta¬ 
vio bogatu baštinu, neka rade, pa će i 
imati. A ja ako sam kao nadbiskup 
imao - velike prihode, ali bilo je i 


mnogo sirotinje, koju nisam smio mi¬ 
moići, a onda tolike potrebe Crkve - 
osobito štampa. A onda, uvjeren 
sam, kad su me osudili na onih 16 g. i 
konfiskaciju imovine, sigurno su 
dobro preispitali imam li što, gdje u 
banci uloženo. Ali nisu nigdje ama 
baš ništa našli. Da sam pristao na 
očev prijedlog, da uzmem kuću u 
Karlovcu, kako bi je pohlepno odu¬ 
zeli, a ovako: izvolite, drugovi, kon¬ 
fiscirati, ako imate što! To mi je pot¬ 
vrda, da sam dobro uradio. Bogu 
hvala i na tom daru!« 

Gleda među vinogradima »kip 
Sv. Jane« - kako narod zove stari ka¬ 
meni kip Majke Božje. Podigao ga je 
tu krašićki župnik Kavrančić na spo¬ 
men jedne pobjede nad Turcima. 
Preuzvišeni na to kaže: »Ako me Bog 
dragi poživi, dati ću načiniti lijep kip 
Gospe i postavit ga ovdje, da bude 
uspomena na čas, kad smo se oslobo¬ 
dili ove nevolje.« 

»Priča mi Gahs kako je u Americi 
mnogo toga trulo... Sto miljuna bez 
konfesije. U Engleskoj devet šestina 
takovih, a u Njemačkoj isto mnogo. 
U Americi protestanti i fizički nava¬ 
ljuju na katolike. Sve me to sve više 
učvršćuje u uvjerenju, da je VVeltre- 
volution neizbježiva. Jedina nada jest 
onaj gore! I zato sam pravo uzeo lo¬ 
zinku: In te, Domine, speravi!« 

»Današnja mije šetnja najmilija, i 
najveća u zadnjih 6 godina. Divno 
sunce - svježi zrak - blato me ni malo 
ne smeta. Kretanja mi treba. Kada 
sam prije pješke išao na Bistricu, taj 
me je put krijepio tri mjeseca. Rado 
sam polazio pješke na Zagrebačku 
Goru...« 

Putem svakoga nagovori, nešto 
pita... Svi ga veselo pozdravljaju... 


Posebno zaustavlja se s djecom: »Ta¬ 
kovi su mi najdraži - One male 
obično sam nazivao 'sisavci' - Ah - 
tko ih nebi ljubio, kad ih je sam Spa¬ 
sitelj toliko k sebi dozivao. Talium est 
regnum coelorum...« 

5.111.1952. 

Jakob Sajović iz Pribića kod nas. 
»Ovi žive samo od laži.« Tamo (u Le- 
poglavi) govorili mi, kako su sveće¬ 
nici socijalno osigurani, imaju plaće... 
Dosta sam ih bio već upoznao, pa 
sam imao razloga, da im ništa ne vje¬ 
rujem. I vidim sada, da se nisam pre¬ 
vario.« 

8.111.1952. 

Dao je staviti staklo na kapelicu 
na groblju. Naručio kod Šušilovića i 
prozore za kapelu Sv. Ivana. »Ja ću 
sam sve to platiti« - rekao je. 

7.III.1952. (Sic!) 

Govorili smo o Msgr. Matiji Ste- 
pincu. Čitali smo i njegov životopis, 
što ga je napisao Lang. Nato reče: »A- 
ko moj stric nije svetac, onda sam ja 
propao!« - Naglasio je time, kako je 
čvrsto uvjeren, da je sveto živio - i 
sveto umro! 

10.111.1952. 

Osjeća potrebu kretanja i nekuda 
dalje, da krene, ali ne smije izvan gra¬ 
nice Mjesnog Narodnog Odbora. 

11.111.1952. 

Posjetio ga je dr Maksimilijan 
Držečnik, mariborski biskup. 

Posebno je drag taj posjet Preuz- 
višenomu. Zagrlio je gosta i rekao: 
»Kako je to čudno: 'Ostavio sam Vas 
kao kapelana, a našao kao biskupa.'« 

Držečnik je naime bio tokom rata 
i malo iza toga kapelan u Visokom. 

12.111.1952. 

»Crkva je danas de facto na dale¬ 
ko boljem položaju, nego je bila u jo- 
zefinističko doba. Što će nam 'zlatne 
krletke?« 

»Čim se oslobodimo ovoga zla, 
odmah ću preko radija pozvati sve 
naše svećenike, da se vrate.« 

»Pitanje kateheta, radi premalog 
broja svećenika, riješili bi pomoću 
laičkog apostolata.« 

»Sipanje zlatnika najdrzovitijem 
i najkrvavijem tiraninu, da može što 
dulje držati podjarmljene i zaroblje¬ 
ne narode, lišene ne samo slobode, 
nego i najosnovnijih ljudskih prava - 
(Iz Čikaškog Hrvatskog katoličkog 
glasnika -1951 -br. 12) - sve me više 
uvjerava, da je ispravno moje uvjere¬ 
nje u VVeltrevolution.« 

Već dva tjedna ne prima pisma. 
Vjerojatno ih zaustavljaju. Udba pita 
Kadleca, što Preuzvišeni govori sve¬ 
ćenicima? - On im odgovori; »Rekao 
nam je, da budemo lojalni prema 
vlastima, ali kad se radi o načelnim 
stvarima, zahtjevima i pravima Cr¬ 
kve - onda biti nepopustljivi. - Tako 
je citirao Kadlec Preuzvišenoga, koji 
inače svakomu gotovo stavlja na sr¬ 
ce: »Umrijeti da, ali popustiti ne!« 

Iz Zagreba sam mu donio Hrvat¬ 
ski katolički glasnik iz Chicaga. 

Dr. Držečnik neki američki ilus¬ 
trirani časopis. Poštom je dobio novi¬ 
ne: Hrvatski glas iz Amerike. Prof. 
Gahs poslao mu neke izvatke iz ame¬ 
ričkih i engleskih listova i tako iz 
ovog inače dosta karakterističnog 
materijala ima Preuzvišeni neki 
pregled događaja i stanja u svijetu. 

13.111.1952. 

(...) Dolaze i karmelićanke s č. 
Majkom iz Holandije. 

Preuzvišenoga veseli, da može 
nešto čuti izvana, a onda i poručiti. 
Čudi se, kako ga sestra iz Holandije 
pita za neke nesuglasice među kle¬ 
rom. Vjerojatno je to čula za sloven¬ 
ske svećenike ili franjevce u Bosni. 
»Ja sam - kaže Preuzvišeni - zadovo¬ 
ljan sa držanjem klera.« 

16.111.1952. 

Dr. Henri van Tichelen iz Belgije 
sa gđom pribivao Misi Preuzvišeno¬ 
ga, i kasnije ga pohodio. Vjerni su to i 
praktički katolici. Vidio sam to na nji¬ 
hovom vladanju u crkvi i sada iz nji¬ 
hovih riječi. Fotografiraju Preuzviše¬ 
noga i narod u crkvi. Čude, se kako 
djeca u lijepom broju dolaze u crkvu. 
»Kako ne - kaže veselo Preuzvišeni - 
Uz sav pritisak djeca 100% dolaze na 
vjeronauk u crkvu.« 

- »Što da rečem katoličkoj mla¬ 
deži Belgije, kad se vratim?« - pita 
gospodin Preuzvišenog. 

- »Recite im, neka ustraju u vjeri 
do kraja!« 

- »Želite li kakovu pomoć?« 


- »Molite se za nas. Druge pomo¬ 
ći ne trebamo!« 

Oduševljeni su svakom riječi 
Preuzvišenoga - naglo se samo oboje 
bace na koljena pred njim i mole bla¬ 
goslov... 

Veseli ga, kako ni roditeljski sas¬ 
tanak u školi ni priredba nekog atlete 
nije odvratila ljude da dođu na križni 
put i korizmenu propovijed. Neprija¬ 
telji Crkve upravo bjesno promatraju 
narod, kako hrli u crkvu. 

17.111.1952. 

Šalje me u Zagreb, da obustave 
premještaj Sakača iz Prekrižja. »Reci¬ 
te im neka to ne čine. To znači kapitu¬ 
lirati. Oni će onda i dalje posizati i 
druge tako uznemirivati. Neka se još 
ovdje strpi. Što mu treba, ja ću dati. 
Mi ćemo ga hraniti. Ode li drugamo, 
blagoslova neće imati. Što bi on nači¬ 
nio na mom mjestu u Sv. Ivanu Zeli¬ 
ni? Bar koje vrijeme neka ostane go¬ 
re, da pokaže, da ih se ne boji, a onda, 
ako ne može izdržati, neka ide da¬ 
lje.« 

Danas je počela trodnevnica u čast 
Sv. Josipa. Lijepi je radni dan, ali dos¬ 
ta ima naroda na pobožnosti. Preuz¬ 
višeni propovijeda. Jednako propo¬ 
vijeda kod križnog puta i redovito 
nedjeljom. 

Nabavio sam stakla za kapelu Sv. 
Obitelji, gdje će na Josipovo on imati 
Sv. misu. Ujedno sam naručio kod 
Šušilovića prozore za kapelu Sv. Iva¬ 
na. 

(...) 

23.111.1952. 

Neki kanonici putujući u žumbe- 
račke župe na korizmenu ispovijed, 
spomenuli su potrebu katehetskih 
propovijedi. Trebalo bi ih izdati i ta¬ 
ko bi se jedinstveno propovjedalo. 
Ako naime onemoguće katehizaciju 
djece (»e neće« - upadne nadbiskup) 
tada će glavna briga biti na roditelji¬ 
ma, da poučavaju djecu. Katehetske 
propovijedi osposobile bi roditelje za 
tu pouku. E. 1 se spremno odazvao, 
da će sastaviti propovijedi. 

26.111.1952. 

Vlč. g. Vjekoslav Kovačić. - Da¬ 
nas su mi ostavili treći razred »na 
reštu« 2 , samo da djeca ne dođu na 
vjeronauk. »Stići će ih sudbina ko¬ 
mandira milicije.« - (Ovaj je naime 



Blaženi Alojzije Stepinac na izdržavanju 
kazne u Krašiću 


napuhani komandir dopro pred voj¬ 
ni sud i zatvor!) 

27.111.1952. 

(...). Ovih se dana dobro osjeća. 
Sluša teškoće i neprilike što ih doživ¬ 
ljavaju svećenici. To ga diže. Ufa se, 
da će u najskorije vrijeme biti nagra¬ 
đene ove žrtve. Pritisak i u samom 
Krašiću i okolici: djecu zadržavaju 
»na reštu«, da onemoguće vjeronauk 
u crkvi. Zvonarima zaplijenili plaću, 
Sakač, Schonbaum i Grulich u zatvo¬ 
ru, brane sakupljanje za crkvu, visoki 
porezi - i si. - na sve to Preuzvišeni 
govori samo: »Đavolska institucija. 
Onda govore o slobodi vjere. Neka 
mi se samo pruži prilika, pa ću im 
opet reći, kakova je ovdje sloboda, 
kako sam već rekao pred onim Švi¬ 
carcem.« (...) 

25.111.1952. 

Danas sam išao u Prekrižje, jer je 
Sakač zatvoren. Našao sam narod ka¬ 
ko u crkvi moli krunicu. Veseli su što 
imaju Sv. misu. Držanje svijeta osu¬ 
đuje nepravednu osudu župnika. 
»Neka bude samo tamo - rekao mi 
poslije Preuzvišeni - moliti ćemo i mi 
za nj - još će biti sretan!« 

Divi se msgr. Matiji Stepincu. 
Govori o njemu kao o svecu. »Jed¬ 
nom su za mene intervenirali da ne 
idem na frontu. Ja sam rekao, da to 
neću, jer ako je Božja volja, on će me 

Vjernici nepoznate župe na Euharistijskom kongresu u Jastrebarskom 
13. kolovoza 1939. 


iz samog pakla izbaviti.« To se je do¬ 
palo stricu. 

»Jednom sam tako 1920. polazio 
u crkvu. Zaustavi me apotekar An- 
drašević i kaže: ’Ti si klerikalac, pa će 
te sigurno zanimati ova brošura’. 
Dao mi je program 'žutih' potpisan 
od 250 svećenika, a među njima i naš 
Huzek. Pogledam to samo - i bolno 
mi je bilo, jedva sam tog dana došao 
do crkve...« 

Pitao sam ga, da li ga je Msgr. 
Matija iza 1919. nagovarao za bogos¬ 
loviju: - »Nikada, kao ni mama, ali je 
zato bilo ovo...« (i pokaže sklopljene 
ruke, da je mamica za nj molila...). 

1919. na povratku iz ratišta čvrto 
sam stajao na tome: u bogosloviju ne! 
Vidio sam okolo više žalosnih prim¬ 
jera svećeničkog života i odlučio bo¬ 
lje, da nikada ne budem svećenik ne¬ 
go da budem kao i ovi jadnici... 
Pošao sam na sveučilište, pogledao 
raspored predavanja i najviše mi se 
svidjela agronomija.« 

28.111.1952. 

»Samo ne klonuti duhom. Ja se 
neprestano molim, za milost konačne 
ustrajnosti. Crkva je danas u daleko 
boljem položaju, nego za fr. revoluci¬ 
je. Veseli me držanje klera.« 

30.111.1952. 

Svećenici su pošli na ispovijed u 
žumberačke župe: Borić, Mokrović, 
Šokčić, Šemundvarac, Markuš i je¬ 
dan sarajevski mladomisnik. Narod 
se lijepo odazvao. U Kalju je milicija 
blokirala kuću, gdje su svećenicima 
spremili objed (...). 

(...). Voli sirotinju, a posebno ima 
samilost prema duševnim kretenima. 


Tako priča o starom sluzi Dudi-Pruli 
(nečitljivo prezime, op. J.B.). Vodio je 
brigu za nj, da bude obučen, da ima 
cigaretu i čašu vina. 

Kad govorimo koji puta o potre¬ 
bama Crkve, samostana, sirotinje i 
toliko unesrećenih obitelji - onda mu 
je upravo bolno, što im sada ne može 
pomoći. 

Odmara se upravo, kad promat¬ 
ra i životinje, na dvorištu: kravu, svi¬ 
nje, purana, ptice i slično. Gleda, ka¬ 
ko se hrane i žive i divi se Stvoritelju. 
»Kobac, npr., kako ono malo oko za- 
paža dobro svoju žrtvu - miša i hvata 
ga. Pa onaj pustinjski kobac, što ot¬ 
rovnicu hvata za rep, nosi je u vis i 
spušta i baca u trnje. Opet je digne i 
baca u trnje, dok je ne umori i onda 
poče jesti, ali od repa, gdje nije otrov¬ 
na! Kako li je to savršeni instinkt! Di- 
xit insipiens in corde suo, non est 
Deus!« 

»U Lepoglavi nije bilo društva i 
ja sprijateljio s golubovima i vrapci¬ 
ma. Dolijetali bi mi u sobi - sjedali na 
ruke. Na prozor bi im stavljao mrvice 
hrane. I dok sam vani šetao, spuštao 
sam im mrvice po stazi i oni bi dola¬ 
zili za mnom. Pavunić je znao donije¬ 
ti im pun rupčić hrane i mrvica i sve 
bi na kup samo stresao, a golubi i 
vrapci samo bi se spustili u velikom 
broju na plijen.« 

Začudno je, što ovdje nije dosada 
bilo grlica, a sada eto načinile gnijez¬ 
da na jelama i stalno oblijeću oko nje¬ 
ga- 

Svaki dan adorira u crkvi po 1 
1/2 sata. Brevir redovito moli pred 
Presvetim. 

»Osjećam potrebu, da nekud da¬ 
lje izađem i da se penjem na planine. 
Prije sam znao više puta zajuriti se 
upravo na Sljeme, Plješivicu, na Slo¬ 


venske gore, ali eto, danas, kad bi mi 
to najviše trebalo, ne smijem!« 

Kako u Korizmi ne doručkuje i 
ne jede mesa - malo je oslabio. Rekao 
sam mu to, a on će: »Ah, ja na to pu¬ 
no ne gledam. Ja sam svoju porciju 
mesa na zemlji već pojeo...« 

Neki je dan bila prilika za šetnju. 
Bio sam slobodan, pa mu se ponu¬ 
dim, da ga pratim. Veselo je prihva¬ 
tio, kad na jednom reče mi: »Neću 
moći ići, jer nemam kaputa. Zimski 
više nije za nositi, a ljetnog sam dao 
da mi ga poprave.« - Tako je skro¬ 
man u odijevanju! 

31.III.1952. 

Šetali smo prema Hutinu. Na sve 
strane vide se po obroncima i po do¬ 
linama crkve i kapele. Nato reče: »To 
njih boli i grize. Savjest ih peče, kad 
ih vide i predbacuje im mnogo toga.« 

Pričinila nam se sasvim blizu 
Draganićka crkva. - Očna varka. Po¬ 
kažem mu, kako se dvorac Oršića 
pričinja, kao da je sasvim do slave- 
tićke crkve, a de facto nije. Nato reče: 
»Tako se ljudi jednako varaju i u vre¬ 
menu! Što su naši dani prema 
vječnosti!« - Tako eto svaki pogled, 
misao i riječ svraća na Boga. Božji 
čovjek kreće se u Bogu! 

»Dobio sam pismo od nuncija. 
Sveti Otac zahvaljuje na čestitki pri¬ 
godom krunidbe.« (...). 

1.IV.1952. 

G. Šušilović stavio prozore na 
kapelu Sv. Ivana, što ih je dao nabavi¬ 
ti sam Preuzvišeni. Videći ih rekao je: 
»Što smo drugo mogli učiniti u ovim 
neprilikama. Praktični jesu. Ljudi će 
biti, nadam se, vrlo zadovoljni, ma¬ 
kar bi po koji umjetnik tomu prigo¬ 
vorio.« 

2.1 V. 52. 

I opet ide do Sv. Ivana. Živo želi 
obnoviti cijelu kapelu. »Možda bi bo¬ 
lje bilo, da sam i onih 100 dolara, što 
mi je poslala Hrvatska žena, odredio 
za Šv. Ivana.« - »Bolje je - rekao sam 
mu, da ste ih dali za sjemenište. Dati 
će dobri ljudi pomoć, samo kad vide, 
da se radi.« 

3.IV.1952. 

Obavili smo korizmenu ispovi¬ 
jed u Prekrižju. Pomogli mi Sajović, 
Slamnik i Starčević. Sakač je u zatvo- 


85 


Blaženi Alojzije Stepinac 7 (2000) 3-4 













JOSIP VRANEKOVIĆ - DNEVNIK 


ru. »Neka se samo drži. Isplatit će se 
ovaj zatvor!« 

Do podne bila ovdje engl. novi¬ 
narka od Daily Telegrapha. »Sto želi¬ 
te posebno, koja je Vaša želja?« - pita 
Preuzvišenoga. 

- »Da Crkva bude slobodna!« 

Poslije podne stigli ovamo trojica 
gradskih zastupnika iz Pariza. Pre- 
uzvišeni moli u crkvi, a ja upravo sti¬ 
gao iz Prekrižja i nađem ih na dvo¬ 
rištu. Pođem do njega u crkvu. Dosta 
sam udarao o pod čizmama, ali je to¬ 
liko bio unesen u molitvi, da me nije 
odmah primijetio. - Najavim došlja¬ 
ke. Podigao je ruke prema nebu i bol¬ 
no upravo zavapio: »A što su opet 
došli! Tolika mi je muka, da nepresta¬ 
no dolaze ovamo s pitanjima. Ali što 
mogu, kad su već tu. Ništa - sve ću 
reći, što mi ovi mogu. Ja ne smijem 
šutjeti!« 

Nisam prisustvovao ovom raz¬ 
govoru. Preuzvišeni mi reče, da su 
raspravljali o pitanju slobode: pitanje 
štampe, katoličkih škola, odgoja, bra¬ 
ka itd. »Slobode ovdje nema.« Iznio 
sam slučaj Sakača i tolikih svećenika. 
Rekao sam, da daju donekle škole za 
svećenike, ali samo na papiru. De 
facto oni ih onemogućuju...« 

»Zanimljivo je, što čitam u 'Fr. re¬ 
voluciji'. Sve isto kao i kod nas danas. 
Samo promijeni imena i datume. Što 
sve nije lukavi Napoleon radio sa 
Piom VII. Brutalan postupak! Odsje- 


PISMA 

ČITATELJA 



BI. Alojz i je Stepi nac na splitskim 
ulicama 3. kolovoza 1937. 


čen je bio od svijeta, kao ja u Lepogla- 
vi, i prilike u Crkvi očajne, ali Crkva 
ostaje. Što zato, ako je Pio VI. umro u 
Parizu i više dana čekao nepokopan! 
Crkva nije time ništa izgubila. Što za¬ 
to, ako i ja umrem! Na meni ne stoji 
Crkva, nego na Kristu Gospodinu.« 

Pokazao sam mu palminu gran¬ 
čicu, što su mu je poslali za Cvjetni¬ 
cu. Na to reče: »O da mi je s njom do¬ 
ći u nebo!« 


8.IV.52. 


Korizmena ispovijed (...). Preuz¬ 
višeni ispovijedao od 5 1/2 do 11, a 
od 5 do 12 incontinuo bio je u crkvi. 
Sv. Pričesti podijeljeno 1.100. 

9.IV.52. 

(...). Preuzvišeni želi prodati ra¬ 
dio, a novac dati za ispovjedaonicu. 
»Što će mi - i onako su smetnje i ne¬ 
mam vremena slušati.« Rekao sam 
mu, neka toga ne čini. Poslušao je. 

»Želio sam svim apostatama 
poslati pismo, poziv na povratak! - 
Učiniti ću to prvom prilikom.« 

10.IV.52. 

Veliki četvrtak. Dobio je paket iz 
Australije. Sav je prekopan, izmije¬ 
šan, manjkav... 

»Neka im bude...« 


Poštovani gospodine Batelja! 

Kada sam prvi put pročitala 
»Glasnik Postulature BAS«, tada 
sam imala prilike saznati tko je 
blaženi Alojzije Stepinac i upozna¬ 
ti njegovo djelovanje u Hrvatskoj i 
u Crkvi. 

Iako spadam među mlađu ge¬ 
neraciju, mogu si predočiti taj ko¬ 
munistički režim po nedavnom 
Domovinskom ratu i mogu suos¬ 
jećati s mukama našega blaženika. 

Blaženi Alojzije Stepinac vrlo 
me se dojmio kao osoba, ponajpri¬ 
je po svojoj dobroti i brizi prema 
siromašnom puku, te po svojoj ve¬ 
likoj pobožnosti i ljubavi prema 
Crkvi. Jako mi je žao što ga nikada 
nisam mogla upoznati, makar vid¬ 
jeti, no, nije važno vidjeti očima, 
već vjerovati srcem. 


11.IV.52. 

Milicajac došao i pozvao me na 
miliciju. Tu mi usmeno zabranili, da 
ne smijem sutra po filijalama obaviti 
blagoslov jela. Za ovakove stvari - 
nesretnici boje se izdati pismene na- 
loge. 

»Sutra oglasite u crkvi, da Vam je 
zabranjeno obaviti ovaj vjerski čin.« 

12.IV52. 

»Govorim i pišem svećenicima 
da ne klonu, nego da imaju veliko 
pouzdanje u Boga. Ako i zvijezde pa¬ 
daju - Bog ostaje.« 


1 Ova skraćenica može značiti »preuz¬ 
višeni« (eccellentissimus) i »uzoriti« (emi- 
nentissimus), što ćemo susretati nakon 
Nadbiskupova imenovanja kardinalom. 

2 

Kazna kojom učitelji djecu ostavljali u 
školi nakon završene nastave. 

Pokret svećenika koji su tražili reorga¬ 
nizaciju crkvene discipline, osobito obve¬ 
zu celibata. 


Uvijek ću se moliti njemu da 
mi pokaže pravi put u životu i ta¬ 
kođer pomogne u školskom živo¬ 
tu. 

Vama, poštovani gospodine 
Batelja, želim zahvaliti što nas sve 
više približujete blaženom Alojzi- 
ju Stepincu i upoznajete nas s nje¬ 
govim teškim, ali svetim životom 
punim predanja Bogu i bližnjima. 

Puno sreće u daljnjem radu na 
Glasniku Postulature želi vam 
gimnazijalka Antonija Spajić. 

P.s. 

Željela sam svoja razmišljanja 
povjeriti nekome i odlučila sam 
Vama pisati. Znam da tekst nije 
profesionalan, ali je pisan iz mla¬ 
denačkog srca! Hvaljen Isus i Ma¬ 
rija! 

Zagreb, 16. veljače 2000. 

»MUČENICI 
ISTOČNE 
EUROPE 
I NACIZMA« 

U Rimu je u četvrtak 4. svibnja, 
na Teološkome fakultetu Papinskog 
sveučilišta »Regina Apostolorum«, 
održan skup na temu: »Mučenici Is¬ 
točne Europe i nacizma«. Bio je to je¬ 
dan u nizu znastvenih susreta pod za¬ 
jedničkim nazivom: »Mučenici dvade¬ 
setog stoljeća« posvećenih mučenici¬ 
ma Crkve iz različitih dijelova svijeta. 
Tako se u siječnju raspravljalo o špa¬ 
njolskim mučenicima, u veljači o 
meksičkim, u ožujku o brazilskim, 
dok će u studenome i prosincu biti 
priređena dva skupa posvećena mu¬ 
čenicima afričkog odnosno azijskog 
kontinenta. Među brojnim predavači¬ 
ma na tome cjelodnevnome skupu bio 
je i splitsko-makarski nadbiskup Ante 
Jurić, koji je održao izlaganje s naslo¬ 
vom: »Vjerski progoni u Hrvatskoj«. 

Nadbiskup Jurić u svome je iz¬ 
laganju govorio o progonima kato¬ 
lika u razdoblju od 1918. do 1941, 
te u doba tzv. nove Jugoslavije od 
1945. do 1990., istaknuvši kako je 
Crkva u Hrvatskoj »bila uvijek pro¬ 
ganjana u obje Jugoslavije i također sa¬ 
da pod trećom Miloševićevom Jugosla¬ 
vijom«. Govoreći o vjerskim progo¬ 
nima katolika u Hrvatskoj u doba 
Stare Jugoslavije nadbiskup je is¬ 
taknuo kako su oni bili potaknuti 
težnjom monarhije koja je željela 
»ujediniti sva plemena u jedan na¬ 
rod i jednu Crkvu, razumije se: pra¬ 
voslavnu«. » Progoni katolika nisu bi¬ 
li otvoreni i spektakularni , iz međuna¬ 
rodnih obzira , već potajni i 
sofisticirani «, rekao je nadbiskup Ju¬ 
rić. Nadbiskup je također rekao ka¬ 
ko su u to doba katoličke organiza¬ 
cije i Katolička akcija bile zabranje¬ 
ne, katolički tisak cenzuriran, 
katoličke škole i sjemeništa pod 
kontrolom vlasti, a brojni svećenici 
zatvoreni. U nastavku svog izlaga¬ 



nja nadbiskup Jurić je rekao kako 
su »u tijeku II. svjetskog rata srpski 
pobunjenici ubili brojne svećenike i 
redovnice«, te iznio podatak kako 
je na najokrutniji način ubijen 41 
svećenik, 5 bogoslova i 5 redovni¬ 
ca. No još brojnije su zločine poči¬ 
nili partizani koji su u tijeku rata 
ubili 304 svećenika i redovnika, 
među kojima i biskupa Carevića. 
Po završetku rata samo u Dubrov¬ 
niku je ubijeno 11 svećenika, u Spli¬ 
tu desetak vjernika laika, a u Širo¬ 
kom Brijegu 28 franjevaca. U uboj¬ 
stvima svećenika sudjelovali su i 
njemački i talijanski vojnici u doba 
okupacije, koji su ubili bar 14 sve¬ 
ćenika. Govoreći nadalje o progo¬ 
nima u razdoblju nakon II. svjet¬ 
skog rata, nadbiskup Jurić je pod¬ 
sjetio na tragediju hrvatskog 
naroda na bleiburškome polju, na 
kojem je komunistička vojska ubila 
bar 100.000 ljudi koji su bježali od 
komunističkih vlasti, dok su ostali 
preživjeli, duž poznatoga »križnog 
puta« za kojeg su bili izloženi naj¬ 
većim poniženjima, bili vraćeni u 
vojne kampove i logore. Samo u 
ratnom i poratnom razdoblju u Hr¬ 
vatskoj je na različite načine ubije¬ 
no 511 svećenika, 62 bogoslova, 21 
brat laik i 29 redovnica, sve zajedno 
623 osobe. Uz to bezbroj je svećeni¬ 
ka završilo u zatvorima i radnim 
logorima samo zbog svoje službe. 
Među njima i nadbiskup Stepinac, 
koji je osuđen na 16 godina zatvo¬ 
ra, gdje je sustavno trovan, nakon 
čega je do kraja života živio u 
kućnom pritvoru u rodnom Kraši- 
ću. 


BI. Alojzije Stepinac u pratnji dr. Stje¬ 
pana Lackovića pred nadbiskupskim 
dvorom u Zagrebu 


Na početku susreta sve je na¬ 
zočne pozdravio rektor Teološkog 
fakulteta Papinskog sveučilišta 
»Regina Apostolorum« o. Alvaro 
Corcuera, dok je uvodno izlaganje 
održao dekan tog fakulteta o. Paolo 
Scarafoni. Prvo predavanje bilo je 
posvećeno općenito mučenicima, a 
izlagač je bio predsjednik Vijeća 
»Novi mučenici« Središnjega vijeća 
Velikog jubileja mons. Michel 
Hrynchyshyn . Uslijedilo je potom 
predavanje postulatora Družbe 
Isusove o. Petera Gumpela, koji je 
govorio o »Odnosima između Cr¬ 
kve i nacizma«. Nakon kraće stan¬ 
ke povjesničar mons. Helmut Nolli 
održao je predavanje »Mučenici 
nacizma«, dok je don Plavio Peloso 
izlagao na temu »Vjerski progoni i 
mučenici u Poljskoj: poglavlje po¬ 
vijesti koje treba tek otkriti«. Pos¬ 
ljednje predavanje prijepodnevnog 
dijela skupa održao je don Leszek 
Chmielinski, koji je govorio o »Mu¬ 
čenicima Auschwitza«. 

Skup je nastavljen u popodnev¬ 
nim satima predavanjima o vjer¬ 
skim progonima u Rusiji i Albaniji. 
O »Vjerskim progonima u Ruskoj 
pravoslavnoj crkvi« govorio je o. 
Romano Scalfi, o »Vjerskim progo¬ 
nima u Katoličkoj crkvi u Rusiji« 
Pierluigi Colognese, dok je o »Vjer¬ 
skim progonima u Albaniji« govo¬ 
rio biskup Zef Simoni. 

KARDINAL KUHARIĆ KOD PAPE 

U sklopu opće audijencije srijedom, 17. svibnja ove godine, umirovljeni zagre¬ 
bački nadbiskup kardinal Franjo Kuharić darovao je Svetom Ocu brončani lik bla¬ 
ženog Alojzija Stepinca. Toga je dana bila 55. obljetnica prvog uhićenja zagre¬ 
bačkog nadbiskupa Alojzija Stepinca, kojega su komunističke vlasti devet dana 
nakon preuzimanja vlasti zatvorile 3.lipnja. Stepinac je pušten na slobodu, da bi 
dan kasnije morao ići na razgovor s Josipom Brozom Titom. 


Posljednje predavanje na sku¬ 
pu, »Rusija, živi svjedok progona«, 
održao je apostolski upravitelj za 
europsku Rusiju mons. Tadeusz Kon- 
drusieivicz. 

BILI SMO 
PREPLAVLJENI 
KRVLJU MUČENIKA 

Poluslužbeni dnevnik Svete 
Stolice donio je u broju od 24. 
svibnja ove godine razgovor svo¬ 
ga novinara Giampaola Matteia s 
kardinalom Franjom Kuharićem. 
Kardinal Kuharić je istaknuo ka¬ 
ko je Crkva u Jugoslaviji »bila 
preplavljena krvlju mučenika«. 

Kardinal je svjedok »doba 
mučeništva« svećenika njegove 
generacije. Kada ga je blaženi 
nadbiskup Stepinac redio za sve¬ 
ćenika, podsjeća novinar u jedno¬ 
me od svojih pitanja, rekao mu je: 
»Šaljem Vas u kupelj krvi«. Ono 
što je svećenike toga doba održa¬ 
lo da ne podlegnu prijetnjama i 
zavaravanjima, svjedoči kardinal 
u razgovoru, bila je vjera da su 


POSVETA OLTARA U 
CRKVI SV. JURJA U 
LEŠĆU NA DOBRI 

Mons. Mile Bogović, biskup 
gospićko-senjski, u subotu 15. sr¬ 
pnja u župnoj crkvi sv. Jurja u 
Lešću na Dobri, posvetio je novi, 
mramorni, euharistijski oltar, koji 
je darovala obitelj France Radočaj 
iz Kanade. U tijeku istoga slavlja 
blagoslovio je oltarnu sliku sv. Jur¬ 
ja, obnovljeni barokni kip Majke 
Božje te novi kip bi. Alojzija Stepin¬ 
ca. 

Ispod središnjeg oltara ugrađe¬ 
ne su moći bi. Alojzija Stepinca. 
Prije misnoga slavlja, koje je uz ve¬ 
lik broj svećenika iz Ogulinskog i 
susjednih dekanata predvodio bis¬ 
kup Bogović, bio je svečani Tijelov- 
ski ophod. On je, navješćujući 
Božju riječ, istaknuo kako oltar 
simbolizira žrtvu, a kršćanstvo bez 
žrtve ne može postojati. Blaženi 


»Kristovi svećenici«. Mučeništvo 
je otajstvo. »Kako je moguće ustra¬ 
jati sve do smrti pred nekim progoni¬ 
teljem ostajući uvijek vjeran istini 
Isusa Krista i Crkve? To je otajstvo 
Duha Svetoga u Crkvi. Ne može se 
Crkva shvatiti bez Duha Svetoga. I 
ne može se razumjeti Crkva bez Gos¬ 
podinova utjelovljenja , smrti i uskr¬ 
snuća «, rekao je kardinal Kuharić. 
Dio razgovora bio je posvećen i 
ekumenskom spomenu svjedoka 
vjere XX. stoljeća na Koloseju u 
nedjelju 7. svibnja. Papa se tom 
prigodom zauzeo za očuvanje 
spomena na mučenike te iznoše¬ 
nja imena svjedoka vjere koja ni¬ 
su ostala upisana u povijesti. I 
kardinal Kuharić daje svoj obol 


Alojzije Stepinac nesebično je dari¬ 
vao svoje moći, um i život, kako bi 
| se vjernici učvrstili na vjerskom i 
1 životnom putu. 

Uspostavljena 
Gospićko-senj ska 
biskupija 

U Vatikanu je 25. svibnja 2000. 
godine objavljena bula pape Ivana 
Pavla II., kojom je uspostavio Gos- 
pićko-senjsku biskupiju. Proslava 
uspostave biskupije održana je u 
Gospiću 25. srpnja 2000. Nova je 
biskupija učinjena sufraganskom 
riječkoj metropolitskoj stolici. Nje¬ 
zin prostor obuhvaća nekadašnja 
sjedišta Senjske biskupije, čiji se 
biskup spominje već u 5. st.. Krbav¬ 
ske biskupije, Modruške ili krbav¬ 
ske biskupije. Neki današnji njezini 
dijelovi kroz povijest su pripadali 
nekada slavnoj Ninskoj biskupiji, 
pojedini Kninskoj, a neki Zagre¬ 
bačkoj. 


tomu. Ističući kako bi se trebala 
»proučiti povijest svakoga muče¬ 
nika«. 

Kardinal Kuharić je, govoreći 
u nastavku razgovora o važnosti 
koju za hrvatski narod ima prog¬ 
lašenje blaženim kardinala Ste¬ 
pinca, istaknuo kako je narod 
uvijek Stepinca smatrao svecem, 
o čemu svjedoči i činjenica da 
svakoga dana, od veljače 1960., 
na njegovu grobu netko moli. 

Uz razgovor je objavljena sli¬ 
ka pape Ivana Pavla II. u molitvi 
na Stepinčevu grobu za njegova 
prvoga posjeta Hrvatskoj 10. ruj¬ 
na 1994. (IKA) 


BI. Alojzije u 
Glamoču 

Mons. Ratko Perić, biskup mos- 
tarsko-duvanjski, u nedjelju 28. svib¬ 
nja ove godine, u Glamoču, za vrije¬ 
me misnog slavlja blagoslovio je kip 
bi. Alojzija Stepinca. 


Prvim biskupom novouteme- 
ljene biskupije imenovan je mons. 
Mile Bogović. Novi i prvi biskup 
novouspostavljene biskupije rođen 
je 8. siječnja 1939. u selu Cerovcu, u 
župi Slunj, a za svećenika zaređen 
28. lipnja 1964. Poznati je znanstve¬ 
ni radnik i povijesni stručnjak. Za 
svoje biskupsko služenje uzeo je 
uzor bi. Alojzija Stepinca. Reče: »U 
novije vrijeme dakako da mi je naj¬ 
veći uzor kardinal Stepinac: biti to¬ 
liko predan svojoj vjeri i osjećati bi¬ 
lo svoga naroda; biti toliko predan 
svojoj službi, a ne pretvoriti se u 
funkciju nego sačuvati jaku indivi¬ 
dualnost i osobnost.« 

Nadbiskup Stepinac blagoslovio je zvono 
za crkvu Rođenja Majke Božje u Buniću 
(u Lici) 


Nova Gradiška: 
Hodočašće mladih kao 
preventiva 

U sklopu školskoga preventiv¬ 
nog programa, kojim se želi mladi¬ 
ma pokazati pozitivne vrijednosti 
života, učenici i profesori Industrij- 
sko-obrtničke srednje škole iz No¬ 
ve Gradiške s dekanom novogra- 
diškog dekanata Mafijom Jurakovi- 
ćem i s. Blaženkom posjetili su 16. 
svibnja Zagreb, te razgledali zagre¬ 
bačke crkvene i povijesne znameni¬ 
tosti. Posjetili su zagrebački Gornji 
grad, Markov trg i crkvu Sv. Mar¬ 
ka, sabornicu. Kamenita vrata, te 
zagrebačku katedralu, gdje su se 
pomolili na grobu bi. Alojzija Ste- 
pinca, kao i mjesto posmrtnih osta¬ 
taka Zrinskih i Frankopana (IKA). 


Izložba o kardinalu 
Stepincu u Senju 

Pod naslovom »Svjetionik u 
našem gradu« otvorena je u Senju, 
28. srpnja ove godine, izložba o 
blaženom Alojziju Stepincu. Iz¬ 
ložbu su organizirali biskupija Gos- 
pičko-senjska i Sakralna baština u 


Senju, a postavljena je u muzej¬ 
skom prostoru »Sakralna baština«. 
Predstavljena je javnosti na isti dan 
kad je blaženi Alojzije prije 65 godi¬ 
na boravio u Senju prigodom usto¬ 
ličenja senjskog biskupa Viktora 
Buriča. 

Sve izložene predmete: knjige, 
pisma, propovijedi, fotografije, te 
članke iz domačeg i stranog tiska o 
blaženom Alojziju, poklonio je Sak¬ 
ralnoj baštini, odnosno svom rod¬ 
nom gradu, Senjanin vlč. Ante Ko¬ 
sine, sadašnji dušobrižnik HKM u 
Ludwigshafenu u Njemačkoj. Tu je 
građu on prikupljao kroz više od 
50 godina. 

Ovu izložbu o kardinalu Ste¬ 
pincu priredila je Milena Rogič, vo¬ 
diteljica, odnosno čuvarica Sakral¬ 
ne baštine u Senju, a javnosti ju je 
predstavio mons. dr. Juraj Batelja, 
promicatelj postupka za proglaše¬ 
nje svetim blaženog Alojzija Ste- 
pinca. Dr. Batelja je podsjetio na 
neopravdanu zapostavljenost kar¬ 
dinala Stepinca u jugoslavenskom 
tisku, koji od 1945. do 1990. nije 
htio niti smio objaviti pozitivne vi¬ 
jesti ili članke o osuđenom, zatoče¬ 
nom i umrlom Kardinalu. Podsje¬ 
tio je i na govor koji je Blaženik od¬ 
ržao u Senjskoj katedrali 28. srpnja 
1935. godine, prigodom ustoličenja 
senjskog biskupa mons. Josipa Bu¬ 
riča. U tom je on govoru podigao 
glas protiv nasilja, a sa željom da 
hrvatski narod doživi potpunu slo¬ 
bodu. Stepinac, mučenik koga je ju¬ 


goslavenski komunistički režim 
sustavno progonio, kao i sve Kato¬ 
ličkoj crkvi vjerne njezine članove, 
branio je slobodu i pravdu za hr¬ 
vatski narod i sve pozitivne napore 
i vrijednosti čovječanstva, osobito 
ljudska, odnosno Božja prava. Dr. 
Batelja je prikazao bi. Alojzija kao 
prijatelja Senja i Like te kao nepre- 
varljiv svjetionik za ispravan zako- 
račaj u treče tisučlječe. 

»Kardinal Stepinac je cijelo vri¬ 
jeme za nas bio svjetionik!«, rekao 
je biskup Bogovič, otvarajuči iz¬ 
ložbu i aludirajući pritom na njezin 
naziv. 

U prigodnom programu otvo¬ 
renja izložbe nastupili su prof. Ivo- 
na Sojat i mladi pjevači senjske žu¬ 
pe pod vodstvom prof. Vesne Mar- 
tić. Izložba o kardinalu Alojziju 
Stepincu realizirana je uz potporu 
Ministarstva kulture RH, a na nje- 
ziu su otvaranju bili nazočni gene¬ 
ralni vikar Biskupije mons. mr. To¬ 
mislav Rogič, župni svećenici, aka¬ 
demik Milan Moguš, saborski 
zastupnik prof. Milan Galić, te 
brojni Senjani. 


Blagoslovljen 
Blaženikov kip 
u Ljubešćici 

Zalaganjem i darom mons. 
Ivana Vragovića nabavljen je i, 
u predvorju župne crkve u Lju¬ 
bešćici, u Varaždinskoj bisku¬ 
piji, postavljen novi kip bi. Aloj¬ 
zija Stepinca. Svečano euharis- 
tijsko slavlje, na blagdan Snje¬ 
žne Gospe, 5. kolovoza ove go¬ 
dine, okružen brojnim svećeni¬ 
cima i Božjim narodom, pred¬ 
vodio je preč. Antun Perčić, 
kancelar Varaždinske biskupi¬ 
je. On je nakon misnog slavlja i 
blagoslovio novi Blaženikov 
kip koji će župljanima Ljubešći- 
ce i njihovim gostima uprisut- 
njivati »najsvjetliji lik Crkve u 
Hrvata« kao poticaj na rados¬ 
tan kršćanski život i zaufano 
iščekivanje ponovnog Kristova 
dolaska. 

Umrla S. Branimira 
(Ivančica) Horvat 

Sestra Branimira Horvat milosr¬ 
dnica rođena je u Bjelovaru, u župi 
Svete Terezije, 27. prosinca 1966. U 
Družbu ss. milosrdnica stupila je 10. 
kolovoza 1985., a umrla u Zagrebu 8. 
kolovoza 2000. Pokopana je na Miro- 
goju 10. kolovoza. Sprovodne obrede 
vodio je preč. Marijan Pavlenić, rektor 
crkve Sv. Vinka u Kući matici sestara 
milosrdnica u Zagrebu. 

S. Branimira je kroz dvije godine 
aktivno radila u Postulaturi Sluge 
Božjega Alojzija Stepinca, uredila kar¬ 
toteku Glasnika, te tumačeći sadržaje 
»Spomen-zbirke« bi. A. Stepinca svje¬ 
dočila i širila istinu o njemu. Zahvalju¬ 
jući joj za radosnu i vjernu suradnju, 
donosimo ovdje govor održan u ime 
njezinih susestara prigodom ukopa. 

Zbunjene i zaplakane stojimo 
na grobovima tolikih bijelih sesta¬ 
ra, i još uvijek ne vjerujemo da nas i 
Ti, s kojom smo do pred nekoliko 
dana radile, dijelile svoje brige, 
spremale glazbene programe, smi- 
jale se i šalile, sada ostavljaš. 

Prerana smrt ukrala Te iz naše 
sredine i u tren preselila u blaženu 
vječnost. Vijest o Tvojoj smrti proši¬ 
rila se kao šapat bola i sve nas pri¬ 
vukla ovamo na Tvoje zadnje poči¬ 
valište da Te ispratimo u vječnost u 
predvečerje ovoga dana. 

Zahvaljujemo Gospodinu da 
smo Te imale u svojoj sredini onak¬ 
vu kakva si bila: vedra, nasmijana, 
požrtvovna i nesebična. Nikad ni 
jedne molbe nisi odbila nastojeći, i 
uz teške fizičke boli svakom pomo¬ 
ći i olakšati teret života. 

Dana 27. prosinca 1966. god. 
došla si na svijet i dobila ime Ivan¬ 
čica, Preko pobožnih i plemenitih 
roditelja zavoljela si Boga, Crkvu i 
milosrdne sestre koje su djelovale u 
tvojoj župi. Odabrala si medicinsko 
zvanje da bi mogla olakšavati pat¬ 
nje drugima. Na današnji dan, 10. 
kolovoza 1985. godine, upravo pri¬ 
je 15 godina, velikodušno si odgo¬ 
vorila Gospodinu na njegov poziv 
stupivši radosno u Družbu bijelih 
sestara koje si toliko voljela. Bila si 



5. Branimira Horvat , milosrdnica 


nam uzor ljubavi prema zvanju, ra¬ 
dujući se beskrajno svakom novom 
pozivu. Kao jedna od pet mudrih 
djevica, 1988. god. položila si priv¬ 
remene, a 1993. god. i doživotne 
zavjete. Nastavila si započeti put 
ljubavi i dobrote prihvaćajući 
spremno razne dužnosti - među 
djecom u bolnici na Srebrnjaku, 
među starcima u domu umirovlje¬ 
nika u Klaićevoj i Crnatkovoj, u 
muzeju bi. Alojzija Stepinca te u 
studentskim klupama gdje si svi¬ 
ma nesebično pomagala. Teška bo¬ 
lest prekinula je Tvoj studij i vratila 
Te u našu sredinu, gdje su svi uži¬ 
vali plodove Tvoje dobrote i ses¬ 
trinske susretljivosti. 

Mogli bismo nizati bezbroj vrli¬ 
na Tvoga uma i srca, koje si nese¬ 
bično dijelila i zato ćeš nam nedos¬ 
tajati. Vjerujemo da si kod Gospo¬ 
dina našla sve ono što si ovdje 
prerano izgubila: zdravlje, rodite¬ 
lje, dom. Ipak, nedostajat ćeš nam. I 
dok Ti zahvaljujemo na svijetlom 
primjeru, preporučujemo Ti veliku 
obitelj bijelih sestara u kojoj si do- 
gorjela u ljubavi i predanosti pre¬ 
ma Bogu i bližnjemu. 

Neka Gospodin u ovom trenut¬ 
ku rastanka tješi i Tvoje rođene ses¬ 
tre, koje si jako voljela. 

Draga s. Branimira, pridružila 
si se u vječnosti tisućama bijelih 
sestara, ali u mislima i molitvama 
trajno ćeš ostati među nama - za 
nas ostaješ nezaboravna. Gospodin 
Ti bio nagrada. 


Umro prof. 

Josip Berka 

Nakon teške bolesti u Zagre¬ 
bu je u četvrtak 27. srpnja u 95. 
godini života umro uzorni vjer¬ 
nik, istaknuti pedagog i profe¬ 
sor, pjesnik i prozni pisac prof. 
Josip Berka. 

Rodio se 11. ožujka 1906. od 
roditelja češkoga podrijetla u 
Slavonskome Brodu. Tu je poho¬ 
dio osnovnu školu i realnu gim¬ 
naziju. Od 1925. studirao je na 
Filozofskom fakultetu u Zagre¬ 
bu slavistiku i klasičnu filologi¬ 
ju. Nakon što je položio državni 
ispit za profesora srednjih škola, 
od 1930. do umirovljenja 1971. 
predavao je hrvatski, latinski i 
ruski jezik na Nadbiskupskoj 
klasičnoj gimnaziji na Salati u 
Zagrebu. I kao umirovljenik ne¬ 
ko je vrijeme djelovao na toj ško¬ 
li. Velik dio svoga vijeka život je 
dijelio sa svojom suprugom Ma¬ 
rijanom r. Mayer. 

Bio je čovjek profinjene lir¬ 
ske i duboko religiozne duše. 
Pridavao je osobitu važnost pe¬ 
dagoškoj komponenti ne zane¬ 
marujući nikada religioznu, gra¬ 
đansku, uljudbenu ili civilizacij¬ 
sku sastavnicu. Poštivao je 
učenika, vjerovao je u moć iskre¬ 
ne riječi, prijateljskog pristupa i 
savjetovanja. Profesor Berka 
svakako ide u red velikih profe¬ 
sora Nadbiskupske klasične 
gimnazije, jer je dao svoj nena- 
domjestivi obol duhovnoj i kul¬ 
turnoj izgradnji više od četrdeset 
naraštaja svećenika i drugih ka¬ 
toličkih intelektualaca, pa je zas¬ 
lužio veliku zahvalnost Crkve i 
naroda. 

Svojim književnim, osobito 
pjesničkim ostvarenjima, sudje¬ 
lovao je u časopisima »Križarska 
straža«, »Nedjelja«, »Hrvatska 
mladost«, »Katolički godišnjak«, 
»Marulić« i »Danica«. Bavio se 
prevođenjem s ruskoga jezika, a 
svoj književni talent iskazao je u 
pjesmama, pripovijestima, puto¬ 
pisima, aforizmima i književnim 
prikazima. Objavio je zbirke pje¬ 
sama »Tihi trenuci«, »Riječi pje- 

Maturanti Interdijecezanske srednje škole za spremanje svećenika u Zagrebu 
god. 7 963. sa svojim profesorima i odgojiteljima (prof. J. Berka sijedi prvi s desna) 


vaju« te izbor svojih književnih 
radova pod nazivom »Lanx satu- 
ra«, zbirku pripovijesti s temati¬ 
kom iz rodnoga grada. Slavon¬ 
skog Broda, pod naslovom »Iz 
mladih dana«, te crtice iz prošlos¬ 
ti Nadbiskupske klasične gimna¬ 
zije u Zagrebu i profesorske 
službe u njoj pod naslovom: »Pod 
zvjezdarnicom na Salati«. 

Pokopan je u ponedjeljak 1. 
kolovoza na zagrebačkom groblju 
Mirogoju, ispračen poglavito od 
svojih bivših učenika, mahom 
svečenika. Sprovodne obrede 
predvodio je mons. Matija Stepi- 
nac, župnik župe sv. Petra u Zag¬ 
rebu, uz asistenciju mons. dr. Jur- 
ja Batelje, rektora Dječačkog sje¬ 
meništa na Salati, i svečenika 
odgojitelja sadašnjih te isusova¬ 
čkih, koji su pokojnog prof. Berku 
vrlo poštovali. Od pokojnika se 
oprostio isusovac o. Vladimir Vla- 
šić, dugogodišnji direktor Nadbis¬ 
kupske klasične gimnazije, sada u 


mirovini i dr. Batelja rektor Dje¬ 
čačkog sjemeništa. 

Prof. Berka je još za života pre¬ 
dao u Ured Postulature pisma ko¬ 
ja mu je iz krašićkog uzništva bio 


poslao bi. Alojzije, a koja je on lju¬ 
bomorno čuvao kao najdraže us¬ 
pomene. 


Molitva u čast blaženog 
Alojzija Stepinca, 
biskupa i mučenika 

Gospodine, Bože naš. 

Ti si blaženom Alojziju Stepincu 
dao milost 

čvrsto vjerovati u Isusa Krista 

i spremnost trpjeti za njega 
sve do mučeničke smrti. 

Pomozi nam slijediti njegov primjer 
i njegov nauk 

da bismo ljubili Krista 
kako ga je on ljubio 

i služiti Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i 
postojana ljubav prema Crkvi 

neka nas učvrste u borbama života na 
putu vječnoga spasenja. 

/Po njegovom zagovoru udijeli 
mi milost... / 

Po Kristu Gospodinu našemu. Amen. 

Oče naš , Zdravo Marijo , Sveta Marijo , 
Slava Ocu... 


• Vjernici koji na zagovor sluge 
Božjega budu uslišani, zadobiju 
tjelesno ili duhovno ozdravljenje 
ili koju osobitu milost, neka opis 
uslišanja i kompletnu liječničku 
dokumentaciju dostave na adre¬ 
su: 

Dr. Juraj Batelja, postulator 

Voćarska 106, pp. 110 

10001 ZAGREB 

★ * * 

• Svaki dopis na Postulaturu 
blaženog Alojzija Stepinca, ko¬ 
jim se priopćuje primljeno 
uslišanje ili uspomena, neka 
bude potpisan te obilježen 
nadnevkom i mjestom pisanja. 
Anonimna pisma se ne arhivi- 
raju. Vjernici koji žele ostati 
anonimni, neka to napomenu 
u dopisu. 

* * * 

• Hvala Vam što čitate i drugima 
omogućujete primati glasnik 


»Blaženi Alojzije Stepinac«. Ako 
navrijeme podmirite svoje obve¬ 
ze prema Glasniku, on će moći 
redovito izlaziti i biti vjesnik nje¬ 
govih vrlina, kojima ga je Bog 
proslavio za dobro svoje Crkve i 
hrvatskog naroda. Glasnik može 
svaki čitatelj i svjedok obogatiti 
svojim dopisom i uspomenama 
na kardinala Stepinca, ili fotogra¬ 
fijom iz njegova života. Ako ste 
bili dionik koje svečanosti pri¬ 
ređene u njegov spomen, izvije¬ 
stite o tome putem Glasnika sve 
prijatelje i štovatelje kard. Ste¬ 
pinca. 

* * * 

• Hvala svim čitateljima, štova¬ 
teljima blaženog Alojzija Stepin¬ 
ca u domovini i širom svijeta, za 
molitve i darove, koji nesebično i 
velikodušno promiču glas sveto¬ 
sti i mučeništva kardinala Alojzi¬ 
ja Stepinca. 

SVJEDOČANSTVA 

Moja sjećanja na 
dr. Alojzija kardinala 
Stepinca u Zagrebu 

Uvod 

Kao bogoslov Đakovačke bo¬ 
goslovije više sam puta čuo govori¬ 
ti između nas o nasljedniku dr. An¬ 
te Bauera, nadbiskupa zagre¬ 
bačkog. To su bile akademske 
godine teologije 1930/32. Tada su 
se spominjali među nama kandida¬ 
ti: Dr. Antun Slamič, emigrant iz 
Trsta u Jugoslaviju, koji je dosta ra¬ 
no postao tajnikom nadbiskupa 
Bauera. Beogradska vlada o njemu 
kao kandidatu nije htjela ni čuti. 
Drugi je kandidat bio dr. Juraj Ma- 
đerec, predložen od papinskog 
nuncija u Beogradu msgra Herme- 
negilda Pelegrinettija, ali je i taj 
kandidat propao. Treči je kandidat 
bio dr. Aleksandar Gahs, sveuč. 
profesor na Bogoslovskom fakulte¬ 
tu u Zagrebu. Nije primljen. Četvrti 
dr. Josip Lončarić, župnik u Zagre¬ 
bu, istaknuti Hrvat, ali kao takav 
odbijen od Beogradske vlade (kra¬ 
lja Aleksandra!). Kao peti kandidat 
bio je »in pectore« senjski biskup 
Starčević, ali, navodno, nije htio ni 
čuti o kandidaturi biskupa-koadju- 
tora u Zagrebu. Šesti kandidat bio 
je dr. Stjepan Bakšič, sveuč. profe¬ 
sor na Bogoslovnom fakultetu. To 
su bile glasine koje su kolale među 
nama bogoslovima u Đakovu. 


Godina 1934. 

Bio sam župnikom u Molatu. 
Jednoga dana, mjeseca lipnja, čeka- 
juči parobrod iz Šibenika za Olib 
(Molat), kapetan Ivo Lovrovič, ug¬ 
ledavši me na rivi, pozove me ma- 
šuči novinama »Jutarnji list« i reče 
mi: »Evo, piše u novinama iz Zag¬ 
reba: Imamo novog nadbisku- 
pa-koadjutora msgr. Alojzija Ste¬ 
pinca.« Članak sam čitao doma. Ja 
osobno nisam poznavao ni čuo za 
to časno ime sve do tog dana. Pra¬ 
tio sam katolički tisak i dobio sve¬ 
čani broj »Nedjelje« iz Zagreba pri¬ 


likom njegova posvećenja za bisku¬ 
pa. Tada se sjećam velikih ovacija 
članova Katoličke Akcije, koju su 
priredili dr. Ivo Protulipac i dr. 
Drago Čepulić, liječnik, koji su bili 
članovi Orlovskog saveza, kao i 
gđice Marice Stanković, predsjed¬ 
nice Orličke sveze za djevojke - or¬ 
liće za cijelu Hrvatsku. Sva ta pisa¬ 
nja o novom nadbiskupu-koadju- 
toru pratio sam kao član te orga¬ 
nizacije. 

Godina 1942. 

Te sam žalosne godine bio pot¬ 
jeran iz župe Ražanac iz političkih 
razloga (talijanska okupacija!) dek¬ 
retom Guvernera za Dalmaciju 
Giuseppea Bastianinija, a moja je 
krivica bila, što se nisam htio javno 
pokoravati talijanskoj okupaciji i 
njihovom potalijančivanju. Razlog 
potjere je glasio: »espulso ex terri- 
torio nazionale del liberatato terri- 
torio nazionale della Dalmazia; es¬ 
pulso definitivo«. Listopada 1942. 
napustio sam svoju župu Ražanac i 
otišao blagoslovom svoga bisku- 
pa-ordinarija, msgra dr. Jeronima 
Milete, biskupa šibenskog i apos¬ 
tolskog administratora jugoslaven¬ 
skog dijela Zadarske nadbiskupije. 
Od Ražanca, preko Paga-Crikveni- 
ce (sve okupirano od talijanske voj¬ 
ske) do Zagreba putovao sam 26 
dana. Bile su već u Gorskom kotaru 
partizanske jedinice, koje su ome¬ 
tale hod vlakovima do Zagreba! 
Došavši u Zagreb 29. listopada 
1942. privremeno sam se sklonio 
kod čč. ss. Predragocijenjene Krvi 
Isusove na Miramarskoj c. 100. To 
su one sestre, koje sam ja doveo u 
Ražanac i tamo su još i danas. Tu 
sam se sreo s već poznatim preč. dr. 
Markom Klarićem, duhovnikom 
tih čč. sestara, kojega sam ja pozna¬ 
vao od ranije iz organizacije Kat. 
akcije, orlova i orlića. On je tada bio 
prof. vjeroučitelj na VI. gimnaziji u 
Zagrebu. Jedne nedjelje, valjda 
druge ili treće po mome dolasku, 
došao je preuzvišeni Stepinac na 
Miramarsku 100, i prisustvovao 
pobožnosti večernjice u njihovoj cr¬ 
kvici, koja je danas prerasla u ka¬ 
nonsku župu za taj predio Zagreba. 


Nekoliko dana poslije blagdana 
Svih Svetih, ja sam otišao osobno se 
prijaviti preuzvišenom Stepincu, 
ordinariju, da sam na njegovu teri¬ 
toriju, i zamolio ga za pomoć u toj 
mojoj nevolji, i njegovu jurisdikci¬ 
ju. Tada smo razgovarali o talijan¬ 
skoj šikanaciji u mojoj župi i ostali¬ 
ma u Dalmaciji. Pomno je slušao, 
mirno sjedeći za svojim stolom. Ne 
znam koji me od njegovih tajnika 
predveo k njemu: da li je to bio 
»njegov subrat u suđenju« dr. Šalić 
ili Šimecki. Moj dojam za Preuzvi- 
šenog nadbiskupa Alojzija Stepin¬ 
ca bio je ovaj: Iz njegovih riječi, 
pogleda, kretanja, duhovne tišine, 
razumijevanja za »moj slučaj«, prip¬ 
ravnosti da mi pomogne, opći hori¬ 
zont njegova gledanja na Črkvu u 
Hrvatskoj u ovome ratnom času, u 
blagosti i smirenosti duha, duboke 
vjere u budućnost Crkve... osjećao 
sam se kao kod živog sveca. To je 
moj dojam na naš susret. Takva 
sam ga sreo i doživio. 

Godina 1943., svibanj 

Dolaskom u Zagreb, da mogu 
fizički opstojati, upisao sam se kao 
student Filozofskog fakulteta kod 
pok. prof. Stjepana Ivšića, koji me 
nagovorio da se upišem na grupu 
iz opće slavistike, posebno za hr¬ 
vatski jezik s temeljem na glagoljici 
kao »glagoljaš«. To sam i učinio i - 
kasnije poslije rata, i završio. Ali 
trebalo je misliti i za dalje, pa sam 
odlučio položiti specijalni ispit za 
profesora-vjeroučitelja srednjih ško¬ 
la. Tako sam se prijavio dr. Draguti¬ 
nu Kniewaldu, profesoru za pasto- 
ral na Bogoslovnom fakultetu. Kod 
njega sam »izvanredno« kao žup¬ 
nik Molata položio predmet litur- 
giku, kod drugih profesora druge 
predmete, i tako u Zagrebu završio 
petu godinu bogoslovskih studija i 
dobio diplomu Hrvatskog sveuči¬ 
lišta u Zagrebu. Tema seminarskog 
rada za taj specijalni ispit bila je: 
»Koju funkciju vrši liturgijska ob¬ 
nova kod naše srednjoškolske mla¬ 
deži u povodu liturgijskog pokre¬ 
ta«, koji je bio tada aktualan, s nji¬ 
me na čelu, zatim biskupa Pušića 
/Hvar/ i drugima. 

U isto vrijeme spremao je dok¬ 
torsku radnju kod Kniewalda i Ni¬ 
kola Sertić, poslije rata župnik 
Koprivnice; umro je u Jeruzalemu 
prigodom hrvatskog hodočašća u 
Svetu zemlju predvođenim po 
prof. Rebiću. Uspješno završivši 
svoj ispit profesora religije, a Sertić 
obranivši svoj doktorat na čazman- 
skom misalu, dr. Kniewald, pono¬ 
san na ova dva znanstvena uspje¬ 
ha, predveo nas je pred Nadbisku¬ 
pa na čestitanje. Tom prilikom 
nadbiskup Stepinac je meni daro¬ 
vao Rimski misal glagoljaški, onaj 
Vajsov, koji je bio u upotrebi sve do 
reforme liturg. jezika na Drugom 
vatikanskom saboru, a dr. Sertiću je 
Nadbiskup darovao značajniji pok¬ 
lon, mislim, neki kalež iz Zagre¬ 
bačke kaptolske crkvene riznice. 
Zagrebački katolički tisak je napi¬ 
sao čestitnu obavijest u »Nedjelji« 
za mjesec svibanj-lipanj 1943. Taj 
dar, poklon od nadbiskupa Stepin- 
ca, sada je, mojom željom, pohra¬ 
njen u Stalnoj izložbi crkvene um¬ 
jetnosti (SICU) u Zadru, kod Bene- 
diktinki. 

Dušobrižnik u Hrvatskom 
domobranstvu koncem 
1944. i početkom 1945. 

Hrvatska vlada je tražila od 
Vojnog vikara za dušobrižništvo 
hrvatske vojske preuzv. Stepinca 
nekoliko svećenika za domobran¬ 
stvo. Po nekolegijalnom postupku 
nekog brata svećenika, koji se nije 
htio odazvati vojnom - crkvenom 
pozivu dušobrižništva, postavivši 
uvjet da i ja moram, kao i on, u voj¬ 
sku. Ja se nisam dao u vojsku, jer je 
bio rat u najvećem mahu. Već je bio 
otvoren i tzv. Srijemski front. Nad¬ 
biskup se našao u nezgodnoj situa¬ 
ciji i prema sebi i prema državnoj 
vlasti. Nadbiskup me pozvao k se¬ 
bi na razgovor. Na moje razloge i 
primjedbe, da sam ja u službi Cr¬ 
kve kao vjeroučitelj na Ženskoj 
realnoj gimnaziji u Koprivnici dek¬ 
retom Duhovnog stola u Zagrebu i 
da sam namještenik Hrvatske Dr¬ 
žave, time sam »uposlen« u opći cr¬ 
kveni život... sve to nije pomoglo. 
Iza tolikih nagovaranja u dva puta, 
nadbiskup izvadi iz svoje ladice 
stola jednu svjedodžbu-uvjerenje 
moga Generalnog vikara u Zagre¬ 



bu preč. don Ante Radića, iz Šibe¬ 
nika, također emigranta u 
Zagrebu, u kojoj je svjedodžbi don 
A. Radić prikazao moj »curriculum 
vitae« iz mojih đačkih dana sjeme¬ 
ništa u Šibeniku; kasnije iz pastora¬ 
la i osobnog poznavanja mene kao 
čovjeka i svećenika, itd. itd. u naji- 
dealnijem smislu, upravo neočeki¬ 
vanom, nadbiskup reče: »Da li Vi 
kao ovakav svećenik i patriota Hr¬ 
vat možete odbiti Božji poziv slu¬ 
ženja dušama na fronti, u ratu? Ve¬ 
lečasni, dobivam dojam, da Vas baš 
Bog zove i na tu žrtvu za Njega...« 
Na sve ovo što se tada u mojoj duši 
zbivalo nisam imao snage reći: NE! 
Pristao sam na Nadbiskupov govor 
i nastojanje u onom času. On mi re¬ 
če: Bog Vas zove u vašem zvanju. 
Zato Vam poklanjam kao General¬ 
ni vikar hrvatske vojske ovaj mali 
vojnički poljski kalež. To je Vaše 
oružje, a ne puška... ubijanje. Ja Vas 
blagoslivljem u Vašoj službi. Tako 
smo se rastali siječnja 1945. Završio 
sam u Trstu u hrvatskoj mornarici 
u Pomorskom sektoru Sjevernog 
Jadrana, kamo me dodijelio Petar 
Mardešić, tadašnji komandant Sje¬ 
vernog Jadrana u Zagrebu, Gundu- 
lićeva 8. Nakon rata Osvobodilna 
fronta u Trstu uputila me na svoje 
područje, odakle su me Talijani is¬ 
tjerali, u Zadar, pa došavši u svoj 
grad 28. svibnja 1945. bio sam zat¬ 
voren i osuđen u Šibeniku kao na¬ 
rodni neprijatelj na tri godine teške 
robije s prisilnim radom i 6 godina 
gubitka časnih prava. Od Zadra-Ši- 
benika (suđenje u njemu), Splita, 


Mons. Alojzije Stepinac u pratnji papi¬ 
nog izaslanika u Hrvatskoj Giuseppea 
Marconia, 9. studenoga 1942., dolazi 
na otvorenje Dijecezanskog muzeja u 
Zagrebu 


pooštrene kazne u Trogiru, završio 
sam svoje »putovanje« u Staru Gra¬ 
dišku. 

Godina 1946., 
mjesec rujan 

Na dan hapšenja nadbiskupa 
Stepinca nalazio sam se na radu 
kao »pomoćnik« zidaru iz Arbana¬ 
sa, zaboravio sam mu ime! Dolazi 
komesar Kaznionice St. Gradiške 
na naše gradilište s listom u ruci, i 
čita: »Broj 395!« »Ja!«, odgovorih. 
»Na stranu!« U to dva vojnika - mi- 
licionera odvedoše me u ćeliju 
»straff-bataglion« - (kazneni bata- 
ljom), a da nisam ni znao zašto. Za¬ 
tim je pokupio još taoce za Stepin¬ 
ca, oko 20 svećenika i 20 hrvatskih 
časnika-kažnjenika, i s nama u ćeli¬ 
ju »smrti«. Bili smo pod još težom 
zatvorskom disciplinom i taoci za 
strijeljanje, ako se pobuni hrvatski 
narod u suđenju nadbiskupa Ste¬ 
pinca. To smo sve saznali u vrijeme 
dok je suđenje nadbiskupu trajalo. 
Na dan presude, nakon saslušanja 
presude u zboru od oko 3000 ka- 
žnjenika, isti komesar prostački uz 
psovku reče: »Razbojniku samo 16 
godina, a ovi ovdje kažnjenici radi 
njega svi skupa oko više stotina go¬ 
dina. Drugovi iz ’kazneničkog ba- 

taljona' skinite svoje crvene vrpce 
oko lijevog nadlakta i pođite u svo¬ 
je redovite' nastambe, - odjel kaz¬ 
nionice.« Tako je završila i ova epi¬ 
zoda u mojem životu »uzrokova¬ 
na« iz poslušnosti Crkvi i Nadbis¬ 
kupu. 

U trenutku moga hapšenja u 
Zadru 18. svibnja 1945. neke mi us¬ 
pomene iz hrvatske mornarice zap- 
lijeniše, ali mi ostaviše u moju us¬ 
pomenu onaj mali vojnički poljski 
kalež, koji mi je poklonio sveti čov¬ 
jek, nadbiskup zagrebački, u dani¬ 
ma poslušnosti za dušobrižništvo 
u hrvatskoj vojsci. Taj je kalež 


brižno čuvala moja draga majka, a 
ja sam ga sada pohranio, kvazi 
»poklonio« i sačuvao u Stalnoj iz¬ 
ložbi crkvene umjetnosti - SICU, u 
Zadru, za vječna vremena na velike 
dane moga svečeništva. 

Mogu javno posvjedočiti, da 
sam u osobi preuzvišenog nadbis¬ 
kupa kardinala Alojzija Stepinca 
vidio i doživio pravog crkvenog 
sveca i mučenika. Ja mu se i sada 
svagdano molim... 

Pula, svibanj 1989. 

Prof. Roman Lukin, Pula-Zadar 
Svećenik Zadarske nadbiskupije 


Obavijest čitateljima 
Glasnika 

Zbog sve većih troškova u iz¬ 
davanju Glasnika Postulature pri¬ 
siljeni smo, ponajviše zbog pove¬ 
ćanja cijene papira i poštarine, od 
iduće godine povisiti cijenu na¬ 
šeg Glasnika s 5 na 8 kuna. Moli¬ 
mo cijenjene čitatelje za potporu i 
razumijevanje, jer Glasnik nema 
drugih izvora prihoda. 


Prof. Luka PERINIĆ o 
bi. Alojziju Stepincu 

Iz cjelokupnog svog znanja mogu 
reći, da dr. Stepinca znam kao skrom¬ 
nog i poniznog svećenika, kao čovje¬ 
ka molitve i osobitog štovatelja Majke 
Božjei Znam ga i kao revnog i neumor¬ 
nog pastira, u najvećem mogućem 
stupnju zauzeta za Kristovu Crkvu. 
Znam ga kao gorljiva slugu Kristova, 
kao beskompromisnog branitelja vje¬ 
re i njene afirmacije u načelima i u 
praksi života, u kojoj je bio herojski 
neustrašiv i uvijek spreman podnijeti 
uz prijekore i uvrede i osude i sve žr¬ 
tve za slavu Krista i njegove Crkve. 


Rodio sam se u Brusju (na otoku 
Hvaru) 13. veljače 1906. Realnu sam 
gimnaziju završio u Dubrovniku 
1926.; filozofski fakultet studirao u 
Firenci i Zagrebu, gdje sam i diplo¬ 
mirao 1933. Koncem 1928. namješten 
sam u uredništvu Hrvatskoga knji¬ 
ževnog društva (unaprijed kratica 
HKD) sv. Jeronima u Zagrebu; od 30. 
prosinca 1939. činovnik sam u Odjelu 
za socij. politiku Banovine Hrvatske, 
od 12. travnja 1941. u Ministarstvu za 
socijalnu politiku (NDH), a od 1945. 
upravitelj HKD sv. Jeronima (koje od 
26. prosinca 1946. nosi ime »HKD sv. 
Ćirila i Metoda«). 

Osobno sam upoznao dr. Alojzija 
Stepinca u Brezovici 15. listopada 
1933., kad sam bio djever na vjenča¬ 
nju Jerka i Ruže Bauer, a koje je oba- 



Prof. Luka PERINIĆ 


vio nadbiskup zagrebački dr. Antun 
Bauer. Tada je dr. Stepinac bio cere- 
monijar (Dr. Stepinac zaređen je 
26.X. 1930., a za ceremonijara imeno¬ 
van je 27. srpnja 1931.) Tom zgodom 
je u svečanoj nazdravici dr. Bauer iz¬ 
javio, kako će me on vjenčati; a kad je 
za to došlo vrijeme (1935.), on je za¬ 
molio svoga koadjutora dr. Stepinca, 
neka to učini umjesto njega, pa me je 
tako 17. kolovoza 1935. vjenčao dr. 
Stepinac u kapelici Nadbiskupskoga 
dvora u Zagrebu (u prizemlju). Tada 
je dr. Stepinac prvi napisao čestitku 
mojoj mladoj obitelji (u spomenaru, 
koji je naš kum dr. Velimir Deželić 


ml. donio za ovu zgodu; a ta čestitka 
čuva se osamljena na zidu u mojoj 
rodnoj kući u Brusju). 

Neke posebne osobne i privatne 
kontakte s dr. Stepincem nisam odr¬ 
žavao, nego ponajviše kao javni dje¬ 
latnik i član katoličkih društava i us¬ 
tanova, a ponešto i kao činovnik u 
službi Banovine Hrvatske i NDH. 

Iz cjelokupnog svog znanja mo¬ 
gu reći, da dr. Stepinca znam kao 
skromnog i poniznog svećenika, kao 
čovjeka molitve i osobitog štovatelja 
Majke Božje. Znam ga i kao revnog i 
neumornog pastira, u najvećem mo¬ 
gućem stupnju zauzeta za Kristovu 
Crkvu. Znam ga kao gorljiva slugu 
Kristova, kao beskompromisnog 
branitelja vjere i njene afirmacije u 
načelima i u praksi života, koju je bio 
herojski neustrašiv i uvijek spreman 
podnijeti uz prijekore i uvrede i osu¬ 
de i sve žrtve za slavu Krista i njego¬ 
ve Crkve. 

Sjećam se, s kojim je zanosom 
stvarao nove župske zajednice u 
Zagrebu. Sjećam se kako je od mno¬ 
gih bio neshvaćen, što za bolju du¬ 
hovnu perspektivu u svojoj dijecezi 
nije žalio za crkvenom materijalnom 
imovinom. Sjećam se, kako je ener¬ 
gično ustao u obranu i spašavanje dr. 
Pavla Lončara, kanonika, kad mu se 
za NDH radilo o glavi. Sjećam se, ka¬ 
ko je pomogao svakome u nevolji i 
borio se protiv nepravdi za mnoge 
pojedince. Spomenut ću samo, kako 
smo s njegovom susretljivošću malo¬ 
ljetnog Bracu Richtera, Židova, koje¬ 
mu je otac preminuo u logoru, smjes¬ 
tili pod krivim imenom u Orfano- 
trofij (Vlaška 28); - i hvala Bogu, eno 
ga danas živa u Zagrebu. No odmah 

zubara dr. Ferde Fuksa, koji je imao 
ulaz u svoju ordinaciju vis-a-vis ula¬ 
za u naše Društvo, a koji je sa skupi¬ 
nom liječnika pohađao dr. Stepinca u 
Krašić (službeno). Po njemu mi je dr. 
Stepinac i poslao svoje prekrasno 
pismo od 26. kolovoza 1958. (nakon 
što sam mu poslao molitvenik »Kruh 
nebeski«, koji smo uspjeli nekako tis¬ 
kati u Beogradu - i to kod Srboštam- 
pe! - u 55.000 primjeraka - kad nam 
je u Zagrebu bilo onemogućeno). 

Spomenut ću još, kako je i iz kaz¬ 
nionice u Lepoglavi dr. Stepinac želio 
pomoći Bosonogim karmelićankama 
u Brezovici. Tamo je prevodio i na pi¬ 
saćem stroju natipkao Kempenčevu 
knjigu »Nasljeduj Krista«. Prijevod je 
došao u Karmel u Brezovicu, a sestre 
su od njegova tiskanja i prodaje ima¬ 
le smoći sredstva za potrebe svoje 
kuće. Ja sam kao upravitelj HKD sv. 
Ćirila i Metoda dobio taj rukopis i 
dao ga tiskati g. 1966. te poslao ses- 
trema obilat »autorski honorar«. (To 
djelo dr. Stepinca ima se smatrati nji¬ 
hovim vlasništvom, i one bi od sva¬ 
koga izdanja morale imati koristi!). 
Prvo izdanje (1966.) dao sam u tisak 
po »rukopisu«, kakav je stigao iz Le- 
poglave, tj. bez ispravaka, pa se to 
prvo izdanje ima smatrati prijevo¬ 
dom dr. Stepinca (A tiskano je bez 
imena dr. Sepinca, jer drukčije nije 
išlo!). Dogodilo se naime, da je nakon 
mog odlaska iz Društva - kasnije, 
don Ante Miličić, svećenik iz Brus ja 
na Hvaru, kao član uredništva HKD 
sv. Ćirila i Metoda, napravio mnogo 
preinaka, i u stilizaciji i zbog »nea¬ 
dekvatnog« prevođenja. To se - mis¬ 
lim - zbog pijeteta prema dru Stepin- 


M ini stran ti župe sv. Jurja u Trnju sa 
župnikom D. Kelemenićem u poho¬ 
du »Spomen-zbirci bi. Alojzija Ste¬ 
pinca«, 5. veljače 2000. 


cu ne bi smjelo raditi. Ne znam, iz 
kojega je izdanja dr. Stepinac prevo¬ 
dio, ni po kojem je izdanju don Mili¬ 
čić uspoređivao tekst prijevoda, ali se 
ne smije uzeti, da se ovdje radi o kri¬ 
tičkom izdanju Kempenčeva spisa, 
nego o pretočenju Kempenčevih mis¬ 
li u hrvatski jezik, i to onako, kako ih 
je dr. Stepinac vidio ili htio vidjeti. 

Za karitativni rad dr. Stepinca 
znam još od stvaranja »Caritasa« u 
Zagrebačkoj nadbiskupiji (21. stude¬ 
noga 1931.), napose za vrijeme Dru¬ 
goga svjetskog rata, jer sam se kao 
pročelnik odjela u Ministarstvu za 
postradale krajeve često dodirivao s 
djelatnošću njegove ustanove, i u 
Zagrebu i širom domovine u žup¬ 
skim uredima, samostanima, bolni¬ 
cama. Navlastito kad se radilo o iz¬ 
bjeglicama, posebice o djeci. I to bez 
obzira na vjeru i narodnost. On je si¬ 
gurno najveći hrvatski Samaritanac 
našeg vremena! (Uvjeren sam, da bi 
dr. Stepinac za slijedećih 10 godina 
djelatnosti Crkve u Hrvata kao naj¬ 
hitnije - uz promicanje što intenziv¬ 
nijeg duhovnog života - stavio: a) ka¬ 
tekizam, zbog liječenja posljedica 
bezboštva i svega njegova pogubnog 
nasljedstva, b) caritas - i duhov- 
no-društveni i ekonomsko-socijalni. 

Sjećam se intervencija dr. Stepin¬ 
ca za socijalno ugrožene i prije rata. 


Ministranti župe sv. Križa u Sisku sa 
vlč. A. Senteom u pohodu "Spomen- 
zbirci bi. Alojzija Stepinca ", 5. veljače 
2000 . 


ću spomenuti i ustanovu, koja je zas¬ 
lugom dr. Stepinca spašena u komu¬ 
nizmu, a to je HKD sv. Ćirila i Meto¬ 
da (koje je osnovano i radilo pod 
imenom HKD sv. Jeronima od g. 
1868. do 25. svibnja 1946., kad ga je 
Ministarstvo unutarnjih poslova u 
Zagrebu raspustilo). Ja sam tada bio 
upravitelj te ustanove; odmah je 
Društvu postavljen komesar prof. 
Čeliković, sav rad blokiran, imovina 
konfiscirana; dr. Stepinac je pokušao 
pomoći, no i on je već 18. IX. bio uhi¬ 
ćen. Ali nije zanemario svoju brigu 
za Društvo, jer se na suđenju u svom 
govoru od 3. listopada 1946. ener¬ 
gično zauzeo za Društvo, te između 
ostalog rekao: »Nestalo je i ništa ne 
radi Društvo sv. Jeronima. To je teški 
delikt prema narodu, ovako postupi¬ 
ti s najvećom našom kulturnom insti¬ 
tucijom.« To je bio povod, da me je 
dr. Svetozar Rittig (bivši župnik sv. 
Marka i tada član vlade) pozvao i 
uputio ministru Stevi Krajačiću, a on 
k nekom visokom funkcioneru Bego- 
nji (navodno iz Šibenika). Već je sve 
bilo unaprijed kod njih utanačeno, 
jer - mislim, da je vlada htjela izbjeći 
inozemne prigovore, pa je 26. prosin¬ 
ca 1946. odobreno ex offo novo 
društvo tj. pod novim imenom (koje 
je ime bez naše želje ili molbe namet¬ 
nuo dr. Rittig). Stara Pravila Društva 
sv. Jeronima bila su neznatno izmije¬ 
njena; uglavnom da u slučaju pres¬ 
tanka rada Društva, njegova imovina 
ne ide na čuvanje Nadbiskupskom 
duhovnom stolu u Zagrebu, nego 
gradskom N. O. Zagreb). 

Sa zahvalnošću se sjećam dr. Ste¬ 
pinca, što mu je i u zatočeništvu bila 
na srcu ta naša ustanova. Ja sam mu, 
dok je bio u Krašiću, slao svako naše 
izdanje i trajno ga izvješćivao preko 

Vjernici nepoznate župe na Euharistij- 
skom kongresu u Jastrebarskom 13. ko¬ 
lovoza 1939. 


npr. za Banovine Hrvatske, kad se 
brinuo za ubogu djecu u Humu na 
Sutli (kod čč. sestara karmelićanki). 
Sjećam se posebice, koliko je brige za 
vrijeme rata posvetio Slovencima - i 
svećenicima i brojnim prognanicima, 
koje je preko našega područja okupa¬ 
tor tjerao u nepoznato zlo. Sjećam se, 
koliku je brigu vodio dr. Stepinac o 
našim civilnim internircima u broj¬ 
nim talijanskim koncentracijskim lo¬ 
gorima, povezujući se s Crvenim kri¬ 
žem i drugim forumima, jer sam u 
veljači 1943. putovao i boravio u Ri¬ 
mu s njegovim tajnikom dr. Stjepa¬ 
nom Lackovićem zbog sastanka iz¬ 
među predstavnika nekih talijanskih 
ministarstava i Hrvatskog poslan¬ 
stva, s nastojanjem da se riješi ili bar 
poboljša situacija naših zatočenika, 
posebice žena i djece. To je bio naš ži- 
valj, većinom iz prisvojenih naših 
područja od strane talijanske fašis¬ 
tičke države. (Tada sam ja bio u mi¬ 
nistarstvu kao načelnik odsjeka 
društvene pomoći.) 

Htio bih nešto reći i o Katoličkoj 
Akciji (unaprijed kratica K. A.) dr. 
Stepinca, jer danas vladaju mnogi 
nesporazumi i neznanje u vezi s ti¬ 
me. Stari katolički pokreti u Europi u 
XIX. stoljeću, s produljenjem i u XX., 
bili su svjetovna društva, dočim je K. 
A. dio crkvene organizacije: suradnja 
svjetovnjaka u apostolatu Crkve. 
Uloga dr. Stepinca u K. A. datira od 
12. travnja 1934., kad je razaslao upit¬ 
nik, da čuje tuđa mišljenja o tome, 
kakva bi imala biti K. A. u njegovoj 
dijecezi (u kojoj će biti posvećen za 
biskupa 24. lipnja 1934.). On je brigu 
oko K. A. uzeo kao sastavni dio svog 
pastirskog poslanja, i u njoj organizi¬ 
rane svjetovnjake smatrao suradnici¬ 
ma u hijerarhijskom apostolatu. A 
formalno i faktičko njezin život inici¬ 
rao je on kao koadjutor s nadbisku¬ 
pom dr. Antunom Bauerom tzv. bo¬ 
žičnom poslanicom od 25. prosinca 
1934. te sastankom proširenog Dije¬ 
cezanskog vijeća K. A. u Zagrebačkoj 
nadbiskupiji 19. ožujka 1935., koje¬ 
mu je dr. Stepinac osobno predsje¬ 
dao. Nadb. centrala Hrvatske Kato¬ 
ličke Akcije počela je raditi 3. svibnja 
1935., preko Kancelarije (s 4 odsjeka), 
preko Biskupijskih okružja (za muže¬ 
ve, žene, đake, učenice, radničku 

omladinu, radničke djevojke, se¬ 
ljačku omladinu, seljačke djevojke, 
mlade junake i junakinje), preko In¬ 
stituta H. K. A. (s 11 sekretarijata) i 
preko Udruženja duhovnika H. K. A. 
- Velika briga dr. Stepinca bila su i cr¬ 
kvena nabožna i karitativna društva 
naroda Božjeg, koja su se po direkti¬ 
vama Svete Stolice smatrala po¬ 
moćnim društvima K. A., a koja je on 
zdušno poticao (Bratovština kršć. 
nauka, Euharistijska društva, Mariji¬ 
ne kongregacije. Treći red sv. Franje, 
Društva Srca Isusova, Apostolat mo¬ 
litve, Bratovština sv. Krunice i si.) 

Kod nas je modernije gibanje kat. 
svjetovnjaka zapravo počelo s časo¬ 
pisom »Hrvatska Straža« krčkog bis¬ 
kupa dr. Antuna Mahnića i kat. aka¬ 
demskim društvima »Hrvatska« (u 
Beču) i »Domagoj« (u Zagrebu). I već 
je g. 1906. bio na Trsatu prvi hrv. 
đački sastanak, zatim Hrv. - sloven¬ 
ski kat. sastanak 1907. u Zagrebu, pa 
Sveđački sastanak 1909. u Splitu, pa 
Pouzdanički sastanak 1910. u Osije¬ 
ku (gdje su prihvaćena Pravila H. K. 
Đačkog Saveza, koji je tada bio savez 
osoba, a ne društava, ali je član bilo 
kojeg kat. društva automatski bio i 
član Saveza), pa Pouzdanički đački 
sastanak 1911. (»Hrvatska«, »Doma¬ 
goj«, »Preporod«, »Zbor Duhovne 
Mladeži Zagrebačke« itd.), pa Hrvat- 
sko-slovenski đački sastanak u Ljub¬ 
ljani 1919., na kojemu je stvorena Ju¬ 
goslavenska Katolička Đačka Liga 
(za Hrvate i Slovence!), iz koje su Slo¬ 
venci izišli uskoro. Mislim da je te 
godine u Zagrebu za Domagojce os¬ 
novan »Seniorat«. Iz tih domagoj- 
sko-mahnićevskih krugova izlazili 
su pregaoci, koji su osnivali društva 


katoličkih opredjeljenja među đaci¬ 
ma i seljačkom omladinom, a 
posebice »Orlove«. Tako je posve pri¬ 
rodno, što je Stepinac odlazeći 
1919./20. u Zagreb na sveučilište 
postao Domagojac i kao Domagojac 
osnovao u Krašiću (uz tamburaše i 
drugo) orlovsko društvo, te da je na 
orlovskom gimnastičkom sletu 1922. 
u Brnu (ČSR) nosio u mimohodu hr¬ 
vatsku zastavu. Tako sam i ja kao 
član đačkog društva Domagoj u 
Dubrovniku (kao gimnazijalac) pri¬ 
sustvovao g. 1923. Slovensko-hrvat- 
skom orlovskom tečaju u Sent Vidu 
kraj Ljubljane, i u okolici Dubrovnika 
radio i na omladinskim i na orlov¬ 
skim društvima (a u postojećim već 
seoskim omladinskim društvima 
uredio »orlovske« gimnastičke odsje¬ 
ke). Uza sve osobne ambicije pojedi¬ 
naca; politička opredjeljivanja prema 
ovoj ili onoj koncepciji pojedinih 
svjetovnjaka i svećenika; pokušaje 
pojedinaca iz crkvenih krugova (sve¬ 
ćeničkih i redovničkih) da potporom 
laičkih grupacija afirmiraju vlastite 
pozicije u raznolikim problemima i 
»načelima« - još nije dolazilo do ne¬ 
kih sporova ni sukoba većeg opsega 
u Hrvatskom katoličkom pokretu. 
Tek smo g. 1925. mi srednjoškolci u 
Dubrovniku - zbog organizacijskih 
razloga i boljeg uspjeha u radu na te¬ 
renu - pokrenuli diskusiju o odnosi¬ 
ma postojeće J. K. Đ. Lige i orlovskih 
organizacija, koje smo stvarali. A ja 
kao urednik »Žara«, šapirografira- 
nog lista »Jugoslavenske Katoličke 
Đačke Lige« (J. K. Đ.) za srednjoškol¬ 
sko naše društvo u Dubrovniku 
(god. III. br. 2,3,4 - trobroj od 1. svib¬ 
nja 1925.), u njemu objavio člančić o 

toj diskusiji pod naslovom »Aut Liga 
aut HOS«. - »Orlovi« su iz Češke 
došli k nama preko Slovenije, i mis¬ 
lim, da je HOS (Hrvatski Orlovski 
Savez) od Crkve odobren tek pret¬ 
hodne g. 1924. A na tečaju od 1. do 8. 
kolovoza 1925. na otočiću Krapnju 
kraj Šibenika (koji se održao uoči or¬ 
lovskog sleta u Šibeniku od 9. kolo¬ 
voza 1925.) stvorili smo tzv. »Kra- 
panjske rezolucije«, gdje se željelo 
srediti organizacione odnose između 
tradicionalnih domagojskih organi¬ 
zacija i novih orlovskih. Ja sam bio u 
odboru, koji je imao stilizirati te rezo¬ 
lucije, a u dijelu nam je pomogao sav¬ 
jet dr. Ivana Merza (za t. IV.), da bi Li¬ 
ga ostala kao »Koordinaciona 
centrala svih ogranaka H. K. Đ. Pok¬ 
reta«. (Naime bilo je i prijedloga, da 
se likvidira Liga.) Na tom tečaju uz 
dr. Protulipca i dr. Merza na pr. bili 
su predavači seniori dr. Velimir De- 
želić sin, o. Bonifacije Perović i dr., a 
đaci su održali skupštinu i svoje ok¬ 
ružje nazvali »Mahnićevo đačko or- 
lovsko okružje«. Sve je to još bio ka¬ 
tolički pokret. Istina, Katoličku 
Akciju idejno je inicirao Pio XI. dne 
23. studenoga 1922. u »Ubi arcano 
Dei«, no nje kod nas još nema. Poku¬ 
šao je nešto zagrebački nadbiskup dr. 
Bauer, kao predsjednik Biskupske 
konferencije, izdavši »Statut K. A.«, 
14. listopada 1927., ali s tim nije bilo 
uspjeha. K tome je 6. siječnja 1929. 
ukinut i Domagoj i Orlovi. (Diktatom 
kralja Aleksandra, nakon ubojstva 
Stjepana Radića!) 

Orlovi su se snašli tako, što su se 
»pretvorili« kao jedan dio »Po¬ 
božnog Udruženja Apostolata Molit¬ 
ve« pod imenom Križara (»Veliko 


Križarsko Bratstvo«), t.j. čisto crkve¬ 
no nabožno društvo, zbog »zaštite« 
pred vlastima (mislim g. 1930?). Pra¬ 
va, »čista« K. A. u duhu papinskih 
intencija, počinje kod nas tek s dr. 
Stepincem 1934. Naravno i prije se u 
kat. organizacijama provodilo mno¬ 
go toga, što je čista K. A. u novoj for¬ 
mi tražila, a među svjetovnjacima bi¬ 
lo je ljudi Crkve, vjernih i požrt¬ 
vovnih, u velikom broju, i svako je 
njihovo udruženje imalo svoga du¬ 
hovnika (svećenika ili redovnika). 

No K. A. dr. Stepinca morala je 
odstraniti mnoge stare zablude i na¬ 
vike, napose »iskorištavanje« Crkve 
ili katoličkih organizacija ili vjerskih 
osjećaja u političke svrhe ili u bilo što 
drugo, što nije bilo Kristovo. Isto ta¬ 
ko dr. Stepinac nije odobravao nikak¬ 
vo strančarstvo u K. A., i jednako je 
cijenio dobre čine i jedne i druge gru¬ 
pacije. Neki bi ga htjeli vidjeti danas 
kao bivšeg Orla ili Križara, - i on je to 
bio u određenom smislu. Ali se ja sje¬ 
ćam, da sam dva puta prisustvovao 
sjednici »Seniorata« u Zagrebu (u 
»prostorijama duhovnika« - kod dr. 
J. Šimraka, Trenkova 1.), na kojima je 
dr. Stepinac (tada je bio ceremonijar!) 
održao uvodni duhovni nagovor (što 
je bila redovita praksa u mnogim or¬ 
ganizacijama kat. pokreta prije nego 
se prelazilo na »Dnevni red«). Za 
ilustraciju gledanja dr. Stepinca na 
razne tendencije u K. A. iznijet ću 
ovo: Dne 10. lipnja 1935. mene je ime¬ 
novao predsjednikom Nadbiskupij- 
skog domagojskog okružja kat. »mu¬ 
ževa« (kao nadbiskup-koadjutor, a 
preko »Nadbiskupske centrale K. A.« 
za Zagrebačku dijecezu), a 5. ožujka 
1936. dao mi je na brigu Okružje H. 


Vjernici nepoznate župe na Euharistij- 
skom kongresu u Jastrebarskom 


K. Muževa (u »čistoj« K. A.), u koje 
sam skupio 80 društava »Nadb. Do¬ 
magojskog Okružja kat. Muževa« i 
oko 20 društava od Križarske strane 
(Dijecez. okružje muževa - tzv. »sa 
Sv. Duha« u Zagrebu). »Križarski 
starješine«, kojih je tada na selu bilo 
organiziranih u 6 organizacija, nisu 
htjeli stupiti u Okružje. Nakon mog 
referata dr. Stepinac je ostavio da bu¬ 
de kako sami ljudi žele. U to je doba 
bilo dosta organizacijskog previra¬ 
nja; s »muževima« i »ženama« bilo je 
smirenije i lakše, ali je za omladince 
bilo teže zbog njihove afirmacije u 
postojećoj tradiciji, pa je dr. Stepinac 
bio dao uputu, da se u Zagrebačkoj 
nadbiskupiji poslije 6. travnja 1936. 
ne osnivaju ni križarske ni domagoj- 
ske omladinske organizacije, nego 
samo pod upravom njegove Centrale 
K. A. - kao novi oblik i stil u H. K. A. 
oslanjajući se na apostolat pojedinih 
staleža (radnici, seljaci, đaci i dr.). Već 
imamo encikliku »Quadragesimo an- 
no« i iskustva nekih zapadnih zema¬ 
lja, npr. kanonika Cardyna u Belgiji, a 
koncem svibnja 1936. bili smo na po¬ 
sebnom skupu delegata K. A. u Vati¬ 
kanu (koji je vodio mons. J. Rizzar- 
do), preč. Pavao Jesih i ja u ime 
Zagrebačke K. A., gdje su se čula no¬ 
va iskustva u praktičnom radu raz¬ 
nih naroda. Pa je mjesto dr. I. Protu¬ 
lipca, koji je 31. siječnja 1936. bio 
imenovan predsjednikom K. A. za 
Zagrebačku dijecezu, dne 3. travnja 
1936. sam dr. Stepinac »postao« 
predsjednik K. A. u nadi, da će tako 
lakše srediti i neku organizacijsku i 
personalnu problematiku. No nije se 
radilo samo o Zagrebačkoj dijecezi, 
ni o Zagrebu, jer su se i u nekim dru¬ 
gim dijecezama stvari ponekad druk¬ 
čije razvijale i poprimale divergentne 
tendencije. Tako smo dočekali, da je 
tek 18. prosinca 1938. Biskupska kon¬ 
ferencija (u Zagrebu) odobrila pravi¬ 
lo kat. muževa i kat. žena i stvorila 
njihove saveze za područje svih dije¬ 
ceza. 

Obnavljajući sjećanja o tom pro¬ 
šlom vremenu opažam, kako je bilo 
pojedinih svjetovnjaka s divergen¬ 
tnim tendencijama prema osnovnom 
službenom kursu K. A., a i onih koji 
su tek ponekad i tek u ponečemu 
»smetali«; no po težini i snazi utjeca- 

ja sigurno je bio veći problem po ne¬ 
kima iz svećeničkih i redovničkih 
sredina. Nedvojbeno je međutim, da 
je dr. Stepinac uvijek bio blag i prave¬ 
dan »sudac« - i nije bio ni Petrov ni 
Pavlov nego uvijek samo Kristov. A s 
obzirom na sveukupna zbivanja u 
nas za vrijeme njegova ovozemskog 
svećeničkog života, on je sigurno ve¬ 
liki sveti patnik i predestiniran mu¬ 
čenik za vjeru. Crkvu i Krista u eri 
okrutne i bezbožničke sile. 

Na inicijativu dr. Jurja Šćetinca i 
zauzimanjem dr. Stepinca, ja sam sa 
službom prešao na »Banovinu Hr¬ 
vatsku« (jer je za mnoge djelatnosti 


Nekolicina svećenika, koji su us¬ 
pjeli doći do našeg blaženika, Alojzi- 
ja, koji je bio kao osuđenik u Krašiću, 
pripovijedali su mi, da je pitao za 
mene. Smatrao sam svojom duž¬ 
nošću, da ga i ja posjetim. Dosta sam 
se bojao, kakve će posljedice biti od 
toga moga putovanja u Krašić, pred 
mjesnim vlastima. Ipak sam odlučio 
tamo poći. 

Vozio sam se vlakom u Zagreb. U 
Bogosloviji sam posudio bicikl od 
jednog bogoslova. (Ako je taj bogos¬ 
lov postao svećenik, bilo bi mi drago, 
da mi se kojom zgodom javi!). Drugi 
dan ujutro krenuo sam vlakom do 
Jastrebarskog. Bicikl se vozio u 
službenim kolima. Kad sam u Jastre- 
barskom sišao s vlaka i pošao po bici¬ 
kl, iz susjednog vagona izašla su dva 
službenika Kaznenog zavoda u Le- 
poglavi: jedan je bio šef računovod¬ 
stva i zvao se Bregović. Čak sam se 
na prolazu i pozdravio s njime. Od¬ 
mah sam pomislio, da će me tužiti na 
upravu Kaznenog zavoda, da putu¬ 
jem u Krašić. Izgleda, da me nisu tu¬ 
žili. Nitko me nije zvao na odgovor¬ 
nost. 

Biciklom sam se vozio u civilu 
prema Krašiću. Već sam u Zagrebu 
bio upozoren, da na samom ulazu u 
Krašić milicioner svakog stranog 
čovjeka legitimira. Mene nije zausta¬ 
vio. Kad sam došao u župni stan, sr¬ 
dačno me primio župnik Josip Vra- 
neković. Odmah je pošao u kat i 
najavio me je blaženiku. Malo sam 
pričekao, a onda me župnik odveo u 
sobu Blaženika. On me radosno pri¬ 
mio i zanimao se za prilike u Lepog- 


bio potreban »novi« kadar), pa više 
nisam bio u stanju intenzivno raditi 
u redovima K. A., a posebice za vrije¬ 
me rata. No da se vidi, kakve je per¬ 
spektive imala K. A. dr. Stepinca, pri- 
lažem »Godišnjak HKA«, koji sam 
dao tiskati početkom 1938., a koji iz¬ 
nosi prikaz rada i stanja K. A. u g. 
1937. (kad je u Zagrebačkoj dijecezi 
bilo ukupno 540 društava - muževa, 
žena i omladine). 

Sveti Alojzije Stepinče, moli se za 

nas! 

Zagreb, na Uskrs 1993. 


lavi. Tada mi je rekao, da bi crkvu tre¬ 
balo što prije popraviti, jer se vide 
velike pukotine na crkvi sa strane 
Kaznione. On je to vidio, kad su ga 
vodili na kupanje u staru zgradu 
Kaznione. 

U tom razgovoru blaženik mi je 
rekao: »Ništa se nemojte bojati! Vi će¬ 
te crkvu natrag dobiti. U knjizi Pro¬ 
povjednika piše: 'Sve ima svoje vrije¬ 
me; vrijeme rađanja i vrijeme umi¬ 
ranja; vrijeme rušenja i vrijeme gra¬ 
đenja'.« (radi više većih pukotina na¬ 
ša župna crkva bila je komisijski zat¬ 
vorena 1952. g., jer je opasna po život 
građana!) Ja sam tada mislio: netko 
će možda dobiti crkvu natrag za 1000 
godina, kada nestane komunizma, 
ali se nikako nisam mogao nadati, da 
ću ja to doživjeti, da nakon 37 godi¬ 
na, baš ja opet u njoj služim sv. Misu 
na Bezgrešno Začeće 1989. g. 

Tom zgodom blaženik mi je pri¬ 
povijedao jedan događaj iz Kaznio¬ 
ne: 

»Bilo je to jedne nedjelje popod¬ 
ne. Stražar, koji je bio dežuran na na¬ 
šem odjelu, bio je pijan. Psovao je Bo¬ 
ga Stepincu i derao se: idem da ga 
ubijem! Već je počeo stavljati ključ u 
bravu na mojim vratima. Ja sam se 
tada počeo spremati na smrt. Tada je 
odnekudadojurio drugi stražar, svla¬ 
dao je toga pijanca i nekamo ga od¬ 
veo.« 

Toga istog dana, kad sam ja bio u 
Krašiću, bila su u posjetu blaženiku i 
dva svećenika iz Gradišća. Svi smo 
zajedno bili s našim blaženikom na 
objedu. Poslije objeda pošli smo na 
adoraciju. Pred crkvom je jedan sve¬ 


Natječaj za pjesme 
o blaženom Alojziju 

Na poziv za pisanje pjesa¬ 
ma i recitala o bi. Alojziju Ste¬ 
pincu odazvalo se preko stoti¬ 
nu čitatelja Glasnika. Na 
uredništvo Postulature pris¬ 
pjelo je oko 270 radova. Svi su 
oni dani na uvid teološkim 
stručnjacima i književnim kri¬ 
tičarima. Njihovo je mišljenje 
da najveći dio prispjelih rado¬ 
va nije za objavljivanje u anto¬ 
logijskoj zbirci pjesama o bi. 
Alojziju Stepincu. 

Pojedine pjesme i recitale 
povremeno ćemo i dalje ob¬ 
javljivati u Glasniku, zahvalni 
za suradnju svima koji su svo¬ 
jim radovima iskazali svoju 
pobožnost i ljubav prema bi. 
Alojziju Stepincu. 


ćenik, koji je bio urednik vjerskog lis¬ 
ta u Gradišću, upitao: »Da li je istina, 
kako se vani priča, da zapravo Vi vo¬ 
dite Nadbiskupiju zagrebačku?« Na¬ 
kon kratke stanke blaženik je odgo¬ 
vorio: »Ja ništa ne potpisujem!« 

Kako su ta dva svećenika dopu¬ 
tovala u Krašić svojim autom, iza 
adoracije su i mene i moj bicikl od- 
vezli u Zagreb. 

Našeg sam blaženika poznavao 
od mladosti. To je bio sveti čovjek. 
On je bio sav uronjen u Boga. On nije 
mogao izgovoriti par rečenica, a da 
se nije sjetio Boga i Božje providnosti. 
Svima, pogotovo nama svećenicima, 
bio je divan primjer strpljivosti i us¬ 
trajnosti u svetoj vjeri. Posebno bio je 
odlučan njegov stav prema Sta- 
leškom udruženju. Mi, svećenici, to 
smo dobro znali. Nismo se dali ni za¬ 
varati ni prestrašiti. 

Ohrabren i utješen od našeg bla¬ 
ženika, s velikom sam se radošću 
vratio u Lepoglavu, jer sam imao os¬ 
jećaj da sam razgovarao sa svecem! 

Mato Repić 


Lepoglavski župnik 
Mato Repić u Krašiću 1953. 

Potpun martirologij hrvatskog na¬ 
roda iz ovog doba komunističke strahov¬ 
lade neće se nikad moći sastaviti. Pri¬ 
tom mislimo samo na fizičke muke, a 
komunistički je specijalitet zapravo 
duševno mučenje, sistematsko stvara¬ 
nje jezovitosti zatvaranjem, logorova¬ 
njem i nestajanjem - po noći, što kao 
ogromna mreža nevidljive nemani 
pada na duše u očaju čekanja, tko je 
na redu. 

Kad su u travnju prošle godine 
doprli k nama glasi, da se primiče 
partizanska vojska, mnoge su stotine 
tisuća naroda ostavile svoju kuću, 
zemlju i domovinu, ne bi li u pa¬ 
ničnom bijegu prema sjevero-zapadu 
dohvatili anglosasku vojsku i spasili 
gole živote. Bili su vraćeni, dohvaće¬ 
ni od partizana. Sad je otpočeo 
»križni put«. 

Ne samo domobranci (a jedva da 
je bio koji ustaša), nego staro i mlado, 
seljak i inteligencija, ženske i djeca, 
sve je moralo trčati natrag. Upravo trča¬ 
ti, jer su kolone pratili partizani na ko¬ 
njima trkom, i tko je od iznemoglosti pao, 
ubijen je. Kroz taj »špalir« leševa po 
cestama nadolazile su daljnje kolone, 
da bude gušći špalir. Kosturi, koji su 
po tri, pet i osam dana jeli travu i lišće, 
zavidjeli su mirnim životinjama, što pa¬ 
su na poljima. Prolazilo je roblje kroz 
sela. Pred jednom kućom stoji selja- 
kinja, spazi u koloni svoga brata, i on 
je zamoli pehar vode, pa kad mu do¬ 
nese i on posegne da dohvati, ubijen je. 

Ali nama nije do toga, da evoci¬ 
ramo osjećaje nad pojedinim zloči¬ 
načkim i zvjerskim scenama. Počevši 
od onih desetaka tisuća zarobljenih 
bjegunaca, koji su bili već na sjever¬ 
noj granici odmah postrijeljani, pre¬ 
ko drugih desetaka tisuća, koji od 
početka do danas netragom nestaju, i 
dalje do mučenja po tamnicama i lo¬ 
gorima, do bacanja živih ljudi u du¬ 
boke gorske jame - sve bi to trebalo 
prikazati, da bude potpuna slika 
»triumfa pobjede i slobode« u patnja¬ 
ma hrvatskog naroda. 

Ali ipak nešto letimično da nave¬ 
demo. 

Čim je partizanska vojska prešla 
iz Srbije u hrvatske krajeve u Srijemu 
i Slavoniji, iza kako je u Srbiji i Beog¬ 
radu poubijala mase svijeta, radila je 
to isto, kud god je prolazila i kod Hr¬ 
vata. U Vinkovcima npr. i po selima 
oko Vinkovaca pozatvarala je i poubi- 


Zbog zanimanja čitatelja za hrvatsku »Crnu knjigu«, koja je pod naslovom 
Crna knjiga o grozovitostima komunističke vladavine u Hrvatskoj zapisana u 
proljeće 1946., a Postulatura za proglašenje svetim blaženog Alojzija Stepinca 
ju je po prvi put objavila u studenome 1999., donosimo u ovom dvobroju Glasni¬ 
ka I. poglavlje naslovljeno riječima: U Hrvatskoj nema osobne slobode, ni 
slobode od straha, ni slobode tiska, ni slobode govora ni zbora ni udruži¬ 
vanja. 



Utemeljitelj hrvatskih kar¬ 
me lićanki mons. Alojz i je Ste- 
pinac u vrtu Karmela (1944.), 
dok još nije bila uspostav¬ 
ljena klauzura ni izgrađen 
klauzirni zid. Prate ga maj¬ 
ka Priorica i njezina zamje¬ 
nica. 


dovezenih po svoj prilici iz Zagreba. 
Iza nekoga vremena i tih je logoraša 
nestajalo netragom, valjda zato da se 
ne doznade za njihov posao. 

U Samoboru, blizu Zagreba, bio 
je u početku logor, kamo su strpali 
dio onih, koje su na bijegu uhvatili. 
Tu su ih oko dvije hiljade ubili i koje¬ 
kuda pokopali. Očito su ih i pred 
smrt mučili, jer se našlo i takvih 
zvjerstava: crijeva pokojnika su bila 
pomno izvađena i stavljena na trup¬ 
lo. 

Zvjerstava je bilo posvuda koje¬ 
kakvih. Npr. u Novom Marofu u Hr¬ 
vatskom Zagorju su nekoliko osoba, 
čim su došli, uhvatili, zatvorili i u 
zatvoru ih polili benzinom i zapalili. To 
su učinili i s ranjenicima u Zagrebu u 
bolnici na Rebru. Iza kako su ih mu¬ 
čili (njih oko 150), odvezli su ih u ba¬ 
rake u Maksimir, i barake zapalili. 


jala masu građanskog i seljačkog svijeta. 
Tako je samo u jednom selu, u Gra¬ 
dištu kod Vinkovaca, ubila sedamde¬ 
set mladih ljudi, većinom domobra¬ 
na. U gradu Sisku su po priznanju 
samih partizana odmah po dolasku 
na vlast ubili najmanje sedam stotina 
ljudi. Pokapali su ih noću po ob¬ 
ližnjim šumama. 

U Zagrebu su napunili zatvore i 
logore ljudima, a onda ih pomalo 
svake noći u okolici Zagreba po šu¬ 
mama mučili i ubijali. U Gornje 
Vrapče kraj Zagreba su tjedne i tjed¬ 
ne, od početka pa sve do nedavno, 
više puta svake noći, a redovito po 
nekoliko noći u tjednu, kamionima 
dovozili nepoznate ljude i tamo ih u 
šumi kod jedne pećine likvidirali. Vi¬ 
še puta se čuo jauk tih jadnih žrtava. 
Među dovezenima iz Zagreba tamo 
je ubijeno i tridesetak domaćih ljudi. 
Slično je u početku bilo i u 
drugim selima oko Zagre¬ 
ba, ispod Zagrebačke gore, 
napose u Šestinama, Grača- 
nima. Remetama, u Maksi- 
mirskoj šumi. Na stotine i 
tisuće su tu ubijeni bez su¬ 
da i zakopani po šumama. 

Te su stvari poznate seljaci¬ 
ma tih sela, koji su lešine 
morali zakapati. 

Kroz tjedne i tjedne su 
neki logoraši iz logora Ke- 
restinec svake noći pokapa¬ 
li u šumi u Rakovom poto¬ 
ku po trideset lešina. 

Na Kordunu (kota br. 13) su ubili 
preko pet tisuća zarobljenih hrvat¬ 
skih domobrana najmlađih godišta, 
koje su kamionima dovezli preko 
Karlovca u Zagreb. 

Kod Knina u Dalmaciji likvidira¬ 
li su 369.diviziju (tzv. vražja divizija) 
- zapravo njemačka, a sastavljena u 
većini od Hrvata, koje su u nju Ni¬ 
jemci bili prisilno strpali. Tu je s Ni¬ 
jemcima stradalo oko šest tisuća Hr¬ 
vata. 

Slično je bilo i drugdje po hrvat¬ 
skim krajevima. No najviše je bjegu¬ 
naca stradalo još u samoj Sloveniji. 
Npr. kod Kočevja, gdje su ih u masa¬ 
ma (računa se oko 20.000 - 22.000 lju¬ 
di: deset vlakova po 40 vagona!) digli 
minama u zrak i oko 1.500 časnika 
ustrijelili; pa u blizini Maribora, Celja 
itd. 

To je tek nešto iz te prave katastro¬ 
fe hrvatskog naroda. Hrvatski je narod 
kroz tri stotine godina, stojeći na bra¬ 
niku Europe, od Turaka bio tama- 
njen, ali jedva da bi se što u toj borbi s 
Turcima moglo usporediti s ovom 
našom narodnom nesrećom, što su 
nam je zadali » osloboditelji «, partiza¬ 
ni. 

To je bio strašan, grozan početak 
izaratne kalvarije hrvatskog naroda . Ali 
samo početak, jer se Kalvarija nasta¬ 
vila i traje još i danas, a što nas još če¬ 
ka, ne znamo. 

Napunili se zatvori po cijeloj zem¬ 
lji, po gradovima i po selima. Puni su 
još i danas. Mjesece i mjesece se u nji¬ 
ma sjedi bez preslušanja, u strahu i 
bijedi. S preslušavanjima dođu i mu¬ 
čenja i fizička i duševna. Koliki su na¬ 
kon mjeseca zatvora pušteni bez 
ikakve presude, jer su bili nevini. Ko¬ 
liki su iz zatvora odvedeni, a ne zna 
se kuda. Nestalo ih je! Koliki, na smrt 
osuđeni, mjesecima čekaju u tzv. ćeli¬ 
jama smrti. 

Logori su po cijeloj zemlji natrpa¬ 
ni bijednicima, koji gladuju, muče se 
teškim poslovima, grubim postup¬ 
kom itd. Osuđeni su na deset, pet¬ 
naest, dvadeset i više godina prisilna 
rada, a više put za kakvu tricu. Jedan 
liječnik, koji inače surađuje s vlasti¬ 
ma, posjetio je logor X. Zgrozio se 
nad jadnim stanjem logoraša i stavio 
primjedbu, da se to protivi međuna¬ 
rodnim konvencijama. U kratko su 
ga zavrnuli, da to nije ništa. 

Najstrašniji su tajni tzv. podzemni 
logori. Biva to tako da ljudi netragom 
nestaju i nađu se u takvom logoru. Ili 
netko bude osuđen na smrt i javi se 
obitelji, da je strijeljan. Lažu. Odve¬ 



den je u podzemni logor (ili kamo u 
drugu državu: Bugarsku, Rusiju). U 
svakom slučaju on je za svijet mrtav. 
Dobiva broj i samo kao takav postoji. 
Njegova sudbina: glad, teški rad i 
druge patnje. Obično teški rad u rud¬ 
nicima. Doskora - kostur, sav ob- 
rašten, zapušten. Takvih logora ima- 
de nekoliko u Srbiji. Drže se dakako 
u tajnosti. 

Što nije u zatvoru i logoru, to čeka 
i strepi, kad će doći po njega. Nekomu 
dođu i potpišu mu i sekvestriraju 
imovinu, a da ne kažu razloga. Do- 
tičnik mjesece čeka u strahu, osobito 
po noći, kad će po nj doći, što će mu 
imputirati i kako će konačno proći. 

Od prostih, najgorih denuncijacija 
nije nitko siguran. Na najrafiranije na¬ 
čine se ljudima podmeću stupice i zamke. 
Špijunažom je prepletena kao đavolskom 
mrežom cijela zemlja. Za taj se posao 
služe podlim, pokvarenim dušama, 
pa i mnogim bivšim ustašama. Služe 
se čak i djecom, koja špijuniraju vlas¬ 
tite roditelje. Upravo to su najstrašnije 
duševne muke, vječiti strah, koji prodire 
u kosti, a živce drži neprestano u nape¬ 
tosti. Nitko se ne osjeća sigurnim, da mu 
se sutra neće dogoditi najgore. 

I sad se pitamo: Zar principi me¬ 
đunarodnih utanačenja i principi 
pravde, na koje se vlastodržci pozi¬ 
vaju u dnevnoj štampi i svjetskoj pro¬ 
pagandi, kad se radi o ratnim zločini¬ 
ma, prestaju važiti za poslijeratne 
zločine? Zar nije za ove nitko odgovo¬ 
ran? Zar će narodi imati povjerenje u 
moral pobjednika, ako se jedna država 
pod komunističkim režimom i sistemom 
hermetički zatvori, pretvori u tamnicu, 
logor, streljanu - i nitko se za to ne inte¬ 


Nadbiskup Stepinac u pratnji don 
Giuseppea Masuccia nadzire izgrad¬ 
nju Karmela u Brezovici 

resira ?! Da li je vlast, koja je sama 
zločinačka, moralno legitimirana 
progoniti ratne zločince? Vlast, u ko¬ 
joj može jedan ministar izjaviti, da 
treba kuglu u glavu zatjerati svako¬ 
me, tko nije zadovoljan sa sadašnjim 
stanjem, ili gdje predstavnik vlasti 
uoči izbora može zaprijetiti jednom 
čovjeku, da je glavom odgovoran, 
ako čitavo selo ne dođe na izbore, i 
ako on tu prijetnju ne zakopa sto me¬ 
tara u zemlju. 

Zar teror, i to nikad slućeni krva¬ 
vi teror, ne znači mučenje naroda!? 
Kad nitko nije siguran za svoj život, 
kad mora stalno strepiti, da ga noć ne 
proguta, zar to nije nikakav »poslije¬ 
ratni« zločin? Ili je teror samo ondje 
zločin, gdje ga takvim proglase ko¬ 
munisti, kad je to u njihovom osvaja- 
lačkom planu? 

U prvomajskim boljševičkim pa¬ 
rolama se govori o vječnom oslobo¬ 
đenju od ugnjetavanja njemačkih po¬ 
robljivača. A tko danas pita za 
porobljivače u Jugoslaviji? Tisuće i tisu¬ 
će činovnika, namještenika, radnika, 
bačeno je s obiteljima na ulicu, bez 
ikoje krivnje, samo zato da se ispraz¬ 
ne mjesta za partiju i za došljake iz 
šume. Tipičan je slučaj jednog tak¬ 
vog, koji je došao u ministarstvo 
zbog namještenja, i kad mu činovnik 
ponudi mjesto podvornika ili pazi- 
kuće, on to otkloni. Na upit činovni¬ 
ka izjavi, da je nepismen, a na daljnji 
upit, kakvo mjesto želi, odgovori, da 

mu je u šumi bilo obećano mjesto re¬ 
ferenta u ministarstvu. Takvim »re¬ 
ferentima« se daje kruh oduzet tisu¬ 
ćama sposobnih radnika. 

A sistematsko porobljivanje čita¬ 
vih staleža obrtničkih i trgovačkih? 
A oduzimanje imovine pod izlikom 
ratnih dobitnika? A pljačkanje žive- 
ža kod seljaštva? Izgladnjivanje na¬ 
roda, nije li mučenje? 

Naravno, neupućeni će se začu¬ 
diti, kako taj narod može šutjeti. Ali 
takav je doista neupućen. Jer ne zna, 
da je jedino u šutnji spas života. Samo 
jedan primjer: 

Na sveučilištu u Zagrebu, na Fi¬ 
lozofskom fakultetu, izbori su u 
stručne klubove. Bila je predana, uz 
teške smetnje i makinacije od strane 
partizana, i opozicijska lista kandi¬ 
data. Na skupštinu su partizani, koji 
su bili u manjini, dovukli kojekakve 
svoje tipove, proveli brutalni inkvi¬ 
zicijski sud nad svim kandidatima i 
potpisnicima s liste opozicije, nakon 
čega su ih silom izbacili iz dvorane, 
a vani ih je dočekala njihova rulja i 
nemilo i do krvi izbatinala, a studen¬ 
tice su i ošišali. A to je - makar je pr¬ 
vorazredna sramota i skandal za 
kulturnu Europu - tek sitnica prema 
drugim represalijama ma i najma¬ 
njeg pokušaja ma kakvog oponira¬ 
nja režimu. Tu posvemašnju nemo¬ 
gućnost otpora razumije tek onaj, 
koji živi u sistemu, gdje u svakoj ku¬ 
ći ima po jedan član s nalogom orga¬ 
nizacije, da nadzire i izvješćuje, što 
tko govori, tko dolazi u posjete, s 
kim se razgovara, tako da ljudi na 
rastanku dogovorno utanače temu 
razgovora za slučaj hapšenja. Ne 
znamo, da li je glavni sekretar orga¬ 
nizacije Ujedinjenih naroda imao 
pred očima i ovu stvarnost u Jugos¬ 
laviji, kad je izjavio: »Slobodno iz¬ 
mjenjivanje misli i činjenica između 
naroda i država svijeta predstavlja 
za naš rad ono, što krv predstavlja 
za život. Ne smijemo zaboraviti, da 
još uvijek ima zemalja, kojima up¬ 
ravljaju stranke s fašističkim ili na¬ 
cističkim idejama, koje su možda ka¬ 
muflirane pod novim ruhom, ali im 
je sadržaj isti.« 

Ista stvar, koja se pred godinu dana 
zvala fašizam, danas je dobila ovdje na¬ 
ziv istinske, narodne demokracije. Pro¬ 
mijenili su se samo akteri. Metode 
su iste, danas znatno usavršene. On- 


Nadbiskup Stepinac u jednoj obitelji 
nakon krštenja njihova djeteta 


da su nestajali ljudi kao i danas (da¬ 
nas u daleko većoj mjeri). Onda se 
pljačkalo narod, kao i danas. Onda je 
režim ugušio slobodnu štampu, kao 
i danas. Onda je režim proglasio se¬ 
be narodom, kao i danas. Onda se 
obmanjivalo svijet, kao i danas. Sa¬ 
mo što je danas dotjerana organiza¬ 
cija propagande. Čehoslovački sin¬ 
dikati, Maurice Thorez 1 - svi oni 
jednako znadu kako je u Španjolskoj 
i kako je u Jul. Krajini. (Možda ne 
znaju, kako je slobodoljubivi režim 
poslao u Julijsku Krajinu tri tisuće 
»Svetog Pisma«, koje je komunis¬ 
tička štamparija morala zgotoviti ra¬ 
deći dan i noć - dok se izvan Krajine 
odstranjuju križevi i zlostavljaju 
svećenici. Kakvih li paradoksa!) 

Kako je u Hrvatskoj, to se daka¬ 
ko ne može znati po tome, što se na¬ 
ziv »OZNE« izmijenio novim nazi¬ 
vom. Niti po informacijama nekoga, 
tko je u službi OZNE, ili je pušten iz 
njezinih pandža, da za nju agitira. 
Stranac neće ni kod širokih slojeva 
naroda dobiti potpun uvid u stvar¬ 
nost, jer su kao zastrašene ovce pred 
vukovima. Zato ponavljamo: Jedini 
je spas u apsolutno osiguranim slobod¬ 
nim izborima. Nakon njih će ovaj bli¬ 
jedi prikaz - namijenjen prvoj infor¬ 
maciji - dobiti svoju punu potvrdu 
najcrnje činjenične istine. 

Da po slobodnim izborima dola¬ 
ze narodu druge slobode, dok po 
nasilnički provedenim izborima os¬ 
taje vlast u nasilničkim rukama, tako 
je očito, da ne bi ni trebalo pozivati 
se na sporazum Tito 2 - Šubašić 3 od 1. 
studenoga 1944. U njemu je garanti¬ 
rano »sprovođenje demokratskih 
sloboda: osobna sloboda, sloboda 
od straha, sloboda vjeroispovijesti i 


savjesti, sloboda govora, štampe, 
zbora i udruživanja«. U dodatku od 
7. prosinca - prva točka garantira 
»punu slobodu izbora«. Četvrta 
točka kaže da će »sudstvo u demok¬ 
ratskom duhu suditi po zakonu i 
savjesti«. Sve ove slobode pretpos¬ 
tavljaju slobodu izbora, koja ne sa¬ 
mo što nije bila »puna«, nego je bila 
sasvim prazna, nikakova, u punoj 
mjeri nasilja. Zato su i sve druge slobo¬ 
de ostale samo prazne riječi spomenutog 
sporazuma, dok je stvarnost njihova 
najsurovija negacija. 

I opet samo letimično, kako ot¬ 
prilike u praksi izgledaju te sve »slo¬ 
bode«. 

U prvom redu sva štampa je komu¬ 
nistička. Opozicija nema tiska ni mo¬ 
gućnosti, da je izdaje. Isto tako nema 
mogućnosti, da izađe ma kakva knjiga 
osim komunističkih. Ministarstvo 
uporno odbija molbe za papir, koji je 
sav racioniran, tj. u rukama komu¬ 
nističke partije. Skoro sve tiskare su 
konfiscirane, a ono nekoliko malih, 
koje su još u privatnim rukama, tako 
su pod terorom, da se boje preuzeti 
ma kakav posao, koji nije »blagos¬ 
lovljen« od partije. Radi letaka, um¬ 
noženih na stroju, pale su osude na 
logorski prisilni rad od 5-15 godina, 
a nekoliko i na smrt! Iz inozemstva 
nam tisak također ne smije dolaziti. 
Knjige, koje su izašle za vrijeme rata, 
stavljene su cenzurom većinom na »in¬ 
deks«! Nakladna poduzeća su » glajhšal - 
tovana «. 4 Knjižare također većinom 
konfiscirane . 

Lijepa književnost, a i ostala umjet¬ 
nost, ukoliko se pojavljuje, proizvodi 
samo nekoliko komunista i komu- 
nistoida, a svi drugi proizvodi su 
ugušeni i onemogućeni. Književnici 

i umjetnici, koji nisu u službi režima, 
osuđeni su kao »kolaborcionisti«, 
neki na logor, neki na gubitak »na¬ 
cionalne časti«, na gubitak službe, 
namještenja itd. 

Radio stanice su potpuno u ruka¬ 
ma komunista. 

Kinematografi su konfiscirani i da¬ 
ju gotovo samo ruske komade. 

Sva su kulturna društva, špor¬ 
tska društva, humanitarna društva 
ili »glajhšaltovana« ili ukinuta. Ne 
može se ni pomisliti, da se osnuje 
koje društvo, koje ne bi bilo od parti¬ 
je »blagoslovljeno«. Držati kakav 
sastanak, skupštinu ili slično, goto¬ 
va propast. Ako se slučajno na ulici 
nađu trojica ili četvorica u razgovo¬ 
ru, oni su već sumnjivi. Ljudi razgo¬ 
varaju šapćući ili uopće šuteći prola¬ 
ze jedan kraj drugoga. 

To je evo nekoliko nabačenih, 
općenitih činjenica, koje karakterizi¬ 
raju stvarnost s obzirom na slobode 
govora, pisanja, udruživanja. 

Možda neki inozemci dolaze 
ovamo u očekivanju, da će prisus¬ 
tvovati uličnim scenama hajke na 
ljude, kao u velikim lovovima, pa 
kad to ne vide, drže da su ustanovili 
»provedene sve slobode«. Ali oni ne 
vide one tisuće, koje nestaju, koje po noći 
šuma proguta, pa se tek u rijetkim ideal¬ 
nim slučajevima poruči rodbini, gdje će 
pronaći ubijenoga. Dotični inozemci 
ne vide i ne znaju, kako se ženi, maj¬ 
ci, djeci službeno saopći, da im je 
hranitelj ubijen, a on u podzemnoj 
tamnici biva mučen! Oni ne vide, 
kad ulicama prolaze, tko u kućama 
plače i gladuje i očajava. 

Zašto nitko to ne ustanovi? Zar 
je tlačenje slobode tolerirano, sve 
dok nije ugrožen međunarodni mir i 
sigurnost? Kako to, da u Španjolskoj 
ne bi ni trebalo ustanoviti, da li pos¬ 
toji takva situacija, »jer je to pozna¬ 
to«, - dok u Jugoslaviji to ne treba 
ustanoviti, jer mora ostati nepozna¬ 
to. Koji podržavaju situaciju u Ju¬ 


goslaviji, bune se protiv »pristaša i 
obožavaoca politike nemiješanja«, 
kada se radi o Španjolskoj i dok se 
sami itekako miješaju u situaciju u 
Jugoslaviji, istodobno ne dopuštaju 
ni pomisliti kome drugome, da bi 
ipak trebalo zaviriti, kako je to uisti¬ 
nu u toj »sretnoj i slobodnoj Jugosla¬ 
viji«. 

No hrvatski narod ima krvavih 
dokaza, i razloga, da bude »pristaša 
i obožavalac« politike miješanja. 

Zar u Hrvatskoj nije ugrožen me¬ 
đunarodni mir, kad je nepodnošljiva si¬ 
tuacija već tako daleko dovela, da se ši¬ 
rom zemlje događaju međusobna 
ubijanja! Zar se samo u Španjolskoj 
»proganjaju rodoljubi«, i zar samo u 
Indoneziji »teče krv boraca za slobo¬ 
du« i zar se samo u Grčkoj »ne¬ 
kažnjeno goni rodoljube« - kako je 
ustanovila međunarodna federacija 
demokratskih žena? Ako one nasto¬ 
je spriječiti »strahote novoga rata«, 
zar ih ne bi mogli iznenaditi progoni 
i krv u Hrvatskoj? 

U Hrvatskoj, ne samo da vlada 
ekonomski sistem likvidacije privat¬ 
nog sektora - što bi preopširno bilo 
ovdje pobliže osvjetljivati, počevši 
od prisutnosti sovjetskih »rukovodi¬ 
laca« do sveopće oskudice - tu vlada 
likvidiranje čitave generacije, osim 
potrebnog broja »majmuna« za pri¬ 
silne radove i mitinge. U Hrvatskoj 
je čovjek prestao biti čovjekom i postao 
puka stvar - postao objekt vlasništva 
vladajućeg kolektiva, i stoga je ostao 
potpuno lišen svih osobnih prava. Dok 
je u kapitalizmu privatni vlasnik 
zasnivao svoju ekonomsku egzis¬ 
tenciju na radu drugih, po ekonom¬ 
skom i socijalnom sistemu u Hrvat¬ 
skoj zasniva se vlasništvo nad ljudima 
- na nasilju. Da ne bi privatno eko¬ 
nomska egzistencija bila zaštitom 
protiv izrabljivanja i osnovicom 
osobne slobode, vlastodršci u punoj 
mjeri oduzimlju jedno i drugo. 
Obespravljena masa mora trpjeti 


Vjernici nepoznate župe na Euharistij- 
skom kongresu u Jastrebarskom 13. ko¬ 
lovoza 1939. 


sve, što dolazi od vladajuće grupe. 
Ta je masa »narod« kao objekt, a gru¬ 
pa je »narod« kao subjekt. 

Pogledajmo još posve ukratko 
»socijalni sistem«, i bit će svakome još 
jasnije, da smo mi zaista narodni lo¬ 
gor, utamničena zemlja, gdje nema 
ni govora o kakvoj slobodi. 

Taj se sistem sastoji od sindikata 
i uličnih odbora. Sindikalna centrala 
ima brojčane podružnice. Članovi 
svake podružnice imaju danomice 
dolaziti u centralu na referat o situa¬ 
ciji u podružnici, i na primanje di¬ 
rektiva. Na primjer: učitelji dobiju na¬ 
log, da ispitivanjem školske djece 
doznaju, kako se u njihovoj kući živi, što 
rade roditelji, o čemu govore, tko k njima 
dolazi. Jedan se učitelj ustručavao vr¬ 
šiti taj posao špijunaže i odmah je 
bio otpušten. 

U podružnicama moraju člano¬ 
vi održavati tjedne sastanke ili »us¬ 
mene novine«. Osim toga su »zidne 
novine« posebni ulični »tužilac«: bdije 
nad svakom dušom. Svi se tužioci 
mjesečno sastaju kod javnog tužio¬ 
ca, koji podiže optužbe kao državni 
organ. Tu se, na primjer, učiteljica tu¬ 
ži, kako je teško raditi s djecom, jer 
vjera kvari mlade duše. 

Podružnica ubire od članova 
najrazličitije novčane prinose. Slično 
je u uličnim odborima, koji preko 
kućnih delegata vrše kontrolu nad sva¬ 
kim ljudskim bićem. Opet prinosi, pri¬ 
silni radovi, političke pouke, osobni 
izvještaji. 

Stvara se rajonska kartoteka s 
»karakteristikama«. S negativnom ka¬ 
rakteristikom nemoguće je dobiti 
namještenje. Odzimaju se živežne 
iskaznice. Dirigiraju se iz tih ustano¬ 
va ulične manifestacije, oduzimlju 
se imovine i određuju novčane glo¬ 
be, itd. Dakle, potpuni sistem »kolek¬ 
tivne mašine« (u »ideološkoj« termo- 
nologiji). 

U ratno se doba radilo o prolaz¬ 
nim zlima, o pojedinačnim i uglav¬ 
nom poznatim slučajevima. Sada se 
radi o sistemu i nepoznatim sudbi¬ 
nama onih, koji nestaju. Prije je od¬ 
lučivao ratni okupator, a sada sov¬ 
jetski sistem. Ministarstvo traži 
hitnu pošiljku željeznog materijala 
iz industrije Jesenice, a sovjetski ru¬ 
kovodilac industrije to uskraćuje. 
Sistem je sve do ispisivanja po kuća- 


102 


Sluga Božji Alojzije Stepinac 7 (2000) 3^ 

















CRNA KNJIGA 


ma s izbornim parolama i dosadašnjice brisanja (preliča- 
vanja). Sistem dirigiranja politike, gospodarstva, sudstva, pro¬ 
tuvjerske propagande, štampe. Dirigirane strave i bijede, a 
nadasve sistem obmanjivanja i zatiranja ljudskih života. Koji 
političari nisu taj sistem predviđali prema sovjetskom 
uzoru, ostat će u historiji primjerom buržujske naivnosti. 

I u Hrvatskoj je još pred godinu dana bio ipak neki 
mali postotak pučanstva za komunistički režim - danas 
su preostale rijetke iznimke. Ideologija parola je izgubila 
tlo. Opravdani je individualizam nerazoriv. On uključuje 
prava i slobode, koje i komunisti prepuštaju budućnosti 
(kao i fašizam), uništavajući ih u sadašnjosti. Ta bu¬ 
dućnost stvarno znači: zavladati nad čitavim svijetom , gdje 
će pojedinci biti samo dijelovi stroja. 


1 Thorez Maurice, rođen je 28. travnja 1900, a umro 12. srpnja 
1964. Od 1930 do smrti bijaše generalni sekretar Komunističke 
partije Francuske. 

2 Josip BROZ (Tito), rođen je u Kumrovcu, 25. svibnja 1892., a 
umro u Ljubljani, 4. svibnja 1980.; vrlo mlad postao je član Ko¬ 
munističke partije; po Staljinovom određenju postao je i pred¬ 
sjednik Komunističke partije Jugoslavije. Po završetku 2. svjet¬ 
skog rata provodio je, po Staljinovom uzoru, bezbožni sustav i 
diktatorsku vlast. 

3 Ivan ŠUBAŠIĆ, odvjetnik i političar; rođen je u Vukovoj Go¬ 
rici, 28. V. 1892., a umro u Zagrebu, 22. III. 1955. Dobrovoljac na 
solunskoj fronti. Diplomirao pravo u Zagrebu. Član vodstva 
HSS-a. 1944. godine bio je predsjednik Vlade Kraljevine Jugo¬ 
slavije u Londonu. U prvim mjesecima nakon 2. svjetskog rata 
bio je ministar vanjskih poslova Jugoslavije, ali ga je Tito, uvevši 
totalitarni i komunistički sustav, uskoro odbacio. 

4 Glajhšaltovati - upraviti sve u jednom smjeru, izjednačiti, 
izravnati. 


Tko je Pavao Vuk-Pavlović? 

Donosimo na ovome mjestu dopis i svjedočanstvo 
prof. dr. Ante Vukasovića o hrvatskom filozofu i pedagogu 
Pavlu Vuku-Pavloviću, čiji je on lik i djelovanje otkrio opi¬ 
sano u jednom dijelu »Crne knjige«. 

Upravo sam pročitao Vašu »Crnu knjigu o gro- 
zovitostima komunističke vladavine u Hrvatskoj«. 
Čestitam! To je trebalo objaviti. Budućim naraštajima 
moramo ostaviti svjedočanstvo o vremenu u kojemu 
smo živjeli. 

Primijetio sam i jedan detalj uz kojega Vam želim 
priopćiti jedan podatak. Na str. XXXI. napisali ste: 
»Studenti idu pače tako daleko, da javno protestiraju 
protiv profesora, koji u svojim predavanjima zastupa 
filozofsko načelo apsolutne istine i objektivnog pra¬ 
va. Osim toga traže da sva pouka bude napredna, što 
u njihovom jeziku znači marksistička.« 

Mislim da se to odnosi na hrvatskoga filozofa i 
pedagoga Pavla Vuk-Pavlovića, koji je djelovao s po¬ 
zicija filozofijske, kulturne i vrijednosne pedagogije 
(Koprivnica, 2. II. 1894. - Zagreb, 13. XI. 1976.). Bio je 
docent na Filzofskom fakultetu u Zagrebu od 1929. 
do 1941. Te godine je suspendiran i umirovljen. Na¬ 
kon rata reaktiviran, ali su studenti marksističke us- 
mjerbe protestirali protiv njegovih predavanja. Zbog 
toga je nešto kasnije udaljen sa Sveučilišta. Od 1948. 
radi u Sveučilišnoj knjižnici kao viši bibliotekar. 
God. 1958. izabran je za izv. prof., a 1961. za redov¬ 
nog prof. u Skoplju. Tamo je organizirao i vodio stu¬ 
dij filozofije. God. 1969. odlikovali su ga Ordenom 
bratstva i jedinstva sa zlatnim vijencem. Umirovljen 
je 1972., vratio se u Zagreb, gdje je umro 1976. 

Prof. dr. Ante Vukasović 


IZ KNJIGE 
DOJMOVA 

Zahvalni smo Bogu što smo danas mogli pohoditi Krašić, 
župnu crkvu i župni dvor, gdje je blaženi Alojzije umro, po¬ 
moliti se na njegovom grobu u Katedrali i posjetiti ovu lije¬ 
pu zbirku! - 3. lipnja 2000. (Slijede potpisi župnika J. Bana 
te 30 vjeroučenika) 

***** 

12. lipnja 2000. 

Dobri Pastiru Alojzije, želim Ti reći veliko hvala što si mi po¬ 
mogao da popravim ocjene. Molim Te, vodi me do cilja: da 
postanem svećenik. 

Vladimir Perković, sjemeništarac 

***** 

BI. Alojzije Stepinče, zahvaljujem za svoju obitelj, stavljam 
ih pod Tvoje okrilje i zaštitu. Zahvalna obitelj Prološčić -17. 
lipnja 2000. 

'19. lipnja 2000. godine Velikog Jubileja 


Blaženi Alojzije! 

Gledajući ovu spomen zbirku koju su ovdje, Tebi u čast, 
postavili vrijedni ljudi, ponovno mi se u mislima okretao fi¬ 
lm tvojega svetoga i mučeničkog života. Veselio sam se ka¬ 
da sam gledao slike i uspomene iz tvojega djetinjstva, a 
rastužio sam se što se nikada nisi mogao prošetati u kardi¬ 
nalskom odijelu po našoj Zagrebačkoj prvostolnici. No i to 
ruho i sve uspomene koje podsjećaju na tebe veliki su svje¬ 
dok tvoga blaženog i svetog života. Zahvaljujem ti na svim 
uslišanim molitvama. Hvala ti što sam u tebi našao zaštit¬ 
nika i zagovornika kod Boga na putu prema svećeničkom 
zvanju. Još jednom hvala Ti od srca. 

Hrvoje Cirkvenec, Koprivnica 

26. srpnja 2000. Sv. Ana 

Sretni smo što imamo ovakav uzor, kao što je naš Kardinal 
Alojzije Stepinac. Hvala svima koji čuvaju uspomenu na 
njega, njegovu veliku vjeru i neizmjernu strpljivost. Dragi 
Kardinale, hvala ti i svetačka slava za Tvoju žrtvu, za jedin¬ 
stvo Crkve Kristove i slobodu naše Hrvatske. Molimo te za 
zagovor i pomoć na našem zemaljskom putu. 

Obitelj Bedrina iz Pule 

Simpozij o kardinalu Stepincu 



BEDEM CRKVE U 
HRVATA - STEPINAC 
MU JE IME... 


Dio procesije na Euharistijskom 
kongresu u Jastrebarskom 13. kolo¬ 
voza 1939. 


U ovom broju Glasnika donosimo 
nekoliko predavanja i pjesama iz¬ 
govorenih na Simpoziju o blaže¬ 
nom Alojziju Stepincu održanom 
u hotelu Adriatic u Opatiji, 16. i 17. 
listopada 1999. 


MOJA JE SAVJEST 
ČISTA! 

Čl. 1 

Savjest mi je čista i mirna pred Bogom, 
pred Svetom Stolicom i mojim narodom. 

čl.2 

S Rimskom svetom Crkvom u jedinstvu 
živim. 

Ako je to crimen, smatrajte me krivim, 
čl. 3 

Na Petrovoj stijeni ja s narodom svojim 
uzdignuta čela pred poviješću stojim. 

čl. 4 

Crveni iV crni, meni je svejedno - 
vuk u ovčjem runu razmišlja tek jedno. 

čl. 5 

Udarit Pastira, stado preplašiti. 
Zlima, zao naum, neću priuštiti, 
čl. 6 

Pod cijenu života ostajem uz svoje. 
Znam, toga se najviše mrzitelji boje. 
čl. 7 

Optužba se čita, riječi lažno zvuče. 
Presuda je, ipak, donesena jučer, 
čl. 8 

Odgovaram šutnjom poput Učitelja. 
Svjedocima, lažnim, zar da dam veselja? 
čl. 9 

Ništa olakotno ne želim primiti. 

Iz ljubavi činih što morah činiti, 
čl. 10 

U ljubavi naspram roda hrvatskoga 
ne dam se natkrilit ja ni od koga. 

Joža Prudeus, Kneza Domagoja 14, 
10 432 Bregana 


Godine Gospodnje - ljeta 1998. 
goloruki hodočasnik Evanđelja, na 
mučeničkom tlu zemlje Hrvata 

3 . listopada, 

Ivan Pavao II. papa... 

u Mariji Bistrici 
proglasio je 

Slugu Božjega, 
biskupa mučenika 

dr. ALOJZIJA STEPINCA 
blaženikom... 

Danas ovdje i sada u zemlji Hrvata, 
on zvani Stepinac, bedem je Crkve! 

Najsvjetliji lik! 

Tumač najizvornije hrvatske tradicije! 

Svojom prisutnošću, svojim radom, 
svojom hrabrošću i strpljivošću, 
svojom šutnjom, 
prisilnim boravkom u Krašiću 

i napokon, svojom smrću, 
spremno je prinio sebe 
kao najveću žrtvu - za 
VJERU i DOM! 

Za krst časni i slobodu zlatnu! 

Za Crkvu i naciju, ovjenčan danas 
blistavim znakom mučeništva, 
zagrebački nadbiskup i 
kardinal Svete Rimske Crkve - 

samo tridesetosam godina poslije 
prerane smrti, uzrokovane 
dugotrajnim patnjama sužanjstva... 


Ugledni sin ove 
blagoslovljene zemlje 
uzdignut na čast oltara, o 

stotoj obljetnici svojega rođenja! 

Sada se povjerava sjećanju svojih suna¬ 
rodnjaka - n a m a - s blistavim zname¬ 
njem mučeništva. 

U njegovu liku sažeta je cijela tragedija, 
stoljeća dvadesetoga - 

obilježena velikim zlima fašizma, nacizma 
i komunizma... 

U njegovu liku blista u punini katolički 
odgovor: 

vjera u Boga, poštivanje čovjeka, ljubav 
prema svima potvrđena praštanjem... 

Jedinstvo s Crkvom i 
Petrovim nasljednikom... 

U njegovu liku vidljiva je pobjeda 
Kristova Evanđelja nad totalitarnim 
ideologijama. 

U njegovu liku predstavlja se 
HRVATSKA, koja želi oprostiti i pomiriti 
se... 

Hrvatska koja želi pobjeđivati 
- zlo dobrim! 

Moguće je to, samo ako sve 
izvire iz ljubavi! 

Pripremila 
S. Karmela Dominković 
milosrdnih SS. Sv. Križa - Đakovo 


104 


Sluga Božji Alojzije Stepinac 7 (2000) 3^4 





















SIMPOZIJ 




STEPINAC 
I LAICI 

U SVEZI PROMIŠLJANJA 
POLOŽAJA LAIKA U 
DANAŠNJOJ HRVATSKOJ 


blago svete vjere katoličke i da osta¬ 
nu vjerni Crkvi Kristovoj.« 

Dakle, naš Blaženik vrlo pouzda¬ 
no znade, da postoji u vjerničkom 
puku osobito jasno pamćenje, da je 
ovaj narod u svojoj povijesti bio uvi¬ 
jek spreman na žrtvu, a da bi ostao 
vjeran Petru i Crkvi. 

Kardinal je svjestan, već na prim¬ 
jeru zlostavljanja i žrtvi njegove obi¬ 
telji, na žrtvi članova hrvatskog epis¬ 
kopata, na tolikim žrtvama klerika i 
premnogim patnjama vjernika-laika, 
da je potrebno jasno osvježiti ono što 
je zapisano u memoriji naših suna¬ 
rodnjaka-vjernika, da mi samo nas¬ 
tavljamo putovanje, idemo onim 
smjerom, koji će Kardinal pojasniti, u 
prosincu 1954. godine, u pismu vjer- 
niku-laiku dr. Ivi Andresu, riječima: 
»Duša je po prirodi kršćanska, ne vri¬ 
jedi li to još više za hrvatsku narodnu 
dušu. Čvrsto vjerujem da je Bog neće 
napustiti, i ostajemo nepopravljivi 
optimisti.« 


Bi. Alojzije Stepinac nosi Presveti ol¬ 
tarski sakramenat na Euharistijskom 
kongresu u Jastrebarskom 13. kolovo¬ 
za 1939. 


U pismu provincijalu Družbe Isu¬ 
sove Kardinal iz Krašića, 3. siječnja 
1955. godine, piše: »Naši se vjernici 
Bogu hvala dobro drže, te o komu¬ 
nizmu neće ni čuti i sva je propagan¬ 
da njihova uzaludna. Po mom mišlje¬ 
nju nema više sile, koja bi bila u 
stanju rehabilitirati komunizam u hr¬ 
vatskim narodnim masama, izuzev 
čuda Božjeg, koje dobri Bog sigurno 
neće učiniti.« 

U pismu svojim svećenicima, 
kardinal Stepinac proročki, siječnja 
1955. godine, ističe: »U svijetu se, tko 
pravo gleda, mogu već vidjeti, makar 
izdaleka, obrisi budućeg poretka u 
svijetu: on neće sigurno biti komu¬ 
nistički (makar momentalno komu¬ 
nizam preplavio čitav svijet), nego, 
kako svi znaci govore, kršćanski.«. 

A u pismu jednom mostarskom 
svećeniku, iz kolovoza 1954. godine, 
pisanom u doba, kada je mostarski 
biskup dr. Petar Čule u tamnici. Kar¬ 
dinal jezgrovito uočava položaj vjer¬ 
ničkog puka riječima, koje sadrže 
živu pastirsku poruku: »Neka dakle 
Vaš puk nosi u srcu neograničeno 
pouzdanje u Boga. Neka ga ne poko¬ 
leba patnja njegova pastira u tamnici. 
Znam, da i Vaši vjernici prolaze teške 
dane.«. 

Označavajući bezbožni komuni¬ 
zam sotonskom stvari, Stepinac će 
napisati, 1954. godine: »Ne tražim 


Mons. Alojzije Stepinac s predstavnicima 
hrvatskih iseljenika iz Amerike, 
9. srpnja 1937. 


O životu, progonstvu, trpljenju i 
mučeništvu našeg Blaženika, kardi¬ 
nala Alojzija Stepinca nazočnima je, 
uglavnom, sve poznato. 

Stepinčev sjajni primjer odanosti 
Svetoj Stolici, apsolutnog pouzdanja 
u Svevišnjeg, koji tako znakovito 
proizlazi iz njegova biskupskog ges¬ 
la: »U Tebe se. Gospodine, uzdam«, 
te osobiti primjer ljubavi spram hr¬ 
vatskog naroda, toliko su opisani i 
dokumentirani, da su ušli u područje 
neprijepornih istina u povijesti našeg 
naroda i Crkve u Hrvata. 

Mene, kao vjernika-laika i kao 
Hrvaticu posebno impresionira či¬ 
njenica, da je pastir velike i znameni¬ 
te Zagrebačke nadbiskupije i pred¬ 
sjednik Biskupske konferencije 
zatočen i vrlo grubo odvojen od svog 
stada, vjernika, a da su s druge strane 
i ti vjernici proživljavali svu Golgotu 
komunističkog sustava, a opet ostali, 
uz sve osobne i obiteljske žrtve, vjer¬ 
ni Crkvi, ispunjavajući riječi Pape Pia 
XI: »Laici su Crkva.« Kardinal Stepi¬ 
nac, u svojoj »DUHOVNOJ OPORU¬ 
CI«, iz svibnja 1957. godine piše, kao 
pravi pastir, svom stadu slijedeće ri¬ 
ječi: »Ostanite dakle, dragi moji dije- 
cezani, pod svaku cijenu, pa ako tre¬ 
ba i uz cijenu života, vjerni Crkvi 
Kristovoj, koja ima na čelu Petra, Pa¬ 
pu za poglavara. Vi znadete, da su 
očevi i djedovi naši prolili kroz stolje¬ 
ća potoke i rijeke krvi, da si sačuvaju 

milosti od sotone niti idem izvan 
zemlje na njegovu želju, već ostajem 
sa svojim klerom i pukom u životu i 
smrti. Bog nas neće napustiti. Napus¬ 
tio bi nas, kada bi mi njega napustili 
iz straha ili koristi pred komuniz¬ 
mom. Bog naš ostaje!« 

I nije prijeporno, da su neki od 
nas napustili Boga iz koristi pred ko¬ 
munizmom, vrlo malo ili nimalo iz 
straha pred komunizmom. 

I nije sporno, da su oni, što su na¬ 
pustili Boga iz koristi pred komuniz¬ 
mom, danas zauzeli dominantne po¬ 
zicije u hrvatskom društvu. 

Komunizam je pao, ostvarile su 
se proročke riječi kardinala Stepinca. 
Bog, dakle, nije napustio hrvatsku 
narodnu dušu, no to nije ujedno do¬ 
velo i do bitnih promjena položaja 
laika, i duhovna obnova hrvatskog 
društva, u smislu promjene u susta¬ 
vu vlasti, koji će potvrditi smisao ri¬ 
ječi: »Duša je po prirodi kršćanska«, 
čini mi se, nije još niti otpočela. 

Dakako, padom rigidnog komu¬ 
nističkog sustava otpali su elementi 
koji su taj sustav, po poimanju Ste¬ 


pinca i čitavog vjerničkog puka, činili 
sotonskim. 

Sustav, koji je bio u stanju utam¬ 
ničiti i usmrtiti biskupe i svećenike, 
pogubiti tisuće i tisuće vjernika, na 
bestijalan način, kao što kardinal Ste- 
pinac, 1954. godine piše: »Ali ovo na¬ 
še doba kao da je nadvisilo svu zloću 
svih vremena dosada«, nastavljajući 
pak 1957. godine: »Starodrevna je is¬ 
tina, da čovještvo bez božanstva do¬ 
vodi do bestijalnosti«, mora, jednos¬ 
tavno nestati, da bi se stvorio prostor 
za novu evangelizaciju hrvatskog 
društva. 

Kardinal Joseph Ratzinger, pro¬ 
čelnik Kongregracije za nauk vjere, 
istaknut će, da je u bivšim komunis¬ 
tičkim društvima iz doba patnje osta¬ 
la velika snaga vjere. 

Možemo reći, kao vjernici-laici, 
parafrazirajući riječi kardinala Rat- 
zingera, izrečene u svezi s Poljskom, 
da i kada Hrvatska nije postojala kao 
država, postojala je Hrvatska koju je 
činila Crkva. A kako su »Laici Cr¬ 
kva«, Hrvatska je uvijek postojala po 
toj izmučenoj, ali neuništivoj hrvat¬ 
skoj narodnoj kršćanskoj duši. 


Istina je, da vjernici, osim rijetkih 
izuzetaka, ne sudjeluju u političkoj 
vlasti, da ih praktično nema u sudbe¬ 
noj ili upravnoj vlasti, da ne raspola¬ 
žu nikakvim sredstvima, kojima bi 
ozbiljnije mogli sudjelovati u pod¬ 
ručju gospodarstva, da ih nema u 
medijima (pa tako imamo sarkas¬ 
tičnih situacija, koje graniče sa ciniz¬ 
mom) da se o demokraciji, ulozi gra¬ 
đana u politici, položaju Crkve i 
slično, vode razgovori, primjerice na 
nacionalnoj televiziji, u kojima sudje¬ 
luje novinar, dugogodišnji član parti¬ 
je, koji razglaba te teme s gostima, 
koji su svi odreda bili komunisti, s 
neskrivenom željom da nama vjerni¬ 
cima daju savjete. 

I nije čudno, da se, barem kada se 
radi o Rijeci, na misnim slavljima 
Svetog Oca u Hrvatskoj nisu mogli 
vidjeti svi ti premnogi bivši članovi 
na svu sreću bivše partije, mada zau¬ 
zimaju sve pozicije moći u hijerarhiji 
državne vlasti. 

I u tom kontekstu točno je, da će 
bivši ljudi bivšeg, po Stepincu, soton¬ 
skog sustava nastojati, čega smo svje¬ 
doci, oslabiti položaj i utjecaj Crkve u 
društvu, odvajanjem crkvene hijerar¬ 
hije od vjerničkog puka, podvaja- 
njem hijerarhije napisima o navodno 
»lijevim« i »desnim« biskupima, o 
navodnom bogatstvu Crkve, kalkuli¬ 
rajući, i izvan granica građanskog 
ukusa, o imenovanjima na značajne 
pastirske dužnosti u Crkvi, pa i do 
određivanja, tko bi trebao, primjeri¬ 
ce, slaviti misu zadušnicu, sve u 
namjeri eliminiranja te kršćanske hr¬ 
vatske narodne duše i jedinstva vjer- 
nika-laika i svećenika, te naših časnih 
pastira-biskupa. 



IZ KNJIGE 
DOJMOVA 

31. srpnja 2000. 

Dragi Kardinale, zahvaljujem Ti na 
mojem životnom putu, sretna sam sada, 
jer si mi zatvorio životni put. Predao si 
me pokretu Kursiljista, da bi moj daljnji 
život bio predan Bogu. Hvala Ti na svim 
ljudima koje si mi predao na moj put. 


Molim Te za moju obitelj, užu i širu da 
budu u Bogu sretni i radosni. Hvala Ti na 
knjizi »Pisma iz sužanjstva«. Tvoja Mari- 
ja-lvanka Sesar. 

***** 

7. kolovoza 2000. 

Hvala Ti Kardinale na uslišanim mo¬ 
litvama i na »moćima« koje si mi poslao 
»čudesnim putem«. I dalje ti se preporu¬ 
čujem u mojoj potrebi. Hvala Gospodinu 


da nam je poslao takvu zaštitu i zagovor. 
Tvoja Diana-Viktoria. 

***** 

Zagreb, 10. kolvoza 2000. 

Ovom izložbom ponovno smo 
se podsjetile na važnost kardinala 
Stepinca za naš narod i našu povi¬ 
jest. Moli za naš narod i čuvaj ga i 
dalje. - Lana i Tihana 
***** 

Zbog spomenutog, nužno je pot¬ 
rebno slijediti poruku Svetog Oca, iz¬ 
rečenu u Splitu, prošle godine, kojom 
Papa, koji je došao na Petrovu Stolicu 
iz komunističke, a tako duboko kato¬ 
ličke Poljske, jasno ukazuje, da je 
prioritetni zadatak omogućiti muže¬ 
vima i ženama žive vjere obnašanje 
javnih i državnih poslova. 

Treba unijeti kršćansku dušu u 
sustav javne vlasti. Crkva mora, go¬ 
vorim sada u smislu hijerarhije, sus¬ 
resti se sa svojim vjemicima-laicima, 
te podrobno i temeljito razmisliti o 
modalitetima ispunjenja tog zadatka 
Svetog Oca (od pitanja medija, raz¬ 
nih udruga, školstva, zdravstva, pa 
sve do podrške i zaštite laika, sprem¬ 
nih na žrtvu javnog djelovanja u uv¬ 
jetima premoćne dominacije u poli¬ 
tičkom životu ljudi bivšeg sustava). 

Kardinal Ratzinger, promišljajući 
ulogu Crkve u suvremenom dru¬ 
štvu, navodi slijedeće: »Crkva se, 
dakle, neće smjeti povući u neku pos¬ 
vemašnju oporbu, nego će morati 
točno vidjeti gdje mora pružiti otpor, 
a gdje treba pomoći, dati podršku, 
nositi dio tereta; gdje mora reći DA, a 
gdje NE da bi obranila vlastitu bit.«. 

Kardinal Alojzije Stepinac je, 
uvijek, naglašavajući da je on nadbis¬ 
kup, dakle pastir po Božjoj provid¬ 
nosti povjerenog mu vjerničkog pu¬ 


ka, u najtežim trenucima, ne samo 
njegova života, već života hrvatskog 
naroda, jasno znao reći DA i jasno re¬ 
ći NE. Jedan njegov suvremenik, na¬ 
pisat će: »Stepinac je smješten čita¬ 
vim svojim bićem u hrvatskoj 
povijesti, a ona usred njega. Nema tu 
više razlike između njega i Crkve. 
On je Crkva, i to Katolička Crkva us¬ 
red stada koji se zove hrvatski na¬ 
rod.« 


Crkvi je, u slozi i jedinstvu hije¬ 
rarhije i vjerničkog puka, namijenje¬ 
na uloga proročkog protivljenja, i 
ona mora imati hrabrosti za to. 

Hrabrost za iznošenje istine veli¬ 
ka je snaga Crkve. I tim putem valja 
poći! 

Mirjana Banić 


BI. Alojzije Stepinac s djecom u 
jednoj župi Zagrebačke nadbiskupije 



LISTI SUŽNJA 

Nemoramo pozabit proglaše¬ 
nje blaženim našega Alojzija Ste- 
pinca. Ni dolazak pape Wojtyla va 
Hrvačku. Ni on tu puli nas skupil 
samo čuda vjernika, lego je pustil 
svin nan i celemu svetu zavet da se 
nadahnjujemo životun i poslanjin 
našega Blaženika. 

Jedan od važnejeh izvori za bo¬ 
je upoznat našega Stepinca kako 
osobu, su njigovi tajni listi, keh je 
pisal kako sužanj va vremenu od 
1951.-1960. leta. A ti listi, da bi ih 
ćeli svet mogal pročitat služil je i 
prekrasno uredil va liber pod nas- 
lovun: »Pisma iz sužanjstva« dr. Ju¬ 
raj Batelja. 

Obraćuć stranice libra nać će¬ 
mo ne samo misli i poruke velega 
Hrvata, katoličkega mučenika XX. 
stoljeća, lego misli i poruke jenega 
vremena, kada se povijest ni smela 


pisat onakova kakova je bila. Bilo je 
to vreme komunizma i njihove vla¬ 
de, ka je 1946. leta preko noći Ste¬ 
pinca pretvorila va »ratnega zlo¬ 
činca«. 

Z libra moremo doznat i neke 
manje poznate stvari od života Ste¬ 
pinca, ale i njihovu stalnu, konti¬ 
nuiranu borbu da na si modi očuva 
identitet hrvačke crekvi, proti ke su 
se komunisti služili svim mogućim 
oružjin. Stranice ovega libra svje¬ 
dočanstvo su o patnji, izdržljivosti i 
nepogašenoj želji za dobro hrvac- 
kega čoveka. Dokumenti su to z pr¬ 
ve ruki o patnji i ubijanju duši. 

Leta i leta su lomili blaženog 
Alojzija Stepinca. Ni to bil samo re¬ 
žim policijskega aparata lego i nes- 
nošljive muke i boli, ke su bile pos¬ 
ljedica mučeničkaga života. 1959. 
leto je bilo jeno od najtežjeh let ka¬ 


da je Stepinac napisal svoj teštame- 
nt i oproštaj od života. Od tega leta 
očuvano je 55 listi, va keh se Stepi¬ 
nac spoveda kako zaprt kardinal. 
Svoji listi pošijal je tajno, skrivajuć. 
Bili su to njihovi odgovori na poru¬ 
ke ljudi, prijateli, da se drži kurajo. 
Na se strani je tajna policija iskala 
listi. UDBA je fermavala prefin ko- 
rijeri za Krašić a putnike je donaga 
sučevala. Stepinac je va svojeh lis- 
teh sakemu napisal neka list zgori 
kada ga pročita. Znal je on da ako 
list priđe va ruki policije da će imet 
dispjačeri. I baš sporadi tega čuda 
je listi šio zgubjeno. Ma listi ki su se 
očuvali ostat će svedoki velega i 
hrabrega Stepinca, ki je do zadnje¬ 
ga dneva imel namisle, odgovorit 
na saki list, iako mu to bol ni vave- 
ki dopustila. Seh ti listi spomen su 
na čoveka ki se ni ni minuta zgubil, 
ki je imel Isusovo nadahnuće; Znal 

je trpet, oprostit i borit se do kraja 
za ono ča je veroval. Svedoki su to 
o neizmjernom Stepinčevom inte¬ 
lektu i umu. Bil je teolog velikog 
znanja. Vrstan pisac. 

Va njihoveh listeh nać ćemo ču¬ 
da odlomci z Biblije i druge teo¬ 
loške literature. Napisano na neko¬ 
liko zajik. Služil se j’ latinskim, tali¬ 
janskim, nemačkin i francuskim. 

Najzaslužniji pak da su se ti lis¬ 
ti očuvali je krašićki župnik Josip 
Vraneković. Va teh devet let Stepi- 
nac je napisal preko 5000 listi. Da¬ 
nas ih je očuvano okole 700. Pisat je 
počel 1951 leta, kada su ga ne veli 
pritisak sveta premestili z teškega 
pržuna Lepoglavi, va kućni pritvor 
va župni dvor va Krašiću. Blizu 
rodnega sela Brezarića. Ni tu ni 
imel čuda mira. Smirun su bili za 
njin i pazili saki korak. Čuvalo ge j' 
deset stražari. 

1953. leta papa je imenoval Ste- 
pinca kardinalun, a vatikanski 
izaslanik Oddi je moral napustit 
Beograd. Osnovano je »Ćirilome¬ 
todsko društvo« ko je delalo proti 
katoličke crekvi. Va njega su nama¬ 
mili slabi judi, ki su za svoju pos¬ 
lušnost dobivali razne privilegije. 

Stepinčevo čuvanje se j' po¬ 
oštrilo. Stražari su ga izazivali, dra¬ 
žili, vredjali. Zaplenili su sporadi 
poreza su kućnu imovinu župnika 
Vranekovića. Maltretiraju kardina¬ 
lovu rodbinu. Stavili su se na Ste- 
pinčevu sestru Štefaniju, ka je saki 
mesec prihajala videt brata. Strašne 
muke pasal je njiji mlaji sin Josip i 
arival va psihijatrijsku bolnicu 
Vrapče. Štefaniju Štengl rojenu Ste- 
pinac ubija sudbina sina. Stepinac 
je duboko potresen. Osjeća se sve 
huje i huje. Bol je zela maha. Rastu 
crvena krvna zrnca. Muka z mihu- 
run. Va listeh od 1955. leta vidi se 
da je bol se jača. Veli kašaj i bronhi¬ 
jalne smetnji. Leži nekoliko šetima- 
ni. Piše da Krašić zgjeda kako kon¬ 
centracioni logor, a Vranekovićev 
dvor pravi pržun. Saki njegov go¬ 
vor z župnikun su naslišali. Stražar 
smirun za petami. Doktori dr. Bogi- 
čević i dr. Riesner, ken je Stepinac 
veroval, z velun mukun su dobiva¬ 
li specijalne dozvoli da ga moru 
prit vižitat. 

Z listi od 1956. leta, keh je oču¬ 
vano 71 vidi se da i daje piše prija- 

teljima, Kuhariću, dr. Andresu, 
kiparu Meštroviću va Meriku, a 
svojmu kolegi iz Gregorijane pate- 
ru Sakaču piše list na talijanski. 
Smeje se, da va besedu »demokra¬ 
cija« bi rabilo stavit još slovo »n« 
pa da bi onputa to bila prava stvar. 

Kipar Meštrović, te kardinal va 
Nevijorke Spellman i emigracija 
delaju pritisak na kongres, a ov na 
Tita. Da Stepinca moraju vižitat 
svecki dohtori. Pa va Krašić priha- 
jaju dr. Lowrence i dr. Heilmayer, 
ki zajeno konstatiraju da takovu 
»policitemiju« još nisu videli. 
Tromboza desne nogi se je jača. 

1957. leta Stepinac piše svoj du¬ 
hovni teštament. Va prvoj točke pi¬ 
še: 

»Ostajem do groba vjeran Ka¬ 
toličkoj crkvi.« 

1958. leta bol je se jača. Hrvački 
dohtori va župnem dvore va Kraši¬ 
ću improviziraju salu za operaciju. 
Operiraju mu nogu. Stepinac se ne 
da ča. Ni z Hrvačke ni z Krašića. 

1959. leto najteže leto za Ste¬ 
pinca. Vanka više ne hodi. Sestre 
mu krf znimaju na pijavice. Vaje, 
vaje abadaju da pijavice kada priđu 
na njigvu kožu krepaju. Suminja se 
da mu neš va hranu stavjaju. Ta 
sumnja je ostala i pokle obdukcije. 
Stepinac se j' vas z obličil. Se više je 
sličil mrtvacu. Trpel je muki a mili- 
cijska stanica mu j' poslala poziv. 

Va odgovore na poziv kardinal 
Stepinac je napisal: 

»Ako organi Narodne vlasti 
misle da prepomalo umiran, neka 
narede moje fizičko likvidiranje, 
kako ča su pred 15 let naredile moje 
pravo likvidiranje.« 

K temu je dodal: »Sveti Cipri- 
jan je va takoven momente dal 
svojmu krvniku 25 cekini, ki mu je 
odcekal glavu«, i naprvo je napisal: 
»Ja ih niman, pa se moren samo 
molit za onega ki bi to skoril. Da 
mu Bog oprosti i da vječni život, a 
mane da na mire umren.« 

Zadnji list kardinal Stepinac je 
napisal 26. jenara 1960. leta, a 10. feb- 
rara je finil svoj mučenički život z 
ovemi besedami: 

»Oče, neka bude volja tvoja«. 

Marija Aničić 


Posvećeno najsvjetli¬ 
jem liku hrvatskog 
naroda Alojziju, 
Viktoru Stepincu 

U Voloskome, 

27. rujna 1999. godine 

PASTIRU DOBRI, 
SLAVIMO TE! 

Na Petrovoj stijeni stajao si 
čvrst i postojan 
gledao smrt u oči. 

Na Petrovoj stijeni 

šibali Te vjetrovi i oluje, 
jer znao si, 
bez Križa do cilja 
ne može se doći. 

Bolje časno umrijeti, 
nego sramotno živjeti, 
govorio si. 

Noina lađa spasenja 
bio si. 

Velebni hram Krista Gospodina, 
gradio si. 

U svjetlosti vjere i žaru molitve, 
živio si. 

Duh Božji u pravednome srcu, 
nosio si. 

I za neprijatelje i progonitelje svoje, 
molio si. 

U apokalipsi vremena križ zemalj¬ 
ski, 

križ sužanjstva, 
križ mučenika, 
trpio si. 

Nošen k nebu uz molitvu, 
što život znači, 
protiv zla i laži, 
za istinu, 
za pravdu, 
gorio si. 

Pastir svoga stada, čiste duše, 
luč života, 
u vječnoj nadi, 
bio si. 

Apostol Bogorodičine slave, 
zaštitnice Domovine naše. 
Apostol ljubavi i mira, 
strpljive i dobrostive, 
u hodu prema vječnosti, 
bio si. 

Na Petrovoj stijeni u borbi između 
Boga 
i sotone 
žrtvu si prinio 
i ruke k nebu pružao, 
a usne su šaptale: 

»U Tebe se uzdam. Gospodine!« 

Pobjeda je najveća svladati sebe sa¬ 
ma, 

znao si. 

Što će ti svijet, ako izgubiš dušu? 

Što će ti vjera bez djela? 
govorio si. 

U ognju ljubavi Božje, 
u kaležu muke Isusove, 
u žaru molitve, 
živio si. 

Živjeti ljubav, 

biti malen, a biti velik, 
biti sol zemlje, 
biti vojnik Kristov, 
znao si. 

Najljepša knjiga zemlje je i nebo, 
sve što po njoj hoda, 
raste i živi, 

a čovjek bio dobar ili zao, 
o njem Bog će da sudi, 
govorio si. 

Ne živi se samo o kruhu, 
već od Božjih riječi, 
znao si. 

U žaru molitve za mir i slogu, 
za ljubav, 
za Krista razapeta, 
živio si. 

Srcem punim ljubavi za vjeru, 
za hrvatski narod. 


MARIJO LURDSKA! 

POD MOĆNO OKRILJE MILOG MATERINSTVA 
TVOJEG POSTAVLJAM SEBE I SVE DRAGE SVOJE 


za čovjeka, 
za Boga, Križ 
nosio si. 

Oluje vremena prolaze, 
a čovjek nade, 
velik i svet, 
čovjek molitve i vjere, 
ostaje. 


PISMA ČITATELJA 

Cijenjeni vlč. Batelja! 

Ovim mojim pismom Vama 
(event. za »Glasnik Postulature«) že¬ 
lim izvršiti svoje prije 2 godine zada¬ 
no obećanje da ću, bude li mi usliša¬ 
na molitva po zagovoru bi. kardinala 
Stepinca, na ovaj način objaviti, 
možda nekome na poticaj vjere i 
pouzdanja u Božju dobrotu koju nam 
iskazuje preko svojih prijatelja - bla- 
ženika i svetaca. 

Kada mi je bilo 14 godina, peri¬ 
ferijska ulica na Trešnjevci u Zagre¬ 
bu, gdje smo mi tada stanovali, bila 
je ozvučena velikim zvučnicima, koji 
su između ostaloga one tužne jeseni 
prenosili i proces suđenja našem 
Kardinalu Alojziju Stepincu. Tada 
sam vrlo malo znala o njemu, ali ono 
što sam čula preko razglasa plašilo 
me, jer je to bilo nabijeno tonom mr¬ 
žnje. Pitala sam roditelje tko je zapra¬ 
vo kardinal Stepinac i zašto mu sude 
(tek sam bila došla u Zagreb s pod- 


Potvrda o uplati kojom je nadbiskup 
Stepinac postao utemeljitelj svetišta 
Majke Božje Lurdske u Zagrebu 


Na Petrovoj stijeni stoji, 
na prijestolju Blaženika, 
zvijezdama brodi, 
za vječnost, 
u vječnost, 

Alojzije, Viktor Stepinac. 
Pastiru dobri, slavimo Te. 

Vladimira Ivica - Santini. 


ručja koje je za vrijeme rata bilo pod 
okupacijom Mađara), jer nisam to 
mogla sama razumjeti. Oni su mi od¬ 
govorili: »Komunisti sude našem ne¬ 
dužnom i svetom nadbiskupu Ste¬ 
pincu«, i potom su mi još više toga 
lijepog o njemu ispričali. U školi sam 
čula sve obrnuto, ali nisam u to vje¬ 
rovala. 

Kada mi je bilo 27 godina stano¬ 
vala sam u neposrednoj blizini zgb. 
katedrale, i kada su 10. II. 1960. g. 
zazvonila sva zvona znala sam što se 
tužno dogodilo. Tada sam već mno¬ 
go, mnogo toga divnog znala o osobi 
našeg velikog Nadpastira. Nikada ne 
ću zaboraviti ono silno mnoštvo vjer¬ 
nika, koje je i noću odavalo počast 
kardinalu na odru. Na pogrebnu sv. 
misu u Katedralu nisam mogla doći, 
jer se iz mog ureda moglo toga do- 
podneva izaći samo s dozvolom šefa. 
A već sam bila obilježena kao »kleri- 
kalka«. 

Mjesec dana nakon njegova 
ukopa u Katedrali, upala sam u jed¬ 
nu veliku tjeskobu zbog nekog nemi¬ 
log zbivanja u mojoj okolini. Otišla 
sam na kardinalov grob i žarko moli¬ 
la za mir i dobila sam ga! Od tada pa 
do danas sve što je teškog u životu 
snalazilo mene ili članove moje uže i 
šire obitelji (a bilo je toga mnogo), 
nosila bih s velikim pouzdanjem u 
kardinalove ruke, vjerujući u njegov 
zagovor kod Gospodina, jer Mu je si¬ 
gurno bio mio radi svoje velike vjere, 
nepokolebljivog pouzdanja, strplji¬ 
vosti u kušnjama i ustrajnosti u tome 
do kraja života. U komunističkom 
sistemu i ja sam dva puta ostala bez 
namještenja (iako mi nije otvoreno 
bilo rečeno zašto), ali znala sam, i 
kasnije doznala, da zato što sam bila 
usko povezana s Crkvom i njezinim 
predstavnicima. Zato sam mislila, 
moleći se kard. Stepincu, da me on 
vrlo dobro razumije. 

Sada sam u mirovini, i moja 
»briga« su moja braća i sestre i njiho¬ 
va djeca, od koje je većina rasla u ko¬ 
munističkom ozračju, i posljedice su 
još vidljive. Druga generacija naše 

obitelji iskrenije traga za Bogom, ta¬ 
ko mi se čini. U tome im želim pomo¬ 
ći tako što, kada su u neprilikama ži¬ 
vota, preporučam ih zagovoru i 
zaštiti bi. Alojzija Stepinca. Oni to 
znadu. Znadu i za moje obećanje da 
ću Vama napisati što smo sve dobro¬ 
ta preko njega od Gospodina primili 
i oni (dvoje mojih nećaka) zamolili su 
me da to ja i u njihovo ime napišem, 
što rado činim. 

Prije 2 godine jedan je moj nećak 
zadobio teško krvarenje u oku (a ni 
drugo nije bilo zdravo), a nalazio se 
tik pred završetkom teškog studija. 
Da bi ozdravio, smio je kroz 2 mj. sa¬ 
mo šetati. To mu je bila sjajna prilika 
za razmišljanje, i Bog je polako ali si¬ 
gurno djelovao u toj mladoj iskrenoj 
duši. Više nas molilo se kardinalu 
Stepincu za njegov vid, i hvala Bogu 
očni živac nije ostao oštećen. To nije 
bilo sve. Kada smo zajedno 10. II. 
prošle godine išli na Grob zahvaliti 
se, rekao mi je: »Idem se zahvaliti za 
zdravlje oka ali još više za to što sam 
iznutra 'progledao'.« Do tada mladić 
je bio dobar, prakticirao vjeru više iz 
obiteljske tradicije. Od toga vremena 
uložio je dosta truda za rast svoje vje¬ 
re i gotovo se sasvim iznutra promi¬ 
jenio. Uspješno je završio studij elek¬ 
trotehnike i nakon 6 mj. traženja 
zaposlenja, i opet uz zagovor bi. 
Alojzija Stepinca, dakle bez ikakve 
tzv. »veze«, dobio dobro i stalno za¬ 
poslenje. Jednako tako i njegova mla¬ 
đa sestra, nakon duljeg čekanja na 
posao sa višom šk. spremom, ali u 
zvanju gdje ne primaju lako djevojke 
i žene (Radiologija), dobila je posao 
na radosno iznenađenje svih nas, 
točno na prvi blagdan (10. II. 1999.) 
blaženog Alojzija Stepinca. 

Neki članovi naše velike uže i ši¬ 
re obitelji nisu još ni svjesni što su po 
molitvi i zagovoru kardinala A. S. 
dobili, a svi zajedno dobili smo mno¬ 
go. I za još velike milosti, osobito ob¬ 
raćenja, molimo s pouzdanjem da će 
se to dogoditi kad tad. 

U znak moje (naše) velike zah¬ 
valnosti Bogu i zagovoru bi. Alojzija 
St. neka bude ovo moje (preopširno, 
koje po volji skratite) pismo, uz is¬ 
kreno poštovanje Vas, vlč. Batelja, 
koji se toliko trudite oko njegove ka¬ 
nonizacije. 

Margareta Bikar 
Siget 15c, 10020 Zagreb 

P.s. 


Poznato mi je da je običaj poslati 
novčani prilog za velike troškove oko ka¬ 
nonizacije. Međutim, ja mislim da činim 
u duhu Blaženika ako određenu svotu 
dadem jednoj mladoj obitelji u nevolji. 


Pojašnjenje 

Fotografija bi. Alojzija Stepinca 
na stranici 54. /broj 2, godina 7. od 8. 
svibnja 2000./ predstavlja dolazak 
BI. Alojzija na vjenčanje Helle Tišlja- 
rić s Lavom Znidarčićem u Zagrebu 
19. rujna 1943. godine. 

Na fotografiji su /s lijeva na 
desno/ o. Lovro HRŽIĆ, TOR, Pro¬ 
vincijal oo. Trećoredaca, iza njega 
/vidi se samo dio glave!/ je o. Jozo 
DUJMOVIĆ, TOR, župnik župe sv. 
Franje Ksaverskog, ALOJZIJE STE- 
PINAC, iza njega /vidi se samo dio 
glave!/ Dr. Franjo Šeper, rektor Bo¬ 
goslovnog sjemeništa u Zagrebu, Dr. 
Stjepan Lacković, nadbiskupov tajnik, 
a iza njega Dr. Milan Beluhan, kano¬ 
nik i župnik, generalni duhovnik 
križarske i križaričke organizacije. 

Fotografija je snimljena na ste¬ 
penicama koje vode u crkvu sv. Fra¬ 
nje Ksaverskog. 

Dr. Lav Znidarčić 

Zahvaljujemo dr. Lavu Znidar- 
šiću za prepoznavanje osoba na spo¬ 
menutoj fotografiji. 


Svećenici, sjemeništarci i Božji narod 
sudjeluju u euharistijskom slavlju prigo¬ 
dom srebrne Mise dr. Jurja Batelje, pos- 
tulatora, koju je predvodio kard. Franjo 
Kuharić,. nadbiskup zagrebački u miru 


SLAVLJE SREBRNE SV. 
MISE PRELATA DR. 
JURJA BATELJE 

U godini velikog Jubileja, u rados- 
nome vazmenom ozračju, u utorak 6. 
lipnja 2000. godine, u crkvi Presveto¬ 
ga Srca Isusova, u Dječačkome sje¬ 
meništu na Šalati u Zagrebu, prelat 
dr. Juraj Batelja, rektor Dječačkog 
sjemeništa u Zagrebu i postulator 
Stepinčeve kauze slavio je dvadeset i 
petu godišnjicu svećeništva. 

Liturgijskome slavlju, na kojemu se 
okupilo oko sedamdesetak svećenika, 
predsjedao je kard. Franjo Kuharić, a pri¬ 
godnu homiliju održao je mons. Ivan 
Prenđa, nadbiskup zadarski. Još su mno¬ 
gi, osobito iz daleka, obećali svoj dola¬ 
zak, ali zbog pastoralne zauzetosti nisu 
mogli stići na ovo slavlje. Stoga su svoje 
čestitke izrekli pismenim putem. Tako je i 
mons. Josip Bozanić, nadbiskup zagre¬ 
bački, uputio slavljeniku svoju čestitku, a 
njegovu je riječ okupljenoj zajednici na 
euharistijskome sastanku priopćio msgr. 
Josip Mrzljak, pomoćni biskup zagre¬ 
bački. Pismene su čestitke poslali i kard. 
V. Puljić, nadb. vrhbosanski, mons. Ž. Pu- 
Ijić, biskup dubrovački, mons. A. Škvor- 
čević, biskup požeški, mons. I. Milovan, 
biskup porečko-pulski te brojni štovatelji 
bi. Alojzija Stepinca. 

Od biskupa su na slavlju, uz predsje¬ 
datelja i propovjednika, bili: mons. Ante 

Mons. Ivan Prenđa: »Da ništa u svom 
životu nisi ostvario, ovo bi bilo dovoljno 
za jedan blagoslovljeni život (dovršetak 
beatifikacije bi. Alojz i ja Stepi nc a). 

Neka tvoja ljubav prema 
Crkvi i svećeništvu bude poticaj 
mladima koji su na putu prema 
svećeništvu.« 

Jurić, nadbiskup splitsko-makarski, mons. 
dr. Marin Srakić, biskup đakovački ili 
bosanski i srijemski, mons. Marijan Ob¬ 
lak, umirovljeni nadbiskup zadarski, mo¬ 
ns. Ćiril Kos, umirovljeni biskup đako¬ 
vački i srijemski i mons. Josip Mrzljak, 
pomoćni biskup zagrebački. U slavlju su 
još sudjelovali i rektori naših velikih i ma¬ 
lih sjemeništa (dr. Josip Oslić, rektor Bo¬ 
goslovnoga sjemeništa u Zagrebu, mons. 
Josip Bernatović, rektor Bogoslovnoga 
sjemeništa u Đakovu i mons. Pavao Ba- 
nić, rektor Dječačkog sjemeništa u Spli¬ 
tu), kolege redenici iz 1975. godine, a da¬ 
nas srebrnomisnici (preč. Antun Hoblaj, 
župnik u Prelogu i vlč. Stjepan Jakov, 
župnik u Slavetiću), nekadašnji slavljeni¬ 
kovi đaci iz Zadra, a danas đakoni i prez¬ 
biteri, te mnoštvo vjernika - klerika i lai¬ 
ka, rodbine i prijatelja, suradnika i 
znanaca. 

U liturgijsko slavlje uključila se i cije¬ 
la sjemenišna zajednica, koju je za tu pri¬ 
liku posebno animirao vlč. Stjepan Naj- 
man, duhovnik u Dječačkom sjemeništu. 
Osobito su dojmljivi bili pozdravi sjeme- 
ništaraca rektoru na početku slavlja i 
procesija s darovima, koja je kroz liturgij- 

sku simboliku pokušala dočarati naj¬ 
važnije etape iz slavljenikova života. Pros¬ 
lava vjere bila je obogaćena bogatim 
glazbenim izričajima, većinom iz pera 
don Šime Marovića, u izvedbi zbora Dje¬ 
čačkog sjemeništa pod ravnanjem Josipa 
Pustičkog, uz orguljsku pratnju prof. Go¬ 
rane Vidnjević i nastupe solista Simfonij¬ 
skoga puhačkog orkestra Hrvatske voj¬ 
ske. Bogatome liturgijskome izrijeku 
pridonijela je i dobro uvježbana asistenci¬ 
ja sastavljena od sjemeništaraca, i četvo¬ 
rica đakona, iz četiriju hrvatskih biskupi¬ 
ja - zagrebačke, zadarske, đakovačke i 
srijemske te banjalučke. Svojim pjevom 
sve je zadivio Dario Tičić, đakon Zadar¬ 
ske nadbiskupije, navijestivši Evanđelje 
na autohtonome zadarskom napjevu za 
Veliki četvrtak. Naviještenu riječ, u homi¬ 
liji, jezgrovito je protumačio nadbiskup 
Ivan Prenđa uzimajući za tematsku okos¬ 
nicu riječi psalma: »Blaženi koji prebivaju 
u domu tvome, Gospodine.« 

Srebrnomisničko slavlje nastavilo se 
svečanim banketom u blagovaonici Dje¬ 
čačkoga sjemeništa. Za vrijeme ručka 
svirao je tamburaški orkestar Dječačko¬ 
ga sjemeništa, kojega je izvrsno uvježbao 
Josip Pustički. Nakon ručka odigrana je 
egzibicijska nogometna utakmica dviju 
najboljih sjemenišnih momčadi, repre¬ 
zentacije trećega i prvoga razreda, koja 
je završila nadmoćnom pobjedom prvoga 
razreda. 

Ovo srebrnomisničko slavlje u punoj 
je mjeri ispunilo svrhu radi kojega je i os¬ 
tvareno. Željelo se, naime, sjemeništarci- 
ma, to jest mladićima koji su na putu 
priprave za ministerijalno svećeništvo 
predočiti ostvaren lik jednoga svećenika, 
njegove radosti i nade, žalosti i tjeskobe, 
njegovu životnu zadaću koja nosi težinu 
proročkoga poslanja: hod križnim putem 
u snazi i nadi onoga, koji je već uskrsnuv- 
ši pobijedio, starozavjetni pravednikov 
vapaj i već dogođeni novozavjetni silazak 
Duha. Stoga opravdano i ovaj svećenik 
može s psalmistom klicati: »Zahvaljujte 
Gospodinu jer je dobar, jer je vječna lju¬ 
bav njegova.« (Ps 118, 29) 


Hrvoje Škrlec 

Iz čestitke koju je mons, Batelji, 
postulatom, uputio Dr. Peter Griin- 
wald, liječnik, koji je bio prisutan kod 
obdukcije blaženog Alojzija Stepinca, 
koji je na želju predstavnika nadbisku¬ 
pije pokušao spasiti Kardinalovo srce, i 
svjedok u postupku beatifikacije, do¬ 
nosimo ovo svjedočanstvo: »Vrlo sam 
sretan, oduševljen i nekako ponosan, 
da se datum Vašeg jubileja poklopio s 
datumom moga 81. rođendana. (...) Ne¬ 
ću nikada zaboraviti Vaš posjet kod 
mene (u Essenu), kad ste me na vrlo 
ugodan način oslobodili mojih 30. go¬ 
dišnjih strahovanja, psihičkih kriza pri 
skrivanju moje velike tajne i uporne 
šutnje u osamljenosti i bespomoćnosti 
nakon smrti našeg voljenog Kardina¬ 
la.« 


ALOJZIJU STEPINCU 

Alojzije Stepinac je: 

Svijetlo ovoga vijeka 
Živa nada , 

Ljubav za čovjeka... 

Njegova su: 

Htijenja , Strpljenja , Muke , Tuge 
Patnje , Trpljenja... 

I... na koncu 
Vjerovanje... 

U 

Slavu Radovanja! 

Zdravo Sjeme 
Za zemlju sušne godine... 

Bile! 

Umjesto kiše...suze... 

Što? Tekle?? 

Nee! Lile!!! 

I bi kad korov caruje... i neka... 
Zauvijek nije! 

Suha zemlja sve popije! 

A... 

ZDRAVO SJEME 
nikne kroz vrijeme! 

Alojzije , Kad se obratim Njemu 
u nevolji nekoj , kad me pritisnu moje 
tuge srećom tu si 
i shvatim 
nema druge , 
nego 

krenuti dalje 
kamo me šalje! 

Pa opet , srećom , tu su 

i Tvoje volje 
pa bude lakše i bolje 
i hvala Bogu opet 
mogu! 

Vlast a juretić 

Časopis Blaženi Alojzije Stepinac 
(Skraćeni ključni naslov: Blaž. Alojzije 
Stepinac) glasnik je Postulature za 
proglašenje blaženim i svetim 
kardinala Alojzija Stepinca te časopis 
svih njegovih štovatelja, Kristovih 
vjernika i ljudi dobre volje. 

God. 7 (2.000) Broj 3^ 

Cijena: 5 kn; za inozemstvo 3 DEM ili 
3 USD 

Glasnik izlazi četiri puta godišnje s 
dozvolom crkvenih poglavara. 

Izdavač: Postulatura Blaženog 
Alojzija Stepinca 
Voćarska 106, pp. 110 
10001 Zagreb 

Uređuje i odgovara: Dr. Juraj Batelja, 
Voćarska 106, pp. 110, 10001 Zagreb, 

Adresa uredništva: Postulatura Blaže¬ 
nog Alojzija Stepinca, Voćarska 106, 
pp. 110; 10001 Zagreb, telefon: 46 80 
426; faks: 46 80 722; »Spomen-zbirka 
iz ostavštine blaženog Alojzija Stepin¬ 
ca«, Kaptol 31, 10000 Zagreb, telefon: 
48 11 781 

Sve što se u našem Glasniku navodi 
ili naziva »čudo«, »svetost«, »svetac« 
i slično, sve to, u duhu crkvenih pro¬ 
pisa, treba uzeti i razumjeti u našem 
običnom ljudskom načinu izražava¬ 
nja. O svemu će tomu konačni sud 
izreći Crkva. 


Lektor: prof. dr. Ante STAMAĆ 


Grafički uredio: 
Mario Rogić, LASER plus 

Tisak: Tiskara PULJKO 


DAROVI ZA POKRIĆE 

TROŠKOVA U POSTUPKU 

PROGLAŠENjA SVETIM BL. 

ALOjZIJA STEPINCA 

Nakon objavljivanja zadnjeg broja 
Glasnika, svoj dar za pokriće troškova u 
postupku za proglašenje svetim kard. 
Alojzija Stepinca uručili su ovi darovate¬ 
lji: 

H0RVAT Zvonimir - Daruvar; Nad- 
ja-Danica SCHULZ r. KARAN0VIĆ; vlč. 
Ivan JANEŠ - Austrija; kard. Franjo KU- 
HARIĆ - Zagreb; Manda KULUNDŽIĆ - 
Zagreb 

Svoj dar za pokriće troškova u pos¬ 
tupku za proglašenje svetim bi. Alojzija 
Stepinca možete poslati preko Zagre¬ 
bačke banke na ime: Postulatura kard. 
Stepinca 

devizni račun: 

012101-01-2421741339 
kunski račun: 

012101-12-2320444313 

Na slici lijevo: Dr. Juraj Batelja, postula- 
tor, pozdravlja i zahvaljuje svima koji su 
se uključili u djelo promicanja postupka 
za beatifikaciju kardinala Stepinca i u 
proslavu njegove srebrne Mise 


Na zadnjoj stranici : BI. Alojzije propovi¬ 
jeda vojnicima prigodom dijeljenja sv. Pot¬ 
vrde u topničkoj vojarni u Zagrebu , 21. 
svibnja 1944. 

